پارتی له ساڵیادی یه‌كێتیی لاوانی دیموكراتی كوردستان: هه‌لومه‌رجه‌كه زیاتر پێویستی به خه‌بات و تواناكانتانه\nFRI, 17 FEB 2017 15:48 | KDP.info\nهه‌ولێر-KDP.info- له 64 ساڵه‌ی دامه‌زراندنی یه‌كێتیی لاوانی دیموكراتی كوردستان، مه‌كته‌بی سیاسیی پارتی دیموكراتی كوردستان رایده‌گه‌یێنێ، ئه‌و هه‌لومه‌رجه چاره‌نووسسازه‌ی ئه‌مڕۆی هه‌رێمی كوردستان زیاتر پێویستی به هه‌وڵ و كۆششی بێوچان و هێز و توانا و ئاماده‌یی لاوانه وه‌ك شووره‌یه‌كی پۆڵایین و داكۆكیكار له ده‌سكه‌وته‌كانی گه‌له‌كه‌مان، هه‌روه‌ها شانبه‌شانی رۆڵه دڵسۆزه‌كان و پێشمه‌رگه قاره‌مانه‌كان له سه‌نگه‌ری تێكۆشاندا بن بۆ به‌رپه‌رچدانه‌وه‌ی هه‌ڕه‌شه و مه‌ترسیی تیرۆریستان و ناحه‌زان و پاراستنی ئه‌و ئه‌زموونه و به‌ده‌ستهاتنی مافه ره‌واكانی گه‌له‌كه‌مان.\nده‌قی په‌یامی پیرۆزبایی مه‌كته‌بی سیاسیی پارتی دیموكراتی كوردستان به‌بۆنه‌ی (64)ساڵه‌ی دامه‌زراندنی یه‌كێتیی لاوانی دیموكراتی كوردستان:\nبه‌ڕێزان/ سكرتێر و ئه‌ندامانی مه‌كته‌بی سكرتاریه‌ت و هه‌ڤاڵانی ئه‌نجوومه‌نی سه‌ركردایه‌تیی یه‌كێتیی لاوانی دیموكراتی كوردستان..\nبه‌بۆنه‌ی(64)ه‌مین ساڵوه‌گه‌ڕی دامه‌زراندنی یه‌كێتییه خه‌باتگێڕه‌كه‌تان پیرۆزباییه‌كی گه‌رم له ئێوه و كادیر و ئه‌ندامانی رێكخراوه‌كه‌تان و سه‌رجه‌م لاوانی كوردستان ده‌كه‌ین، ئومێده‌وارین هه‌رده‌م له كار و چالاكی و هه‌وڵ و كۆششه‌كانتان به‌رده‌وام و سه‌ركه‌وتوو بن و، زیاتر به‌ره‌و پێش بچن و ده‌سكه‌وتی زۆرتر بۆ توێژی لاوان و كۆمه‌ڵگه‌كه‌مان به‌ده‌ست بێنن.\nمایه‌ی شانازییه به‌درێژاییی خه‌باتی نه‌پساوه‌ی (64)ساڵه‌یدا، یه‌كێتیی لاوان توانیویه‌تی وه‌ك رێكخراوێكی كاریگه‌ر و گرینگ كۆكه‌ره‌وه‌ی هێز و تواناكانی لاوان بێت و پانتاییی كار و چالاكییه‌كانی زیاتر و به‌رفراوانتر ببێ، هه‌روه‌ها شێلگێرانه سوور بێ له‌سه‌ر جێبه‌جێكردنی كارنامه و پلانه‌كانی و زیاتر په‌ره‌یان پێ بدات له‌سه‌ر ئاستی كوردستان و ناوچه‌كه رۆڵی شیاوی خۆی زیاتر و چاكتر ببینێ بۆ به‌دیهێنانی خواست و ویست و ئامانجه ره‌واكانی توێژی لاوان و گه‌له‌كه‌مان.\nنكوڵی ناكرێ له رۆڵی توێژی به‌رفراوانی لاوان شانبه‌شانی توێژ و چینه‌كانی دیكه له مه‌یدانی كار و قوربانیداندا، هه‌ر بۆیه‌ش جێ په‌نجه‌یان له گشت بوارێكدا روون و به‌رچاوه له رووی جۆشدان و ته‌یاركردنی ئه‌و توێژه‌وهۆشیاركردنه‌وه‌یان له‌پێناو بونیاتنانی كۆمه‌ڵگایه‌كی ته‌ندروست و به‌رهه‌مدار، دوور له ره‌فتاروهێزی توندوتیژی و ئاژاوه‌گێڕیی بۆ به‌دیهێنانی دواڕۆژێكی ئاسووده‌وبه‌خته‌وه‌ر بۆ لاوان له‌و رێگایه‌ش به‌ده‌یان سه‌ركرده‌و سیاسه‌تمه‌داروكه‌سایه‌تی لێهاتوو له رێكخراوه‌كه‌تاندا پێگه‌یاندووه و هێناوه‌ته ئاراوه.\nمایه‌ی هه‌ڵوه‌سته‌یه ئه‌و هه‌لومه‌رجه چاره‌نووسسازه‌ی ئه‌مڕۆی هه‌رێمی كوردستان زیاتر پێویستی به هه‌وڵ و كۆششی بێوچان و هێز و تواناوئاماده‌یی ئێوه‌یه وه‌ك شووره‌یه‌كی پۆڵایین و داكۆكیكار له ده‌سكه‌وته‌كانی گه‌له‌كه‌مان، هه‌روه‌ها شانبه‌شانی رۆڵه دڵسۆزه‌كان و پێشمه‌رگه قاره‌مانه‌كان له سه‌نگه‌ری تێكۆشان دابن بۆ به‌رپه‌رچدانه‌وه‌ی هه‌ڕه‌شه و مه‌ترسیی تیرۆریستان و ناحه‌زان و پاراستنی ئه‌و ئه‌زموونه و به‌ده‌ستهاتنی مافه ره‌واكانی گه‌له‌كه‌مان.\nجارێكی دیكه به‌و بۆنه‌یه‌وه پاڵپشتی و پشتیوانیی ته‌واوی خۆمان بۆ ئێوه و یه‌كێتییه‌كه‌تان دووپات ده‌كه‌ینه‌وه و، ئومێده‌وارین هه‌رده‌م پێشه‌نگ بن و له به‌ره‌وپێشچوون دابن بۆ به‌دیهێنانی گشت ئامانجه‌كانتان.\nسڵاو له گیانی پاكی ئه‌و شه‌هیده نه‌مرانه‌ی له رێگای سه‌رفرازیی یه‌كێتییه‌كه‌تان گیانیان به‌خشی..\nسڵاو له (64)ساڵه‌ی خه‌بات و تێكۆشانی نه‌سره‌وتووی پڕده‌سكه‌وتی یه‌كێتیی لاوانی دیموكراتی كوردستان.


وێنە..180 ملیۆن دۆلاری ئوسترالی بەهەڵە چاپ دەكرێت\n12/05/2019 1070 جار خوێندراوه‌ته‌وه\nنوێترین دراوی 50 دۆلاری ئوسترالی، كە هەڵەیەكی چاپی لەدەقی نووسراوەكەی هەیە، شەرمەزاری بۆ بانكی ناوەندی ئەو وڵاتەی بەدوای خۆیدا هێنا.\nبانكی ناوەندی ئۆستڕالیا دانی بەوەدانا لەچاپكردنی تازەی دراوی 50 دۆلاری هەڵەیەكی وردی چاپی تێدا بەدیدەكرێت.\nبانكەكە ڕاشیگەیاند، هەڵەكە لەوشەی (بەرپرسیارییەتی=RESPONSIBILITY) لەسەر ملیۆنەها دراوی 50 دۆلاری نوێی ڕەنگ زەرد وڵاتەكەیەتی، كە لەساڵی 2018دا چاپكراوە و پیتی (l) لەوشەكەدا پەڕێنراوە و نەنووسراوە و لەگەڵ ئەوەشدا چەند جارێك وشەكە دووبارە بووەتەوە.\nبەرپرسانی بانكەكە ڕاشیدەگەیەنن لەئێستادا نزیكەی 184 ملیۆن لەو دراوە لەبازاڕەكانی وڵاتەكەیدا مامەڵەی پێوە دەكرێت، كە بەشێكی زۆری خەڵكی ئەو دراوە بۆ مامەڵە و سەوداكانی ڕۆژانەیان بەكار دێنن.\nبانكی ناوەندی ئوسترالیا ئەو هەڵەیەی بەفەرمی پشتڕاستكردووەو ڕایگەیاندووە، لە چاپەكانی داهاتووی دراوەكەدا، ئەو هەڵەیە چاك دەكەن.\nلەگەڵ ئەمەشدا لەسەر ئەو دراوە وێنەی ئێدیت كووان، یەكەمین خانمی پەرلەمانتار ئوسترالیا نەخشێنراوە و لە پشتەوەی دراوەكەش وتەیەكی ئەو، كە بەشێكی بچووك لە یەكەمین وتەكانی نووسراو،. كە دەقی وتەی ئەم خانمە پەرلەمانتارەش بەمشێوەیە: ئەمە بەرپرسیارێتییەكی گەورەیە، كە تاقانە ژنی نێو پەرلەمانم و پێویستە جەخت لەسەر ئەوە بكەمەوە، ژنانیتریش دەبێت بێنە مەیدانەوە و لەم شوێنەدا ئامادە بن."\nهەروەها لەبەشێكی تری ئەم دراوەدا وێنەی "دەیڤید یۆنایپۆن"ی نووسەری بەناوبانگی ئوستڕالیش بەرچاو دەكەوێت، كە دەوترێت دوای نزیكەی چەند مانگێگ لە چاپكردنی ئەم دراوە، كەسێكی وردەكار توانیوێتی هەڵەی ئەم نووسینە وردە بە زەڕەبین بدۆزێتەوە، لەگەڵ ئەمەشدا ئەم دراوە لە ساڵی 2018دا چاپ و كەوتە نێو بازاڕەكانەوە.


به‌رواری دابه‌زاندن: 24/04/2011 : 13:53:06\nله‌سه‌رووبه‌ندی تاوسه‌ندنی به‌رچاوی ڕه‌وتی خامه‌و، به‌رزبوونه‌وه‌ی به‌هاو باڵانسی وشه‌و، هه‌ڵكشانی ڕۆڵ‌و ڕه‌واجی نووسین له‌چوارچێوه‌ی ڕووبه‌ری به‌رفراوانی ڕۆژنامه‌گه‌ری كوردیدا په‌ره‌سه‌ندێكی وه‌رچه‌رخێنه‌ری ئه‌رێنی له‌پرۆسه‌ی خوێنده‌واریدا به‌رپابووه‌و، سه‌ڕهه‌ڵدانی جوڵانه‌وه‌یه‌كی جیاواترو پۆزه‌تیڤانه‌تر له‌سه‌ر ئاستی ڕووناكبیری‌و وشیاری خوێندنه‌وه‌و نووسین به‌دیده‌كرێت، كه ته‌كانێكی به‌گوڕی داوه‌ته كاروانی ڕۆژنامه‌گه‌ری كوردی به‌ئاراسته‌ی بوژاندنه‌وه‌ی خه‌رمانه ده‌وڵه‌مه‌نده‌كه‌ی‌و دره‌وشاندنه‌وه‌ی فه‌رهه‌نگه گه‌وهه‌رییه‌كه‌ی‌و، چه‌سپاندنی شوناسه ئه‌ده‌بییه‌كه‌ی، كه نه‌وه‌كانی ئێستاشمان به‌كارلێكه‌ری ئه‌و پێشهاته گرنگه زاده‌ی مه‌عریفه‌ییان‌و ڕۆشنبیری ئاخاوتنیان به‌رفراوانترو ڕه‌وانتر بووه.\nڕۆژنامه‌گه‌ری كوردیش نه‌ك هه‌ر دانه‌بڕاوه له وابه‌ستبوون به هه‌ڵكردن‌و هه‌نگاونان هاوشانی ڕه‌وته جیهانییه‌كه به‌ڵكو به‌ڵگه زیندووه‌كان پاڵپشت به‌و پێشكه‌وتنه سه‌رنجدراوه‌ی له‌ئه‌زموون‌و ته‌مه‌نی پڕ به‌خششیدا ڕه‌نگده‌داته‌وه ده‌یسه‌لمێنن، كه بۆته ژماره‌یه‌كی دیارو كاریگه‌رو تاڕاده‌یه‌كیش یه‌كلاییكه‌ره‌وه له‌ململانێی پێشبڕكێكردن له‌سه‌ر ئاستی هه‌رێمایه‌تی‌و ناوچه‌كه بۆ نه‌خشاندنی جێده‌ستی ڕه‌نگینی خۆی له‌تۆماری پڕ له‌ده‌سكه‌وت‌و داهێنانی ڕه‌وتی ڕۆژنامه‌نووسیدا كه ئه‌مه‌ش وایكردووه ڕۆژنامه‌گه‌ریی كوردی له‌ئێستای گوزه‌ری خۆیدا به‌وێستگه‌یه‌كی هه‌ره زێڕین‌و ده‌وڵه‌مه‌ند به‌كه‌ره‌سته‌و پلانی ته‌كنیكی‌و ته‌كنه‌لۆژیایی هاوچه‌رخدا تێپه‌ڕ ببێت‌و له‌تریسكدانه‌وه‌و دره‌وشانه‌وه‌یه‌كی مێژوویی بێوێنه دابێت كه ئاماده‌گی‌و ڕۆڵی ڕۆژنامه‌گه‌ری ئایینی له‌پێكهێنان‌و پێشخستنی ئه‌م قۆناغه گه‌شه‌سه‌ندووه‌یدا به‌هێزو به‌رچاو بووه‌و، ته‌نانه‌ت له زۆر هه‌ڵوێست‌و بواردا پێشه‌نگ‌و په‌ره‌پێده‌ری ئه‌رێنی شێوازو میكانیزمی كاركردن‌و، داڕێژه‌ری نه‌خشه‌ی هاوسه‌نگبوون‌و به‌رقه‌رابوونی ئیقاعی عه‌قڵانی‌و لۆژیكیانه بووه، له‌به‌رچاوگرتنی ئه‌م ڕاستییانه‌و دركاندنیان به‌ڕاشكاوانه له‌م په‌ڕه‌گرافه‌دا به‌ئامانجی پیاهه‌ڵدان‌و ئارایشتكردنی ڕووخسارو مۆدێلی ڕۆژنامه‌گه‌ری كوردی نییه به‌ڵكه ئامانج لێیان ئاماژه پێدانییانه وه‌كو ده‌سپێكێكی په‌یوه‌ندیدار به‌كرۆكی ناونیشانی بابه‌ته‌كه‌م چونكه له‌پاڵ ئه‌وه‌ی ڕۆژنامه‌گه‌ری كوردی له‌ئێستادا له‌ساته‌وه‌ختی دروێنه‌و چنینه‌وه‌ی ده‌سكه‌وته‌كانی ساڵه‌های ساڵی شه‌ونخوونی قه‌ڵه‌مه پێشه‌نگه به‌بڕشته‌كان به‌دیار پاكیزه‌یی‌و پیرۆزیی وشه دایه كه له‌پشوودان‌و ووچاندان سڵه‌مینه‌ته‌وه‌و بێباكانه له‌درێژه‌دان به‌شوێنكه‌وتنی هزرو فه‌لسه‌فه‌ی خاوه‌ن خامه بنیاتنه‌ره‌كان تێكۆشاون‌و هه‌میشه نكۆڵیان له‌ده‌سته‌وه‌ستان كردووه‌و له‌سۆنگه‌ی ماندوونه‌ناسییه‌وه مه‌شخه‌ڵی نۆبه‌ره‌ی به‌رهه‌می ڕۆژنامه‌گه‌ری كوردییان به‌ئه‌مانه‌ته‌وه ڕاده‌ستی نه‌وه دوای نه‌وه‌ی ڕۆژنامه‌نووس كردووه، وه‌لێ خاڵێكی گرنگ‌و گه‌وهه‌ری هه‌یه كه له‌ئێستای وه‌شانی ڕۆژنامه‌گه‌ری كوردیدا زۆر به‌كه‌می ده‌بینرێ ئه‌گه‌ر نه‌ڵێین هه‌ر نییه‌و!!!، لاوازبوونی په‌یامه‌كه‌ی لێكه‌وتۆته‌وه كه خوێنه‌ری كورد به‌ئاسانی سه‌رنجی لێداوه‌و به‌پاشه‌كشه‌یه‌كی ئاشكرای پێشڤه‌چوونی پرۆسه‌كه‌ی ده‌زانێت له‌ڕووی په‌یڕه‌وكردنی پێودانگه بنچینه‌ییه‌كانی ڕۆژنامه‌گه‌ری له‌كاره‌كانیدا تایبه‌ت به له‌به‌رچاوگرتن‌و وه‌ڵامدانه‌وه‌ی ویست‌و حه‌زو سۆزی خوێنه‌ر، ئه‌و خاڵه‌ش په‌راوێزخستنی تایبه‌تمه‌ندی ئایینییه له‌پانتاییه‌كه‌دا كه مه‌گه‌ر به‌ده‌گمه‌ن له‌سه‌ر ڕووپه‌ری بڵاوكراوه‌یه‌ك یان گۆڤارو ڕۆژنامه‌یه‌ك بابه‌تێكی ئایینی نمایش ببێت ئه‌گینا سه‌رله‌به‌ری موماره‌سه‌كه له‌بایه‌خدان به پرس‌و بابه‌ته سیاسی‌و ئابووری‌و وه‌رزشی‌و كۆمه‌ڵایه‌تی‌و شیكردنه‌وه‌ی ڕووداوو پێشهاتی ئه‌م بوارانه ده‌رده‌كه‌وێت‌و، بواری شایسته نه‌دراوه به‌لایه‌نی ئایینی، كه ئاشكرایه ئه‌م شێوه‌كاركردنه له‌م كایه ستراتیژییه‌ی ڕۆشنگه‌ری‌و ئه‌ده‌بییه‌دا جگه له‌بێبه‌شبوونی خوێنه‌ری كورد له‌ئاشنابوونی پتر به‌ئایینه‌كه‌ی‌و شرۆڤه‌كاری پێشهات‌و ڕووداوه‌كان له‌ڕوانگه‌یه‌كی ئایینیه‌وه حاڵه‌تێكه له‌ناهه‌قیكردن‌و بێ موبالاتی كه ده‌بێت هه‌ڵوه‌سته‌ی جیددی له‌سه‌ربكرێت‌و، به‌وردی كار بۆ دۆزینه‌وه‌ی به‌دیلێكی گونجاو بكرێت بۆ ده‌رچوون له‌و ته‌نگه‌ژه‌یه بۆ ئه‌وه‌ی له‌م گۆشه‌نیگایه‌وه خوێنه‌ره به‌ڕێزه‌كان بخرێنه‌وه سه‌ر ڕێچكه ڕاسته‌قینه‌كه‌ی په‌یامی قه‌ڵه‌م‌و له‌گرنگیی‌و به‌رپرسیارییه‌تی ئه‌و ئامرازه پڕ له‌به‌خششه وشیاربكرێنه‌وه كه باكگراونده ڕاسته‌قینه‌كه‌ی له‌ئایینی ئیسلامه‌وه ڕه‌نگده‌داته‌وه كاتێك ده‌بینین قورئانی پیرۆز سوره‌تێكی به‌ناوی قه‌ڵه‌مه‌و خودای په‌روه‌ردگار سوێندی پێخواردووه، لێره‌داو به‌بۆنه‌ی ڕۆژی ڕۆژنامه‌گه‌ری كوردییه‌وه ده‌مه‌وێت له‌ڕوانگه‌ی ئه‌و ڕاستییانه‌ی سه‌ره‌وه هه‌ڵوه‌سته‌یه‌ك له‌سه‌ر ئه‌ركی هه‌نووكه‌یی ڕۆژنامه‌گه‌ری ئایینی بكه‌م وه‌كو جه‌مسه‌رێكی ته‌واوكه‌رو كاریگه‌رو پشكدار له‌پێشكه‌وتنه وه‌دیهاتووه‌كانی ڕۆژنامه‌نووسی كوردی كه پێگه‌یه‌كی ستراتیژی له‌بونیادی ڕۆژنامه‌گه‌ری كوردیدا دامه‌زراندووه‌و ئاراسته‌یه‌كی ئامانجداری له‌ڕووكاره‌كه‌یدا به‌رجه‌سته كردووه‌و له‌ڕوانگه‌ی په‌رۆشی‌و خه‌مخۆری بۆ ئایین‌و گه‌یاندنی ناوه‌ڕۆكی په‌یام‌و ئامانجه به‌رزه‌كانی به‌خوێنه‌ر چه‌كه‌ره‌ی كردووه كه خۆشبه‌ختانه خه‌ریكه بوونی خۆی به‌كرده‌ییترو جدییتره‌وه له‌چوارچێوه‌ی گرنگیدان به‌وشه‌ی كوردی‌و زاخاودانی مێشكی خوێنه‌ر به بابه‌ت‌و شرۆڤه‌كاری ئایینی بچه‌سپێنێت‌و ببێته زمانحاڵه دڵخوازه‌كه‌ی هه‌وادارانی وشه‌ی شیرینی ئایینی‌و، له‌بازنه‌ی بابه‌تیبوون له‌گه‌ڵ پیشه‌كه‌دا په‌یامه‌كه‌ی په‌خش بكات، ڕۆژنامه‌گه‌ری ئایینی له‌ئێستاداو له‌و گۆڕانكارییانه‌ی هاوزه‌مانیدا ئه‌ركه‌كه‌ی قوڕستر بووه به‌به‌راورد له‌گه‌ڵ قۆناغه‌كانی پێشوودا به‌تایبه‌ت كه ئێستا هاوكێشه‌كه هه‌ستیارتر بووه به‌وه‌ی ڕۆژنامه‌گه‌ری كوردی گیرۆده‌ی ڤایرۆسی كوشنده‌ی زۆرێك له‌و قه‌ڵه‌مانه بووه كه به‌شێوازی جۆراوجۆر ده‌كه‌ونه هه‌ڵه‌ی گه‌وره‌وه ده‌رهه‌ق به پیرۆزییه ئایینییه‌كان‌و، شكاندن‌و پێشلكاریكردن‌و ناوزڕاندنی خه‌ڵك‌و ده‌ستبردن بۆ تایبه‌تمه‌ندی كه‌سه‌كان كه ئه‌مه دیارده‌و ده‌ركه‌وته‌یه‌كی ترسناكه له‌پرۆسه‌ی ڕۆژنامه‌نووسییه‌وه‌و پێویسته ڕۆژنامه‌گه‌ری ئایینی به‌حه‌زه‌ره‌وه له‌ئاستییاندا مامه‌ڵه بكات‌و ڕاسته‌وخۆ نه‌چێته نێو گێژاوه‌كه‌و له‌ئاست به‌رپرسیارییه‌تی‌و ئه‌مانه‌تی ئیتیكی پیشه‌كه دابێت چونكه تایبه‌تمه‌ندی‌و هه‌ستیاری هه‌لومه‌رجه‌كه ده‌خوازێت له‌زۆربه‌ی كاته‌كاندا ڕۆژنامه‌گه‌ری ئایینی ببێته هۆكارو فاكته‌ری هێوركردنه‌وه‌و دامركاندنه‌وه‌ی هه‌ڵچوونه ده‌روونییه‌كان كه مایه‌ی خۆشحاڵییه ئه‌مه وه‌كو دیارترین ده‌ركه‌وته له‌په‌یام‌و ئامانجی خامه‌كانیدا پێڕۆ كراوه نه‌ك خوا نه‌خواسته ببێته درێژه‌پێده‌رو درێژكه‌ره‌وه‌ی هه‌ڵوێستی ئه‌وانه‌ی رێخۆشكه‌رو ده‌ستپێشخه‌ری ورووژاندنی زمانی زبرن‌و باكیان نییه له‌تیژكردنه‌وه‌ی نووكی قه‌ڵه‌مه‌كان بۆ مشتومڕو ملدانه ده‌ماقاڵێی بێسوودو بێ ئه‌نجام، پێویستییه‌كی بنچیینه‌ییه كه ڕۆژنامه‌گه‌ریی ئایینی ڕه‌چه‌شكێن بێت به‌و مانایه‌ی به‌سته‌ڵه‌كه‌كانی نێو دونیای ڕۆژنامه‌نووسی بشكێنێت كه ده‌ریبخات بۆ هه‌موو لایه‌ك كه هه‌نگاوه‌كانی ڕووماڵكاری كردنی بۆ ڕووداوو پێشهاته‌كان له‌چه‌قبه‌ستوویی گواستۆته‌وه بۆ چالاكبوون‌و چاودێریكردنی ده‌رهاویشته‌و ده‌ره‌نجامه‌كانی له‌ڕێی به‌دواداچوونی گه‌رم‌و زیندوو، زۆر زه‌رووره قه‌ڵه‌مه‌كان له‌ڕێڕه‌وی ڕۆژنامه‌گه‌ری ئایینیدا ئاوازی یه‌كڕیزی‌و ته‌بایی‌و پێكه‌وه‌یی توێژی كاریگه‌ری زانایانی ئایینی بچڕن‌و پارێزگاری له‌قوڕسایی بوون‌و ڕۆڵیان له‌گۆڕه‌پانه‌كه‌و كایه جیاوازه‌كانی ژیاندا بكه‌ن، چونكه په‌رته‌وازه‌یی‌و ترازانی شیرازه‌ی په‌یوه‌ندی زانایان به‌واتای شڵه‌ژانێكی كوشنده دێت بۆ پایه‌و پێناسه‌ی ئایینیان‌و، دۆخه‌كه بۆ قوڕسایی‌و قازانجی نه‌یارانیان ده‌شكێته‌وه، هه‌روه‌ك گرنگه ڕۆژنامه‌گه‌ری ئایینی كار بۆ سڕینه‌وه‌ی شوێنه‌واری ناكۆكییه‌كان بكات به‌تایبه‌ت له‌گه‌ڵ ڕۆشنبیران‌و هه‌وڵبدات زه‌مینه‌سازییه‌ك بكات بۆ داڕشتنه‌وه‌ی سه‌رله‌نوێی په‌یوه‌ندییه‌كان كه زامنی مانه‌وه‌ی ڕۆحییه‌تی یه‌كتر قه‌بوڵكردن بێت له‌سه‌ر بنچینه‌ی ڕێزگرتن له‌یه‌كترو هه‌ڵبژاردنی دیالۆگ بۆ له‌یه‌كگه‌یشتن له‌كاتی هاتنه پێشه‌وه‌ی ئه‌گه‌ری هه‌ر كێشه‌یه‌ك، چونكه ئه‌م هه‌نگاوه متمانه‌ی هه‌ردوولا به‌یه‌كتر ده‌باته‌وه ئاستی ئاسایی‌و سروشتی خۆی، ئه‌ركێكی تری ڕۆژنامه‌گه‌ری ئایینی ئه‌وه‌یه ده‌بێت داهێنان‌و تازه‌گه‌ریی‌و تایبه‌تمه‌ندیی بكاته ئامانجێكی سه‌ره‌كی له‌كاره‌كانییداو، به‌واتایه‌كی دیكه پێویسته ڕۆژنامه‌گه‌ری ئایینی خۆی بپارێزێت له‌لاساییكردنه‌وه‌و دووباره‌كردنه‌وه‌ی كاره‌كانی لایه‌كی دیكه‌و نه‌چێته ژێر كاریگه‌رییه‌كانییه‌وه، هه‌روه‌ك ئه‌ركێكی بنه‌ڕه‌تییه كه ڕۆژنامه‌گه‌ری ئایینی گوتارو گوشاره سرووشتییه‌كه‌ی به ئه‌ندازه‌یه‌كی ئه‌كتیڤتر به‌ئاراسته‌ی ئیجابیبوون‌و ئینتیمابوون بۆ پێوه‌ری ڕاستگۆیی‌و پابه‌ندبوون به ڕه‌هه‌نده‌كانییه‌وه به‌رێت‌و، هه‌وڵبدات ببێته ژێده‌ری متمانه‌و مه‌یسه‌ربوونی ده‌رفه‌تی ده‌سكه‌وتنی زانیاری ڕاست‌و دروست كه ببێته جێی په‌سن‌و په‌سندیی خوێنه‌ران، خاڵێكی تر كه پێویسته له‌كارنامه‌ی ڕۆژنامه‌گه‌ری ئایینی دا ڕه‌نگبداته‌وه ئه‌وه‌یه ده‌بێت ببێته ئه‌كادیمیایه‌كی پێشه‌نگ بۆ پێگه‌یاندنی خامه‌ی به‌تواناو، نه‌وه‌یه‌كی لێهاتوو له ڕۆژنامه‌نووسی ئایینی ئاماده بكات بۆ قۆناغه‌كانی داهاتوو به‌مه‌ش ده‌سكه‌وتی گرنگتر فه‌راهه‌م ده‌كات بۆ مێژووه‌كه‌ی‌و وه‌رچه‌رخان‌و بازدانی گه‌وره‌تر به ئاراسته‌و ئامانجی خزمه‌تكردنی ڕه‌وت‌و ڕێڕه‌وی قه‌ڵه‌م‌و وشه‌ی شیرینی كوردی له‌ڕوانگه‌یه‌كی ئایینییه‌وه.\nژماره‌ی سه‌ردان : 5464733


هێزێکی عێراقی داوای تۆڵەکردنەوەی قاسم سولەیمانی لە کازمی دەکات\nبرادۆست میدیا ـ بەغداد: ئەبو عەلی عەسکەری، سەرکردە لە کەتایبی حزبوڵای عێراق، لە هەژماری تایبەتی خۆی لە تویتەر نووسیویەتی، “ئەم ماوانە هەرگیز جەژنی ئێمە نابن، تا ئەو کاتەی تۆڵەی کوشتنی شەهیدان سولەیمانی و موهەندیس و شەهیدانی قائیم، نەکەینەوە، تۆڵەیەک کە شایانی قەبارەی ئەو ڕووداوانە بن”.\nعەسکەری وتوویەتی، “ئەوەی لە پێشتردا وتوومانە دووپاتی دەکەینەوە، ئەوانەی لە ناوخۆ، هەر لە “کازمیی ناپاک”ـەوە هەتا ئەوانەی نزمترین پلەیان هەیە، بەشدار بوونە لە ئاسانکاریکردن بۆ ئەو تاوانە مێژووییە، بەهیچ شێوەیەک لە سزا دەربازیان نابێت، جا باجەکەی هەرچییەک بێت و کاتەکەشی هەرچەند بخایەنێت”.\nئەوە یەکەمجار نیە کەتایبی حزبوڵای عێراق هەرەشە بکات، پێشتریش ئەو هێزە، سەرۆکوەزیرانی عێراق مستەفا کازمی بەوە تۆماتبار کردبوو کە دەستی هەبووە لە ئاسانکاری بۆ ئەمریکییەکان لە پرۆسەی کوشتنی قاسم سولەیمانی و ئەبومەهدی موهەندس لە نزیک فڕۆکەخانەی نێودەوڵەتیی بەغداد، لە سێی کانوونی دووەمی ئەمساڵ. لای خۆشیەوە سەرۆکوەزیرانی عێراق ئەو دەنگۆیانە بەدرۆ خستبووەوە و نکووڵی لێکردبوو.


"پێكهێنانی هاوپەیمانی كوردستانی لەم قۆناغەدا كارێكی قورسە"\nپەرلەمانتارێكی كورد لە ئەنجومەنی نوێنەران رایدەگەیەنێت، پێكهێنانی هاوپەیمانی كوردستانی لە بەغدا لەم قۆناغەدا كارێكی ئاسان نییە، چونكە هەر حزبەو لە هەوڵدایە دەستكەوت و پۆستی زیاتر بۆ خۆی بەدەست بهێنێت.\nدانا محەمەد جەزا ئەندامی پەرلەمانی عیراق لە فراكسیۆنی پارتی بۆ رادیۆی نەوا وتی: "لە ئێستادا دروستكردنی هاوپەیمانی كوردستانی كارێكی قورسە چونكە هێزو لایەنە كوردییەكان لەهەوڵدان كارنامەی حزبەكانیان جێبەجێ بكەن و پۆست و دەستكەوتی زیاتر بەدەست بهێنن و سەرجەمیان خوازیارن رۆڵی زیاتریان هەبێت لە پرۆسەی سیاسی عیراقدا."\nپەرلەمانتارەكەی پارتی لە ئەنجومەنی نوێنەران بۆ رادیۆی نەوا جەختی لەوەشكردەوە، گرنگە كوتلە كوردستانییەكان لە چوارچێوەی بەرژەوەندی گەلی كورد كاربكەن لە بەغدا و ئەگەر هاوپەیمانی كوردستانیش پێك نەهێنن، دەتوانن رێكبكەون و پەیماننامەیەكی شەرەف لە نێوانیاندا هەبێت بۆ داكۆكیكردن لە پرسی چارەنوسسازەكان و مافە دەستورییەكانی هەرێم.


مام قودره‌ت.. سه‌ده‌یه‌ك له‌گه‌ڵ ئامێرى نه‌ی\n:: PM:11:12:18/10/2019 \nئاساییه مرۆڤ تا ته‌مه‌نێكى دیاریكراو به گوڕ و تینه‌وه موزیك بژه‌نێت، لێ ته‌مه‌ن له سه‌ده‌یه‌ك تێپه‌ڕ بكات و هه‌ر به‌و گوڕ و تینى لاوێتییه‌وه به‌رده‌وام بێت، ده‌كرێ بڵێین ئه‌مه‌یه ئه‌شق و خۆشه‌ویستى بۆ هونه‌ر.\nمام قودره‌ت ئاغایی كه به(قودره‌تى نه‌ى) ده‌ناسرێته‌وه و له ساڵى 1913 له دایك بووه، هونه‌رمه‌ندێكه ژماره‌ی پێوانه‌یى له به‌رده‌وامى له‌گه‌ڵ هونه‌ره‌كه‌یدا شكاندووه، وێڕای ئه‌وه‌ى ته‌مه‌نی 107 ساڵ، ده‌ستبه‌رداری هونه‌ره‌كه‌ى نه‌بووه، هه‌ر به سه‌لیقه‌ى گه‌نجێتییه‌وه له زۆرینه‌ى بۆنه و ئاهه‌نگه‌كاندا ده‌بینرێت و ئامێری موزیكی "نه‌ى" لێ ده‌دات.\nئه‌و بۆ سه‌ید عه‌لى ئه‌سغه‌رى كوردستانى، حه‌سه‌ن زیره‌ك، ماملێ و ده‌یان هونه‌رمه‌ندى ناودارى كوردى نه‌ی لێ داوه.\nله ساڵى 2016 له سه‌ردانێكدا بۆ مه‌هاباد، له‌وێ له ئاهه‌نگێكى هاوسه‌رگیریدا چاوم به هونه‌رمه‌ند مام قودره‌ت كه‌وت و ئه‌م قسه‌وباسه‌م له‌ته‌كى ئه‌نجام دا.\nمام قودره‌ت بۆ سه‌ید عه‌لی ئه‌سغه‌ری كوردستانی نه‌ی ژه‌نیوه\nله‌باره‌ى چۆنیه‌تیى فێربوونى ئامێرى نه‌ى و ئاشنابوونى له‌گه‌ڵ هونه‌رمه‌ندانى ناودارى كورد، مام قودره‌ت گوتی، سه‌ره‌تا نه‌ییم لێ نه‌ده‌دا، به‌هۆی ئه‌وه‌ی باوكم هونه‌رمه‌ندێكى زۆر به توانا و لێزان بوو له بواری موزیك، هاوكات هاوڕێى نزیكی هونه‌رمه‌ند سه‌ید عه‌لی ئه‌سغه‌ری كوردستانی بوو، ئه‌وكات سه‌ید عه‌لی ژه‌نیاری زه‌ڕبی هه‌بوو و نه‌خۆش كه‌وتبوو، ئیتر نه‌هاته‌وه لای، بۆیه سه‌ید عه‌لی داواى له باوكم كردبوو من بچمه لای و كارى له‌گه‌ڵدا بكه‌م، له ده‌سپێكدا گوتم حه‌ز به‌و كاره ناكه‌م، به‌ڵام سه‌ید عه‌لى گوتی هه‌رچۆنێك بێت ده‌بێ بێیت. ئیتر له‌وه‌وه زه‌ڕبم بۆ سه‌ید لێ ده‌دا، باوكیشم تار و ڤیۆلۆنی بۆ لێ ده‌دا.\nدواتر كه سه‌ید عه‌لی كۆچی دوایی كرد، مه‌نیج حه‌یران و عه‌وڵا سنجان به باوكمیان گوت ده‌بێ قودره‌ت بنێری بۆ ئێمه، ئیتر منیان له‌گه‌ڵ خۆیاندا برد، ماوه‌یه‌كی زۆر له‌گه‌ڵ ئه‌وانیشدا بووم.\nله‌باره‌ى ئاشنابوونی به هونه‌رمه‌ند محه‌مه‌د ماملێ، مام قودره‌ت گوتى، دوای ئه‌وه‌ی میرزا عه‌وڵای لاجانی ڕای سپاردم بچم بۆ لای، كابرایه‌ك به ناوی ئاغای محه‌مه‌دی ماملێ و ده‌نگی زۆر خۆشه، ئه‌وكات ماملێ دووكاندار بوو، بۆ به‌یانییه‌كه‌ى رۆیشتم بۆ دووكانه‌كه‌ى، به ماملێم گوت نامه‌ی میرزا عه‌وڵا فه‌ندیم بۆ هێناوی، ئیتر نامه‌كه‌ی ماچ كرد و گوتی "به‌چاوان".\nئێواره‌كه‌ی له‌گه‌ڵ ماملێدا چووین سه‌یرمان كرد 600 بۆ 700 كه‌س دانیشتبوون، ڕێزێكی زۆریان لێ گرتین، دوای گفتوگۆ و قسه‌كردن، قازی و مه‌لاكان به ماملێ و منیان گوت چاوه‌ڕوانی ئێوه‌ین، ده‌بێ مه‌جلیسمان خۆش بكه‌ن، ماملێش تا دره‌نگانى شه‌و گۆرانی بۆ چڕین، نزیكه‌ی 20 ساڵ له‌گه‌ڵ ئه‌ودا بووم.\nمام قودره‌ت چیرۆكی ناسینی هونه‌رمه‌ندى گه‌وره‌ى كورد حه‌سه‌ن زیره‌ك ئاوا ده‌گێڕێته‌وه، رۆژێك داوه‌تی ئاغایه‌ك بووین له كرماشان، كه‌سێك داوای پارچه‌یه‌ك موزیكى لێ كردم، منیش نایه‌كه‌م ده‌رهێنا و موزیكێكم ژه‌نی و ئه‌ویش گۆرانیی چڕی، دواتر زانیم ئه‌و كه‌سه حه‌سه‌ن زیره‌كه، تا ئه‌وكاته ته‌نیا له ڕادیۆ گوێبیستی زیره‌ك بووبووم، گوتم به ڕاست تۆ حه‌سه‌ن زیره‌كی؟ گوتی به‌ڵێ قودره‌ت گیان، به‌ڕاستی ئه‌و نایه‌ی تۆ له‌گه‌ڵ ده‌نگ و ریتمى مندا دێت، ئیتر نایه‌كه‌م دانا و ئه‌ملاو ئه‌ولایم ماچ كرد.\nجیا له چه‌ندان ئاهه‌نگ، له ئێزگه‌ی رادیۆى كرماشاندا دوو گۆرانیم له‌گه‌ڵ زیره‌كدا تۆمار كرد. بۆیه جگه له سه‌ید عه‌لی ئه‌سغه‌ری كوردستانی و ماملێ و حه‌سه‌ن زیره‌ك، بۆ چه‌ندان گۆرانیبێژى تری به‌ناوبانگ نه‌یم ژه‌نیوه.\nمام قودره‌ت تا ئێسته له مه‌هاباد ده‌ژی، به جۆش و خرۆشى سه‌رده‌مى لاوێتى به‌رده‌وامه له‌گه‌ڵ هونه‌رى موزیك، واته به هه‌مان حه‌ز و مگێزى جارانه‌وه ئامێرى نه‌ى ده‌ژه‌نێت، موزیكیش بۆ تاهه‌تایه ئاوێزانى رۆحى ئه‌و مرۆڤه پاك و جوانه بووه، هه‌رگیز له‌یه‌كتر جیا نابنه‌وه.\nداوا له وه‌زاره‌تى رۆشنبیرى حكوومه‌تى هه‌رێمى كوردستان ده‌كه‌م له رێوڕه‌سمێكى تایبه‌ت و شایسته‌دا، خه‌ڵاتێكى تایبه‌ت به مام قودره‌ت ببه‌خشن كه ماوه‌یه‌كی زۆر ژیانی له‌پێناو خزمه‌تكردنى هونه‌رى ره‌سه‌نى كوردیدا به‌سه‌ر بردووه.\nبا ئه‌میش به‌ده‌ردى هونه‌رمه‌ندى كۆچكردوو "قاله مه‌ڕه" نه‌چێت و له پاش مردنى گوڵ ببه‌ن بۆ سه‌ر گۆڕى.\nكه‌ركووك - ستار جه‌بارى


سلێمانی.. نەخۆشخانەی شەهید د.هێمن (جمهوری) تایبەت كرا بۆ تووشبووانی كۆرۆنا – تۆڕی میدیایی خەڵک\n2020/06/04 - 1:15 AM\nبەڕێوەبەرایەتی گشتی تەندروستی سلێمانی نەخۆشخانەی شەهید د.هێمن (جمهوری) تایبەت كرد بۆ تووشبووانی كۆرۆنا.\nد.یاد نەقشبەندی وتەبێژی بەڕێوەبەرایەتی گشتی تەندروستی سلێمانی ڕایدەگەیەنێت: لە ئێستادا نەخۆشخانەی شەهید د.هێمن (جمهوری) لە شاری سلێمانی تایبەت كراوە بۆ ڕووبەڕووبوونەوەی ڤایرۆسی كۆرۆنا و نەخۆشی بۆ گوازراوەتەوە.\nد.یاد نەقشبەندی ئاماژەی بەوەشداوە: لە داهاتوودا پێویستە نەخۆشخانەی تریش تایبەت بكەین بۆ ئەم بابەتە.\nد.یاد نەقشبەندیڤایرۆسی کۆرۆنا\nد.یاد نەقشبەندی: كێشەی پارەی شەش مانگی خۆبەخشانی هیوا چارەسەر كرا


📊 بابەت 375,030 | وێنە 59,476 | پەڕتووک PDF 11,112 | فایلی پەیوەندیدار 43,993 | 📼 ڤیدیۆ 168 | 🗄 سەرچاوەکان 14,911\nفۆڕمی تۆمارکردنی بابەت | ئامارەکانی هەڵبژاردنی پەرلەمانی عێراق لە هەرێمی کوردستان\nسەرۆکی دەستەی کۆمیسیۆنی باڵای سەربەخۆی هەڵبژاردنەکانی عێراق لە هەرێمی کوردستان ژمارەی دەنگدەران، ژمارەی کورسییەکان و هەروەها ژمارەی لیست و کاندیدەکانی هەرێمی کوردستان بۆ هەڵبژاردنی پەرلەمانی عێراق ئاشکرا دەکات کە بڕیارە لە 12-5-2018 لە عێراق و کوردستان بەڕێوەبچێت. مازن عەبدولقادر، سەرۆکی دەستەی کۆمیسیۆنی باڵای سەربەخۆی هەڵبژاردنەکانی عێراق لە هەرێمی کوردستان لە کۆنفرانسێکی رۆژنامەڤانیدا لەبارەی ئامارەکانی هەڵبژاردن لە هەرێمی کوردستان رایگەیاند: بە گشتی سێ ملیۆن و 144 هەزار و 730 کەس مافی دەنگدانی هەیە لە هەرێمی کوردستان، 25 قەوارە لە هەڵبژاردنەکە بەشدارن کە 19 یان حیزبن، 4 یان هاوپەیمانین و 2 پاڵێوراوی سەربەخۆیش لە هەڵبژاردنەکە بەشدارن. سەرۆکی دەستەی کۆمیسیۆنی باڵای سەربەخۆی هەڵبژاردنەکانی عێراق لە هەرێمی کوردستان ژمارەی کاندیدەکانیشی ئاشکرا کرد و گوتی: بەگشتی 503 کەس خۆیان کاندید کردووە کە 357 کەسیان لە رەگەزی نێرن و 146 کاندیدش لە رەگەزی مێ-ن. ژمارەی کورسییەکانی هەرێمی کوردستان بەگوتەی مازن عەبدولقادر 46 کورسییە کە بەو شێوەیە دابەشکراون.. -پارێزگای هەولێر 16 کورسی کە یەکێکیان بۆ کۆتای مەسیحییە - پارێزگای سلێمانی 18 کورسی - پارێزگای دهۆک 12 کورسی کە یەکێکیان بۆ کۆتای مەسیحی دەبێت. #15-04-2018#


كاندیدی كۆمارییه‌كان بۆ پۆستی سه‌رۆكایه‌تی مشتومڕ له‌سه‌ر توانا ناوه‌كی‌یه‌كانی ئێران ده‌كه‌ن\nواپێده‌چێت نیگه‌رانیه‌كان سه‌باره‌ت به توانای ناوه‌كی ئێران بابه‌تی سه‌ره‌كی مشتومڕه‌كانی تایبه‌ت به هه‌ڵبژاردنه‌كانی سه‌رۆكایه‌تی ئه‌مه‌ریكا بێت. له‌م باره‌یه‌وه، په‌یامنێری ده‌نگی ئه‌مه‌ریكا جم مالۆن ڕاپۆرتێكی بۆ ناردووین و ده‌ڵێت: نوێترین نمونه‌ی نیگه‌رانیه‌كان له ماوه‌ی ده‌مه‌ته‌قه‌ی به‌ربژاره‌كانی پارتی كۆمارییه‌کان بۆ سه‌رۆك كۆماری هات كه له ئه‌یاله‌تی نیوها‌مپشایه‌ر هات و له سه‌ر ته‌له‌فزیۆنی فۆكس نیوز پیشان درا.\nهه‌شت كاندیده‌كه‌ی پارتی كۆمار به‌شدار له ده‌مه‌ته‌قه‌كه‌دا پرسیارییان لێكرا ئه‌گه‌ر هاتوو ئێران بگاته ئه‌و ئاسته‌ی كه چه‌كی ناو‌ه‌كی ساز بكات و واشی دابنێین هه‌ر له‌و كاته‌دا ئێران داوا له پشكنه‌رانی نه‌ته‌وه یه‌كگرتوه‌كان بكات كه ووڵاته‌كه‌ی به‌جێ بهێڵن، ئه‌و كات ئه‌وان چ كاردانه‌وه‌یه‌ك له خۆیان نیشان ده‌ده‌ن.\nزۆربه‌ی كاندیده‌كان گوتیان وڵاته یه‌كگرتووه‌كان و هاوپه‌یمانانی ده‌بێ ئه‌و‌ه‌ی له ده‌ستیان دێت بیكه‌ن بۆ ئه‌وه‌ی پێشی ئێران بگرن چه‌كی ناوه‌كی ساز نه‌كات.\nجان مه ككه‌ین، سیناتۆر ی ئه‌یاله‌تی ئه‌ریزۆنا، ده‌ڵێت " له كۆتایی ڕۆژدا، ئێمه ناتوانین ڕێگه به ئێران بده‌ین چه‌كی ناوه‌كی هه‌بێت. ئێرانی‌یه‌كان كه‌ره‌سته و ئامڕازی ته‌قینه‌وه به‌كار ده‌هێنن و سه‌ربازه ئه‌مه‌ریكی‌یه‌كانی پێده‌كوژن. ئه‌وان مه‌شق و ڕاهێنان به تیرۆریستان ده‌كه‌ن و ئامڕاز و كه‌لوپه‌لیان بۆ دابین ده‌كه‌ن و ئه‌وان خۆیان ته‌رخان كردووه بۆ چۆنێتی له‌ناوبردنی ئیسرائیل."\nشاره‌داری پێشووی شاری نیویۆرك روودی جولیانی گوتی ترسی ئه‌وه هه‌یه كه ئێران چه‌كه ناو‌ه‌كی‌یه‌كان بۆ ڕێكخراوه‌كانی تیرۆریستی بگوێزێته‌وه. هه‌روه‌ها گوتی " ئه‌وان ئێستا چه‌كیان ده‌ده‌نێ. له‌م كاته‌ی ئێستادا، پاره‌یان ده‌ده‌نێ. له‌به‌رئه‌وه ئه‌مه‌ریكی‌یه‌كان ده‌بێت هه‌ڵوێستێكی ڕوونیان هه‌بێت. ئه‌و هه‌ڵوێسته‌ش ده‌بێت بریتی بێت له‌وه‌ی ڕێگه به ئێران نه‌درێت چه‌كی ناوه‌كی هه‌بێت."\nسیناتۆر بۆ ئه‌یاله‌تی كه‌نساس سام براونباك گوتی له كاتی وادا ئه‌و مه‌سه‌لانه به سه‌رۆك كۆماره‌وه به ستراوه‌ته‌وه كه پشتیوانی خه‌ڵكی ئه‌مریكا بۆ كونگرس ڕابكێشێت بۆ ئه‌وه‌ی ده‌سه‌ڵاتی به‌كار هێنانی هێزی له‌شكری بدرێت. سیناتۆر براونباك گوتیشی " ده‌بێت یه‌كه‌م ئامانج ئه‌وه‌بێت كه به دوای ئه‌و هێزه له‌شكرییه‌دا بڕۆین كه پێكهێنراوه و له ئێران مه‌شق و ڕاهێنان ده‌كه‌ن بۆ ئه‌وه‌ی هێرش بكه‌نه سه‌ر خه‌ڵكانی ئێمه له عێراق. ئامانجی دووه‌میش ئه‌وه‌یه كه ده‌بێت به گژی گه‌شه‌كردنی به‌رنامه‌ی چه‌كی ناوه‌كی‌دا بڕۆین كه ئێرانی‌یه‌كان كاری له‌سه‌ر ده‌كه‌ن."\nله نێو بژاره‌كانی پارتی كۆماریدا، سیناتۆر بۆ ئه‌یاله‌تی تكساس ران پاوڵ ته‌نیا ئه‌ندامی كۆنگریس بوو كه پشتیوانی له ڕێگا چاره‌سه‌رییه‌كی دیپلوماتی بكات. سیناتۆر پاوڵ گوتی " من پێم وایه كه ده‌بێت زۆر به هۆشدارییه‌وه هه‌ڵوێست وه‌ربگرین. ئێمه ده‌بێت به‌ره‌و دواوه بگه‌ڕێینه‌وه. ئێمه ده‌بێت له‌م كاته‌دا قسه له‌گه‌ڵ ئێران‌دا بكه‌ین. ئێمه نابێت بۆ بواری هێرش كردنه سه‌ر ئێران بگه‌ڕێین."\nسیناتۆر پاول ته‌نیا كه‌سه له نێو نۆ كاندیدی پارتی كۆمارییه‌كاندایه كه به‌رهه‌ڵستی شه‌ڕ له عیراق ده‌كات . سیناتۆرێكی تری پێشووی كۆمارییه‌كانیش بۆ ئه‌یاله‌تی تێنێسی فرێد تامپسۆن به‌شداری له ده‌مه‌ته‌قه‌كه‌دا نه‌كرد.\nهه‌روه‌ها له ده‌مه‌ته‌قه‌ی كاندیده‌كانی دیموكرات بۆ سه‌رۆك كۆماری مه‌سه‌له‌ی ئێران هاته گۆرێ. هه‌ندێك دیموكرات ئاماژه‌یان پێكردووه كه خوازیاری به‌هێزكردنی هه‌وڵی دیپلوماتی له گه‌ڵ ئێران سه‌باره‌ت به پرۆگرامی ناوه‌كی ده‌که‌ن. به‌ڵام چه‌ندین كاندیدی دیموكراتیش گوتویانه ئه‌گه‌ر ئێران درێژه به سازكردنی چه‌كی ناوه‌كی بدات، ئه‌وا ئه‌گه‌ری به‌كارهێنانی هێزی له‌شكری وه‌لانانێن.


كاراسو هاته د ناڤ دانوستاندنا مه دا - دارکا مازی\nكاراسو هاته د ناڤ دانوستاندنا مه دا\nمه‌گۆت دیوانا كاراسو پڕ خۆشه ، ل ناڤ دانوستاندنا مه ل سه‌ر گۆتنا وى یا «ل ئیمرالیێ سیاسه‌تا قڕ كرن و ژناڤ برنا كوردان دهێته برێڤه‌برن» یا به‌رده‌وام بوو، مه دیت گه‌ریلایه‌ك هاته د ناڤ دانوستاندنا مه دا و گوت به‌رێز قارایلان دبێژیت: «ئه‌مێ ب به‌رخودانا روحا فیدایى یا ئاپۆ به‌رده‌وام بین».\nمنژى ژێرا گۆت: «هه‌ڤال چا‌وا ب به‌رخودانا روحا فیدایی یا ئاپۆ هوونێ به‌رده‌وام بن؟ كاك كاراسو كا ژكه‌ره‌ما خۆ مه تێناگه‌هینى چا‌وا؟ ئه‌م فێم ناكه‌ین؟\nكاراسوى گۆت: راسته هوون فێم ناكه‌ن، چونكى ئه‌ڤه گۆتنه‌ك فه‌لسه‌فییه و ئه‌و مرۆڤ فێم دكه‌ت یێ بزانیت فه‌لسه‌فه چی یه، چونكى هوون كه‌سێن فه‌ودالن و نه‌ته‌وه‌یی نه، ژبه‌رهندێ هوون فێم ناكه‌ن.\nئه‌م نه‌چاربووین به‌رده‌وامیێ بده‌ینه دانوستاندنا خۆ و مه ته‌دخول كر و مه گۆت: یا ئه‌م دزانین كو «مه‌زلووم» نیشانا به‌رخودانێ بوو، چونكى داكو نه‌بیته دارده‌ست بۆ ده‌وله‌تا تركى و نه‌كه‌ڤیته بن كۆنترۆلا ده‌وله‌تێ، بریارا سێداره‌دانا خۆ دا و ب ده‌ستێن خو ل سه‌رشوویێ خۆ سێداره دا.\nدیسان «فه‌رهاد كورتاى، نه‌جمى ئونه‌ن، ئه‌شره‌ف ئه‌نیك، محموود زه‌نگین» نیشانا گیانێ فیداكاریێ بوون، چونكى ل 18 گولانا 1982 بریارا خۆسۆتنا خۆ دان و هه‌موویان ب یه‌ك ده‌نگ گۆتن بژیت كوردستان و ئاگرێ ئازادیێ به‌ردانه خۆ.\nلێ به‌رێز ئاپۆ چ كردارێن به‌رخودان و گیانفایدایێ ل ده‌ف نه‌بوون.\nهه‌ڤال كار‌سوى گۆت: راسته ئه‌و هه‌ڤال نیشانا به‌رخودان و گیانفیدایێ نه، لێ چما تو ژسه‌رۆك را وه‌ها دبێژیى؟\nمه‌ژى گۆت: هه‌ڤال گوهداریێ بكه، ئاپۆى یه‌ك رۆژ ژى د ژیانا خۆ دا ته‌قا به‌رخودانێ نه‌كرییه و یه‌ك رۆژ ژى نانێ ره‌ق ب ئاڤێ نه‌خوارییه و یه‌ك رۆژ د شه‌كه‌فتان ڤه نه‌نڤستییه و یه‌ك رۆژ ژى زێره‌ڤانییا هه‌ڤالێن خۆ نه‌كرییه، ده‌مێ ره‌وشا وى ل باكور به‌ره‌ڤ مه‌ترسیێ چووی، رابوویه جلێن ژنان كرینه به‌رخۆ و چوویه سووریێ و ل سووریێ ژى نه‌وێرایه ل رۆژئاڤایێ كوردستانێ ژیانێ ببه‌ته سه‌ر، به‌لكو چوویه ده‌شتا بیقاع و ل وێره تێكه‌لییا پارتیێن فه‌له‌ستینى كرییه و دگه‌ل وان رێككه‌فتن كرییه كو دژاتییا ده‌وله‌تا ئیسرائیلێ بكه‌ت به‌رانبه‌ر حه‌واندنا وى و هه‌ڤالین وى و هاریكارییا وان ب پاره‌ى و چه‌كى، ل وێره ئه‌كادیمییا كوركوماز ب پاره و چه‌كێ حزبێن فه‌له‌ستینى ده‌ست ب كارێ خۆ كر و پاشى هاتییه دیمه‌شقێ ل ڤێلایه‌كا مه‌زن روونشتییه و كه‌تییه بن كۆترۆلا رژێما سووریێ و مخابراتا سووریێ پاره ژێرا داینه ژبۆ دژاتییا ئیسرائیلێ و تركیا، چونكى وى ده‌مى تركیا و ئیسرائیل دژى ده‌وله‌تا سووریێ بووینه، بۆ زانین ئاپۆ ل وێرێ وه‌ك پاشایه‌كێ بورجواز دژییا و پشتى د ناڤبه‌را سووریێ و تركیا دا خۆش دبیت، سووریا ئاپۆى ژ ولاتێ خۆ ده‌ردئێخیت، ل شوونا ئاپۆ بچیته د ناڤ گه‌ریلان دا و ده‌ست ب خه‌باتا شۆر‌شگێرى بكه‌ت، دچیته ولاتێن ئه‌ورۆپى و وه‌ك قه‌چاغچى هاتن وچوونێ دكه‌ت و داكو ب هه‌ڤكارییا ئیسرائیلێ دهێته ده‌سته‌سه‌ركرن و ئسرائیلێ تۆلا خۆ ڤه‌كر و ته‌سلیمى تركیا كر، ده‌مێ تركیا كرییه د فرۆكێ دا و گه‌هشتینه ئاسمانێ تركیا.\nهێشتا ل ئا‌سمانی ئاپۆ دبیژیت: «دا‌یكا من تركه و ئه‌ز دخزمه‌تا ده‌وله‌تا تركیا دا مه» و ده‌مێ دهێته زیندان كرن یه‌كسه‌ر ستراتیجیه‌تا په‌كه‌كێ دگوهۆریت ژ ده‌وله‌تا مه‌زنا كوردى بۆ براتییا گه‌لان و چه‌سپاندنا میساقا مللى.\nئه‌ڤجا ئه‌ڤا مه گۆتى گه‌ر ببیته به‌رخودان و گیانێ فیدایی؟ واته گه‌ریلا یا دروسته كو چه‌په‌رێ شه‌رى ل باكور ڤالاكرییه بۆ تركیا و نوكه هاتییه باشوور تاكو باشوور ژێ بێخیته بن كۆنترۆلا تركیا و جوگرافیا میساقا مللى بجهبینت، ئاها ئه‌ڤه‌یه فه‌لسه‌فا هوون فێم دكه‌ن و ئه‌م فێم ناكه‌ین!.


مستەفا هیجری: پێشبینی كردنی كات بۆ یەكگرتنەوەكە زەحمەتە – زاگرۆس پۆست\nماڵەوە / سیاسی / مستەفا هیجری: پێشبینی كردنی كات بۆ یەكگرتنەوەكە زەحمەتە\nمستەفا هیجری: پێشبینی كردنی كات بۆ یەكگرتنەوەكە زەحمەتە\nدوو شه‌ممه 2 شوبات 2015\tسیاسی, کوردستان, هەواڵ 42 جار خوێنراوه‌ته‌وه\nئاژانسی ئانادۆڵۆ، لە سەرەتای مانگی رێبەندانی ساڵی ١٣٩٣ی هەتاویدا، وتووێژێکی لەگەڵ مستەفا هیجری، سکرتێری گشتیی حیزبی دیموكراتی كوردستانی ئێران پێک هێناوە و تیایدا باس لە یەکگرتنەوەی حیزبی دێموکرات و هەروەها بارودۆخی ناوچەکە کراوە.\nدەقی ئەو وتووێژە بەم چەشنەیە:\nسكرتێری گشتیی حیزبی دیموكراتی كوردستانی ئێران، مستەفا هیجری لە هەڤپەیڤینێكدا لەگەڵ ئاژانسی ئانادۆڵو لەبارەی پرسی یەكگرتنەوەی حیزبی دیموكراتی كوردستانی ئێران دەڵێت :\n” دەمانەوێت بە وردی بچینە كارەكەوە و نامانەوێت دوای یەكگرتنەوە جیابوونەوەی دیكە دروست ببێتەوە”.\n“ئەوەی لەبارەی یەكگرتنەوەوە باسی لێوەدەكرێت شتێكی تازە نییە، درێژەی ئەو هەوڵ و تێكۆشانانەیە كە نزیكەی دوو ساڵە دەستمان پێكردووە، دوای ئەوەی لە دوایین كۆنگرەماندا یەكێك لە راسپاردەكان بریتی بوو لە هەوڵدان بۆ یەكگرتنەوە، ئیدی هەوڵەكانمان چڕتر كردەوە و لێژنەیەكمان پێكهێنا و لەگەڵ هاوڕێیان چەند جارێك دانیشتووین تا ئاستی سكرتێری هەردوولا”.\n“رەنگە ئەم هەفتەیە دانیشتنێكی دیكە لە نێوان هەردوو دەفتەری سیاسی بە ئامادەبوونی هەر دوو سكرتێر بەڕێوەبچێت بۆ ئەوەی چوارچێوەی كارەكە و وردەكارییەكانی بەگشتی باس بكەین و دواتر لێژنەكانمان درێژەی پێبدەن”.\n“پێشبینی كردنی كات زەحمەتە”.\n“ئەسڵەن خودی جیابوونەوەكە ئەگەر راستەوخۆش نەبێت بە ناڕاستەوخۆ دەستی ئێرانی تێدابوو، كۆماری ئیسلامیی ئێران نەك بۆ حیزبی دیموكرات كە حزبێكی سەرەكییە لە رۆژهەڵات، یەكگرتوویی كوردی لە هەموو بەشەكاندا پێ ناخۆشە و هەموو كار و تێكۆشانی لە هەموو بەشەكان بۆ جودایی و بەگژ یەكدا كردنی كوردە”.\n” ئێران لە رێگەی هەردوو كونسولخانەكەی لە هەولێر و سلێمانی و زۆر شوێنی دیكەی نهێنیی بوونی هەواڵگریی هەیە، بوونی كۆماری ئیسلامی لە هەموو شوێنێك بۆ هەواڵ وەرگرتن نییە، بەڵكو بۆ تێكدانە، چوونكە ئێران لە رێگەی باڵیۆزخانەكانییەوە دەیەوێت بزانێت چۆن دەتوانێت جیاوازیی بخاتە نێو حزبەكان و یاری بكات بۆ بەرژەوەندیی خۆی”.\nلەبارەی شەڕی “داعش”ـیشەوە دەڵێت پێش شەش مانگ لەمەوبەر نزیكەی پێنج هەزار لە ئەندامانی سوپای قودس پەڕیونەتەوە بۆ كوردستانی عێراق، ئەوە جگە لە ژمارەیەكی زۆر لە ئەفسەران و پسپۆڕان كە كار بۆ مەشقپێكردنی سوپای عێراق دەكەن، دەشڵێت بەشی زۆری ئەوانە بە ناوی پاراستنی مەزارگەكانی شیعەكان لە كەربەلا و نەجەف و سامەڕا هاتوون، بە رای ئەو ئەو هێزانە لە ناوچە جێ ناكۆكیەكانی جەلەولا و سەعدییە و چەند ناوچەیەكی دیكەش جێگیر كراون.\n“هاتنی داعش بۆ هەولێر و نزیكبوونەوەیان لە مەخمور و گوێر لەلایەن ئێرانەوە بەرنامەرێژیی بۆ كرابوو، ئێران ویستی ئەوان بێنە ئێرە و كورد تەمبێ بكات، چونكە لەو ماوەیە و پێشتریش كورد زۆر باسی ریفراندۆم و سەربەخۆییان دەكرد و كۆماری ئیسلامی ئەوەی زۆر پێ ناخۆش بوو ویستی كورد سزا بدات”.\n“زانیارییەكانمان باس لەوە دەكەن ئێران مەشق بە پەنابەری ئەفغانی دەكات و دواتر دەیناننێرێتە نێو ریزەكانی داعش”.\n“ئێمە وەكوو حیزبی دیموكرات ئێستا هیچ هێزێكمان لەشەڕی دژ بە داعش لە باشووری كوردستان بەشدار نییە، لەبەر ئەوەی ئێمە لەسەرەتای هێرشەكانی داعش بۆ سەر گوێڕ و مەخمور و نزیكبوونەوەیان لە هەولێر ئامادەیی خۆمان بۆ ناردنی هێز بۆ شەڕەكە دەربڕی و بەرپرسانی هەرێم داوایان لێكردین و بەدەمیانەوە چووین، بەڵام دوای ماوەیەكی كورت داوای كشانەوەیان لێكردین و كشاینەوە”.\n“ئێران پێی خۆش نییە هێزەكانی حزبە كوردییەكان دەربكەون و رەنگە ئەو كشانەوەیەش هەر لەسەر داوای ئێران بووبێت”.\n“دوای روخانی رژێمی پاشایەتی و خۆ راگەیاندنی بە ئاشكرای حزبی دیموكرات خەباتی چەكداریمان وەكوو شێوەیەكی خەبات لە دژی كۆماری ئیسلامی ئێران زانی نەك وەكوو ئامانج و یەكلاكەرەوە، بۆیە خەباتی چەكداریی خوێناویمان لە گەڵدا بردە پێشەوە، ئێستاش ئەگەر بوار هەبێت دیسان دەكرێت خەباتی چەكداری وەكو یەكێك لە شێوەكان كەڵك لێ وەربگرین، ئەگەر هەلومەرجە سیاسی و ناوچەیی رێگە بدات رەنگە وەكوو شێوەیەك لە شێوەیەكان كەڵكی لێ وەربگرین، بەڵام ئێستا ئەو هەلومەرجە بۆ ئێمە لەبار نییە، ناتوانیین لێرە دابنیشین و بچین لە ئێران خەباتی چەكداری بكەین”.\n” لەكاتێكدا هێزی كورد هەمووی پارچە پارچەیە و هەمووی لە بیری پێكهێنانی بەرژەوەندی و قازانجی خۆیەتی نەك بەرژەوەندیی نەتەوەیی، ئەوا كۆنگرەی نەتەوەی نابەسترێت، كۆنگرەی نەتەوەی دەبێت لەسەر بنەمای قازانج و بەرژەوەندیی نەتەوەیی پێكبێت، ئێستا بۆ بەرژوەندیی حزبی و گرووپ و دەستەیە، تا ئەو كاتەی ئەو رەوتە بەردەوام بێت پێكهێنانی كۆنگرەی نەتەوەیی سەرناگرێت، ئەگەر سەریش بگرێت لە بەرژەوەندیی یەك دوو لایەن دەبێت، پێشتریش هەر بەو هۆیەوە كۆنگرەكە سەری نەگرت، بۆیە گەشبین نیم لەبەستنی لەبەر بەرژوەندیی حزبی”.\n“هەر لایەنێك بیەوێت كۆنگرەی نەتەوەیی بۆ بەرژوەندیی خۆی بخاتە ژێر هەژموونی خۆی ئەوا سەرناگرێت”.


هەمەڕەنگ – پەڕە 130 – Knwe.org\nسەرەکی » هەمەڕەنگ (پەڕە 130)\nپارەی خوێندنی کچەکەی جۆرج فلۆید-ی لە ئەستۆ دەگرێت\nهونەرمەندی ئەمریکی (کانی ویست) بڕیاریدا پارەی خوێندنی (جیانا فلۆید) کچی (جۆرج فلۆید) ئەو پیاوە رەشپێستەی لە ئەمریکا بەدەستی پۆلیس کوژرا لەئەستۆ بگرێت. بۆ ئەم مەبەستەش (کانی ویست) بڕی دوو ملیۆن دۆلاری تەرخان کردووە، هەتا (جیانا فلۆید) بتوانێت خوێندنەکەی پێ تەواو بکات، پێشتریش هونەرمەند (کانی ویست) چەندین ملیۆن دۆلاری بەخشیوەتە لایەنە پەیوەندارەکان بۆ رووبەڕووبوونەوەی مەترسییەکانی ڤایرۆسی کۆرۆنا. 845 جار بینراوە\nخولێکی نوێی فێستیڤاڵی ماکاو بەڕێوەدەچێت\nدوای بڵاوبوونەوەی ڤایرۆسی کۆرۆنا کە زۆربەی وڵاتانی ناچارکرد چالاکییە هونەرییەکان بوەستێنن و هۆڵی سینەماکان دابخەن، ئەمەش لەپێناو پاراستنی هاوڵاتیان و تەشەنەنەکردنی ئەم ڤایرۆسە، لەمسۆنگەیەوەو دوای رەوینەوەی مەترسییەکانی ئەم ڤایرۆسە وڵاتی چین یەکەم وڵات بوو کە بڕیاردیدا وردەوردە دەرگای هۆڵی سینەماکانی بەڕووی بینەران و ئارەزوومەندانی سینەمادا بکاتەوە، لەنوێترین هەنگاویشداو بەگوێرەی هەواڵێکی پێگەی (Variety)، چین بڕیاریداوە رۆژانی 3-8ی مانگی دێسمبەری داهاتوو فێستیڤاڵی ...\nخۆزگه له‌وێ بام نوێترین به‌رهه‌می شیعری د. مارف عومه‌ر گوڵ\nپ.ی. د . رێبوار سه‌عید (راگری كۆلێژی هونه‌ره جوانه‌كانی زانكۆی سلێمانی) رۆژی 6/6/2020، هه‌واڵی (پڕۆفریسۆر دكتۆر مارف عومه‌ر گوڵ) هاوڕێی دێرینی رۆژانی شاخ و هه‌نده‌ران و زانكۆی پرسیووە كه ماوه‌یه‌ك به‌هۆی نه‌خۆشی كۆرۆناوه ته‌ندروستی ناجێگیربوو ئێستا تەندروستی بەرەو باشتر دەچێت، پاشان هه‌واڵی شیعری لێدەپرسێ، چونكه هه‌میشه په‌یوه‌ندییان له‌و بواره‌دا زۆر نزیك بووه‌و دوو دیوانی هێڵكاری و به‌رگه‌كانی كاری پ.ی. د ...\nبەهای كۆمە‌ڵایە‌تی لە نێو بە‌رنامە دیالۆگییەكاندا\nمیدیاكار چیا یاسین محەمەدئەمین، نامەی ماستەرەكەی كە بەزمانی عەرەبی پێشكەشكرابوو، دەكاتە كتێب و لە سلێمانی بڵاوی دەكاتەوە. ئە‌م كتێبە، توێژینە‌وە‌یەكی زانستییە و وە‌ك پێویستییە‌كی خوێندنی ماستە‌ر پێشكەشكراوەو وەرگیراوە بە میتۆدی شیكاری ناوە‌ڕۆك لە زانكۆی سلێمانی. ئامانج لە‌م كتێبە، شیكردنە‌وە‌ی بەهای كۆمە‌ڵایە‌تییە لە نێو بە‌رنامە دیالۆگییە ئامێزە‌كانی كە‌ناڵی NRT، ئە‌م توێژینە‌وە‌یە لە جۆری وە‌صفیە بە‌پشت بە‌ست بە میتۆدی رووپێوی بۆ شیكردنە‌وە‌ی ...\nبێ نیشتمان له دوایین قۆناغی بەرهەمهێناندایە\nفیلمی سینه‌مایی «بێ نیشتمان» له به‌رهه‌مهێنان و ده‌رهێنانی سینه‌ماكاری كورد «توورج ئه‌سڵانی»، دوای وێنه‌گرتن له شاره‌كانی سلێمانی و هه‌ڵه‌بجه، ئێستا له دوایین قۆناغی ته‌كنیكیدایه. له فیلمی سینه‌مایی «بێ نیشتمان»دا کە سێیه‌مین به‌رهه‌می درێژی سینه‌مایی «توورج ئه‌سڵانی»یە كۆمه‌ڵێك ئه‌كته‌ری کورد، تورك، سووری و عیراقی به چوار زمانی كوردی، توركی، عه‌ره‌بی و فارسی رۆڵی تێدا دەبیین. «توورج ئه‌سڵانی» وه‌كوو به‌ڕێوه‌به‌ریی وێنه‌گرتن ساڵانێكه ...\nبەكاری هونەرییەوە رۆژانی کەرەنتینەی بەڕێکردووە\nدوای ئەوەی لەماوەی رابردودا وەزارەتی تەندروستی رێكارە تەندروستیەكانی بڵاوكردەوەو قەدەغەكردنی هاتوچۆی راگەیاند، شێوەكار دڵشاد ئیسماعیل كە دانیشتووی قەزای كفریەو یەكێكە لە هونەرمەندە دیارەكانی سنوری گەرمیان خۆی بەكاری شێوەكارییەوە خەریككردوە. لەمبارەیەوە شێوەكار دڵشاد ئیسماعیل محەمەد وتی: وەك شێوەكارێك لە ماوەی كەرەنتینە خۆم زیاتر سەرقاڵی كارە هونەرییەكانم و راهێنان و نەخشاندنی تابلۆ بووم. وتیشی: داواكارم لە هاوڕێیان و هاونشتیمانیان پابەندی هەر رێنمایی ...\nفەرەنسا هۆڵی سینەماکان دەکاتەوە\nلەگەڵ بڵاوبوونەوەی ڤایرۆسی کۆرۆنا لەزۆربەی وڵاتانی جیهاندا، داخستنی هۆڵی سینەماکان و راگرتنی زۆربەی چالاکییە هونەریی و رۆشنبیرییەکان یەکێک بوو لەو کارانەی کە دەسەڵاتدارانی وڵاتانی جیهان جێبەجێیان کرد، ئەمەش لەپێناو پاراستنی هاوڵاتیان و تەشەنەنەکردنی ئەم ڤایرۆسە، هەر لەگەڵ رەوینەوەی مەترسییەکانی ئەم ڤایرۆسەش زۆرێک لەو وڵاتانە لەپێش هەموویانەوە وڵاتی چین وردەوردە دەرگای هۆڵی سینەماکانی بەڕووی بینەران و ئارەزوومەندانی سینەمادا کردەوە. لەمسۆنگەیەوە وڵاتی ...\nبورهان محەمەد:سەرۆک (مام جەلال) هەمیشە پاڵپشتی هونەرمەندان و…\nبورهان محەمەد:سەرۆک (مام جەلال) هەمیشە پاڵپشتی هونەرمەندان و نووسەران بووە لەشۆڕشی نوێی گەلەكەماندا بەڕابەرایەتی یەكێتیی نیشتمانیی كوردستان، پێشخستن و بوژانەوەی بواری رووناكبیریی و هونەریی و راگەیاندن یەكێك بووە لەو ئامانجە گرنگانەی شۆڕش كە هەر لەسەردەمی شاخەوە كاری بۆ كراوەو گرنگییەكی بەرچاوی پێدراوە، ئەم گرنگیپێدانەش دوای راپەڕین بەردەوامی هەبووە. بۆ ئەم مەبەستە كوردستانی نوێ لەیادی دامەزراندنی (45) ساڵەی یەكێتیی نیشتمانیی كوردستاندا ...\nگروپی هیوای گەنجان لە یادی (45) ساڵەی دامەزراندنی (ی. ن. ک)دا چەندین چالاکی و مەراسیمی جۆراوجۆریان بەڕێوەبرد. لەم چوارچێوەیەدا بە ئامادەبوونی لێپرسراوی هەردوو مەڵبەندی رێکخستنی (یەکی سلێمانی و دووی کەرکوک)و بەشێک لەجێگران و کادیرانی هەردوو مەڵبەندوو گەنجان و چینە جیاجیاکانی ساڵیادەکەیان بەرزراگرت، هەروەها لەو چوارچێوەیەدا بەشێک لە ئەندامە خۆبەخشەکانی گروپی هیوای گەنجان، هەستان بەئەنجامدانی دوو چالاکی جیاواز لە پارێزگای (سلێمانی ...\nلوقمان محەمەد رەشید یەكەم رۆژی مانگی حوزەیران، رۆژی جیهانیی منداڵانە.. ئەم یادە لە زۆربەی وڵاتانی جیهاندا دەكرێتەوە، بەڵام رێكەوتی ڕۆژەكەی جیاوازە.. بەشێكی زۆری وڵاتان لە رۆژی 1ی حوزەیراندا یادی رۆژی جیهانیی منداڵان دەكەنەوە كە خۆیشمان لە كوردستان لەم رۆژەدا یادی دەكەینەوە. لەڕاستیدا رۆژێكی دیاریكراو لە هەموو جیهاندا نییە كە تێیدا ئەم یادە بكرێتەوە، چونكە لە وڵاتێكەوە بۆ یەكێكی دیكە جیاوازە، ...\nلاپەرە 130 لە 297« سەرەتا...100110120«128129130131132\t»\t140150160...کۆتا »


كۆنگره‌ی ئاسایش له میونشن، گۆڕه‌پانێك بۆ دیپلۆماسیه‌تی پشت په‌رده\n2019-02-15 [03:22 AM]\nوەگێرانی: ساسان عەونی\nكۆنگره‌ی ئاسایش له میونشن ته‌نها سه‌كۆیه‌كی ده‌ركه‌وتنی سیاسه‌تكاره پایه‌به‌رزه‌كانی جیهان به‌رامبه‌ر كامیراكان نییه، به‌ڵكو له بنه‌ڕه‌تدا ده‌رفه‌تێكه بۆ دیپلۆماسیه‌تی ده‌رگا داخراوه‌كان. هوده‌یی ئه‌م دیپلۆماسیه‌ته چه‌نده؟ ئایا ده‌توانێت به‌رامبه‌ر دیپلۆماسیه‌تی تویته‌ر بوه‌ستێت؟\nكاتێك كۆنگره‌ی ئاسایش له میونشن ده‌رگاكانی له‌رۆژی هه‌ینی ١٥ی شوباتی ٢٠١٩ ده‌كاته‌وه، ته‌نها پرۆگرامێكی چڕی ٤٨ كاتژمێریی پڕ له چالاكی ده‌ست پێناكات كه سه‌رۆكی ده‌وڵه‌تان تیایدا ده‌رده‌چن و وه‌زیره‌كانی به‌رگری قسه‌ی تێدا ده‌كه‌ن و وه‌زیره‌كانی ده‌ره‌وه له‌سه‌ر لایه‌نه جیاوازه‌كان گفتگۆی تێدا بكه‌ن، به‌ڵكو له هه‌مان كاتدا سه‌ره‌تای ده‌ستپێكردنی كاری جۆرێكی تره له دیپلۆماسیه‌ت: هه‌وڵدان بۆ زانینی پێشوه‌خته‌ی هه‌ڵوێست و گه‌ڕان له دوای هه‌ڵوێستی هاوبه‌ش، به‌ڵام له پشتی په‌رده‌وه.\nئه‌مه له‌وانه‌یه بۆ شوێنی كۆنگره‌كه‌ش بگه‌ڕێته‌وه، ئه‌و هۆتێله گه‌وره‌یه (بایریشێر هۆف)، كه له‌چه‌ندین باڵه‌خانه پێك دێت، بۆ دیپلۆماسیه‌تی ژووره‌كانی دواوه زۆر گونجاوه. چه‌ندین په‌یژه و ڕاڕه‌و، ڕاڕه‌وی پارێزراوی ئه‌وتۆ پێكده‌هێنن كه ده‌چێته‌وه سه‌ر ٣٤٠ ژووری هوتێله‌كه. هوتێله‌كه‌ش پڕ ده‌بێت له ڕۆژنامه‌نووس و فۆتۆگرافه‌ر و چاودێری نه‌ویستراو، بۆیه به‌ڕێوه‌به‌رانی كۆنگره ١٠٠ ژووریان بۆ دیداره نهێنییه‌كان به‌كرێ گرتووه.\nسه‌رۆكی كۆنگره‌كه (فۆلفگانگ ئیشنیگه‌ر) زۆر به بڕواوه ده‌ڵێت: كۆنگره‌ی ئاسایش له میونشن، شوێنێكه بۆ تاقیكردنه‌وه‌ی بیروڕا و گرێدانی هاوپه‌یمانی و ڕێكخستنی ئاماده‌سازی بۆ ده‌ستپێك یان پێشوه‌چوونی پرۆسه‌ی ئاشتی. كۆنگره ته‌نها بریتیی نییه له به‌رنامه‌ی كۆنگره‌كه، ئه‌و به‌رنامه‌یه وه‌كو لووتكه‌ی چیای سه‌هۆڵه و ته‌نها لووتكه‌كه دیاره، خستنه ڕووی سیاسه‌تی گشتی له هۆڵه گه‌و‌ره‌كه‌ی كۆنگره، هه‌مان گرنگیی ئه‌و دیداره نهێنیانه‌ی هه‌یه كه له ژووره‌كانی هۆتێله‌كه به‌ڕێوه ده‌چن.\nله چه‌ند دیدارێكی ڕاگه‌یاندنی پێشتردا، ئیشنیگه‌ر ، بۆ نموونه باسی له دانوستانه‌كانی چاودێری پڕچه‌ككردنی ئه‌تۆمی (ستارتی تازه) كردبوو. هه‌روه‌ها له شوباتی ڕابردوو بۆ گۆڤاری سیاسه‌تی نێوده‌وڵه‌تی گوتبووی، دانوستانی ستارت له په‌راوێزی كۆنگره‌ی ساڵی ٢٠٠٩ ده‌ستی پێكرد و دوای دوو ساڵ هه‌ردوو وه‌زیری ده‌ره‌وه‌ی ئه‌مریكا، هیلاری كلینتۆن و ڕوسیا، سێرگێ لاڤرۆڤ، به فه‌رمی هه‌ر له په‌راوێزی كۆنگره‌ی میونشن واژۆیان كرد.\nهه‌روه‌ها ئیشنیگه‌ر ئاماژه‌ی به‌وه‌داوه كه ئه‌گه‌ر ژوور هه‌بێت و وه‌رگێڕ ئاماده بن و توانرا دیداره‌كان له نهێنی ئه‌نجام بدرێن، ئه‌وا دیداری گرنگ ئه‌نجام ده‌درێن. به‌بێ باسكردنی ورده‌كاریش، ئیشنیگه‌ر ئاماژه‌ی به‌وه‌داوه كه ئه‌مریكیه‌كان سوودیان له‌و جۆره دیدارانه وه‌رگرتبوو، وه گفتوگۆی ڕاسته‌قینه‌یان له‌گه‌ڵ ئێرانیه‌كان ئه‌نجامداوه.\nته‌نانه‌ت ئه‌گه‌ر جه‌ماوه‌ر و گوێگر له كاتی ده‌ركه‌وتنی ئاشكرای مێركلی ڕاوێژكارو جێگری سه‌رۆكی ئه‌مریكا مایك پێنس كه‌میش بن، ئه‌وه مانای ئه‌وه نییه كه به‌شداربووان لایان گرنگتره كه بچن شوێنه‌واره مێژووییه‌كانی میونشن ببینن، یان خه‌ریكی كڕینی دیاری بن بۆ خێزانه‌كانیان، به‌ڵكو ئه‌وان خه‌ریكی كۆبوونه‌وه و دانیشتنن له یه‌كێ له‌و دیداره دوو قۆڵیه نهێنییانه، كه پارساڵ، به‌پێی ڕێكخه‌رانی كۆنگره‌كه، ژماره‌ی ئه‌و دیدارانه گه‌یشته زیاتر له ٢٠٠٠ دیدار.\nئه‌م دیداره دووقۆڵی و چه‌ند قۆڵیانه، بۆته به‌شێكی بنه‌ڕه‌تی كۆنگره‌كه، (تۆبیاس بۆنده) به‌رپرس له پرۆگرامه‌كانی كۆنگره ده‌ڵێت: بۆ زۆر له حكومه‌ته‌كان، كۆنگره‌ی ئاسایش له میونشن ده‌رفه‌تێكی كاریگه‌ر و كارایه بۆ دیدار و بینینی نوێنه‌رانی زۆر له حكومه‌ته‌كانی تر، له كاتێكی كه‌متردا، له جیاتی ئه‌وه‌ی سه‌فه‌ر بۆ ئه‌و وڵاتانه بكه‌ن و هه‌زاران كیلۆمه‌تر به فڕۆكه ببڕن.\n-دیپلۆماسیه‌تی نه‌ریتیی له به‌رامبه‌ر دیپلۆماسیه‌تی تویته‌ردا-\nله ئێستادا و تاكودێت، سیاسه‌تی ده‌ره‌وه به‌شێوه‌یه‌كی به‌رچاوتر، له جیاتی دیپلۆماسیه‌تی نه‌ریتیی، زیاتر له ڕێگای تویته‌ره‌وه بڕیاری لێده‌درێت. دۆنالد تره‌مپی سه‌رۆكی ئه‌مریكا یه‌كێكه له نموونه زه‌قه‌كان، كه به‌رده‌وام دۆست و ڕكابه‌ره‌كانی تووشی سه‌رسوڕمان ده‌كات. به‌ڵام لای مێركلی ڕاوێژكار،گفتوگۆ له‌گه‌ڵ یار و نه‌یاران له كۆنگره‌كه‌دا، بایه‌خی له‌ده‌ست نه‌داوه. ڕاوێژكار پێی وایه كه گفتوگۆی ڕاسته‌وخۆ له نێوان هێزه كاریگه‌ره نێوده‌وڵه‌تیه‌كان له ئێستادا، زۆر گرنگه هه‌ر وه‌ك چۆن له كاتی شه‌ڕی سارددا گرنگ بوون، ئه‌مه‌ش بۆ ڕووبه‌ڕووبوونه‌وه‌ی كێشه هه‌رێمایه‌تیه‌كان و ئاڵنگارییه نوێكانی وه‌ك تیرۆر. واش بڕیاره كه له‌مساڵدا گه‌وره‌ترین شاندی ئه‌مریكا به‌شداری له كۆنگره بكات، كه جگه له مایك پێنس جێگری سه‌رۆك، مایك پۆمپیۆی وه‌زیری ده‌ره‌وه و نانسی پیلۆسی سه‌رۆكی ئه‌نجومه‌نی نوێنه‌ران و چه‌ندین گه‌وره به‌رپرسی تر به‌شداربن.\n-چه‌ند زانیاریه‌ك ده‌رباره‌ی كۆنگره‌كه-\n• كۆنگره‌ی میونشن بۆ ئاسایش، بۆ یه‌كه‌م جار له ساڵی ١٩٦٣ به‌ستراوه. ئه‌وكات له ژێر ناوی (دیداری نێوده‌وڵه‌تیی بۆ زانسته‌كانی به‌رگری)بووه. دامه‌زرێنه‌رانی ئه‌و دیداره، بڵاوكاری ئه‌ڵمانی(ئیفالد فۆن كلایست) كه یه‌كێك بووه له لایه‌نگرانی به‌رگری دژی نازیزم و هیتله‌ر، له‌گه‌ڵ فیزیاكار (ئه‌دوارد تێله‌ر) بوون. دواتر كۆنگره‌كه ناوی بۆ (كۆنگره‌ی نێوده‌وڵه‌تی بۆ زانسته‌كانی به‌رگری) گۆڕدرا و دواتر بووه‌ته (كۆنگره‌ی میونشن بۆ ئاسایش).\n• بایه‌خی ئه‌م كۆنگره‌یه له‌سه‌ر ئاستی جیهان له‌ودایه كه سه‌كۆیه‌كی ناوازه‌یه تیایدا لێكۆڵینه‌وه له كێشه‌كانی په‌یوه‌ست به ئاسایش ده‌كرێت، هه‌روه‌ها له ماوه‌ی ٣ رۆژدا ئه‌و ده‌رفه‌ته به سیاستكاره كاراكان ده‌دات بۆ دیدار و پێكگه‌یشتنی نافه‌رمی. زانكۆی په‌نسلڤانیای ئه‌مریكی له پۆلێنكردنی تازه‌یدا، ئه‌م كۆنگره‌یه‌ی له ڕیزبه‌ندی كۆنگره هه‌ره گرنگه‌كان داناوه.\n• ئه‌مساڵ له‌م كۆنگره‌یه‌دا كه ٣ ڕۆژ ده‌خایه‌نێت، زیاتر له ٥٠٠ كه‌سایه‌تی پایه‌به‌رز له‌سه‌ر ئاستی جیهان به‌شداری تێدا ده‌كه‌ن، كه سه‌رۆكی وڵاتان و سه‌رۆكی حكومه‌ت و وه‌زیرانی ده‌ره‌وه و به‌رگرین، له ناویاندا ڕاوێژكاری ئه‌لمانیا (ئه‌نجێلا مێركل)، جێگری سه‌رۆكی ئه‌مریكا (مایك پێنس)، وه‌زیری ده‌ره‌وه‌ی ڕوسیا (سێرگێ لاڤرۆڤ)، هه‌روه‌ها سه‌رۆكی میسر (عه‌بدولفه‌تاح سیسی) و میریی قه‌ته‌ر (ته‌میمی كوڕی حه‌مه‌د) هه‌ن، هه‌روه‌ها له كوردستان به‌ڕێز (مه‌سرور بارزانی) ڕاوێژكاری ئه‌نجومه‌نی ئاسایش به‌شداره، له‌گه‌ڵ چه‌ندین گه‌وره به‌رپرسانی وڵاتانی جیهان.\nكۆنگره‌كه له ناوه‌راستی شاری میونشن، له هۆتێلی به‌ناوبانگی (بایریشر هۆف) ئه‌نجام ده‌درێت، كه ئه‌م هۆتێله ٣٤٠ ژوور و ٦٥ سویت و ٤٠ هۆڵی كۆنگره‌ی تێدایه. چڕیی ژماره‌ی به‌شداربووان وای له به‌ڕێوه‌به‌رانی هۆتێله‌كه كردووه كه جگه له‌و ٧٠٠ فه‌رمانبه‌ره‌ی كه هه‌یانه ٢٥٠ فه‌رمانبه‌ری تر وه‌ربگرن بۆ ئاسانكاری ڕایی كردنی كاره‌كانی كۆنگره‌كه.\n• له ڕووی ئه‌منییه‌وه، ناوچه‌ی ده‌وروبه‌ری كۆنگره‌كه زۆر به باشی كۆنترۆل ده‌كرێت و هه‌ر كه‌سێك به‌ڵگه‌ی ڕێپێدانی نه‌بێت ناهێڵرێت كه بچێته ئه‌و ناوچه‌یه. پارساڵ ٤٠٠٠ پۆلیس له‌م ناوچه‌یه كاروباری كۆنترۆڵكردنی ئاسایشیان له ئه‌ستۆ گرتووه.\n• كۆنگره‌ی میونشن و (دامه‌زراوه‌ی كۆنگره‌ی میونشن بۆ ئاسایش) كه ئه‌و دامه‌زراوه‌یه‌یه كۆنگره‌كه ڕێكده‌خات، خۆیان وه‌ك دامه‌زراوه‌یه‌كی سه‌ربه‌خۆ پیشان ده‌ده‌ن، به‌ڵام سوود له هاوكاریه حكومیه‌كانی حكومه‌تی ئه‌ڵمانیا وه‌رده‌گرن. بۆ نموونه له ساڵی ٢٠١٥ كۆنگره به‌بڕی ٥٠٠هه‌زار یۆرۆ له لایه‌ن حكومه‌ته‌وه باربووكرابوو، ئه‌مه جگه له هاوكاری كۆمپانیا گه‌وره‌كانی ئه‌ڵمانیا و جیهان.\n-چه‌ند بڕگه‌یه‌كی ڕاپۆرته‌كه-\nله كۆنگره‌یه‌كی ڕۆژنامه‌نووسیدا كه له به‌رلینی پایته‌ختی ئه‌ڵمانیا ئه‌نجامدرابوو، (فۆلفگانگ ئیشنیگه‌ر) سه‌رۆكی كۆنگره‌ی میونشن، ڕاپۆرتی ساڵانه‌ی كۆنگره‌كه‌ی پێشكه‌ش كردبوو كه له ١٠٠ لاپه‌ڕه پێكهاتووه. له‌م ڕاپۆرته‌ی ساڵی ٢٠١٩دا جه‌خت له‌سه‌ر گه‌رمبوونی ناكۆیه‌كانی ڕوسیا و ئه‌مریكا له‌سه‌ر خۆپڕچه‌ككردن كراوه‌ته‌وه، هه‌روه‌ها جه‌نگی بازرگانی نێوان چین و ئه‌مریكا. ئیشنیگه‌ر هۆشداری له‌مه‌ڕ نه‌مانی ئاسایش له‌سه‌ر ئاستی جیهان داوه‌و و گووتوویه‌تی كه سیسته‌می جیهانیی له‌به‌ریه‌ك هه‌ڵده‌وه‌شێت.\nهه‌ر له بواری ململانێكانی نه‌وان ئه‌مریكا و چین و ڕوسیا ده‌ڵێت، بارودۆخی جیهان مایه‌ی نیگه‌رانییه، سه‌رده‌مێكی تازه‌ی ڕووبه‌ڕووبوونه‌وه له نێوان ئه‌مریكا و ڕوسیا و چین ده‌ستی پێكردووه، كه هاوكاته له‌گه‌ڵ بۆشایی له ده‌سه‌ڵات له سیسته‌می لیبڕالی جیهانییدا. ئه‌مریكا به سه‌رۆكایه‌تی تره‌مپ، بایه‌خ به ڕێككه‌وتنه نێوده‌وڵه‌تیه‌كان نادات و نیشانه‌ی پرسیاری له‌سه‌ر دامه‌زراوه‌كانی وه‌ك هاوپه‌یمانی ناتۆ و نه‌ته‌وه یه‌كگرتووه‌كان داناوه. له‌مانه‌ش خراپتر ئه‌وه‌یه كه له ئێستادا ئه‌مریكا نایه‌وێت سه‌ركردایه‌تی دونیای ئازاد بكات، به‌ڵكو له بری ئه‌وه حه‌ماسه‌تێكی گه‌وره به‌رامبه‌ر پیاوه به‌هێزه‌كان نیشان ده‌دات. كه ئه‌مه‌ش بۆ هاوپه‌یمانه‌كانی له ناتۆدا قورس ده‌بێت كه قبوڵ بكه‌ن تره‌مپ ستایشی سه‌ركرده نالیبراڵه‌كان بكات، جا ئه‌م ستایشه بۆ برازیل بێت یان بۆ فلیپین.\nئه‌مریكا، چین و ڕوسیای وه‌ك گرنگتریین ڕكابه‌ره ستراتیجیه‌كانی دیاری كردووه. ڕكابه‌ریه‌كه له نێوان سێ زلهێزه‌كه به شێوه‌ی جیاواز به‌رجه‌سته ده‌بێت. ململانێی نێوان ئه‌مریكا و چین له ئێستادا له‌سه‌ر ئابوری و بازرگانییه، به‌ڵام له‌هه‌مان كاتدا ئه‌و هاوپه‌یمانیه‌ی نێوان چین و ڕوسیاش بۆ ڕۆژئاوا وه‌ك دژ سه‌یر ده‌كرێت. له كاتێكدا چین و ڕوسیا له نێوان خۆشیاندا له ململانێكی جیۆسیاسیدان و یه‌كتری چاودێریی ده‌كه‌ن. هه‌روه‌ها له نێوان ئه‌مریكا و ڕوسیا ململانێی خۆپڕچه‌ككردن هه‌یه، كه چاوه‌ڕێی باشبوونی له‌م نزیكانه‌دا لێناكرێت، به تایبه‌تیش دوای هه‌ڵپه‌ساردنی ڕێككه‌وتننامه‌ی سنووردانان بۆ ڕۆكێته ناوه‌ند مه‌ودا‌كان. دوای ئه‌مه زه‌حمه‌ت ده‌بێت كه جارێكی تر چ ئه‌مریكا و چ ڕوسیا، كار به‌و ڕێككه‌تننامه‌یه بكه‌نه‌وه كه واده‌كه‌ی له ساڵی ٢٠٢١ كۆتایی دێت. هه‌روه‌ها ئاماده‌یی ئه‌وروپا له‌م ململانێیه‌ی نێوان هێزه گه‌وره‌كان به خراپ دێته پێش چاو، جگه له‌و جه‌ده‌له‌ی كه له‌سه‌ر سه‌ربه‌خۆیی ستراتیژی ئه‌وروپا هه‌یه و هیچ پلانێكی جێگره‌وه نییه كه ئه‌وروپا له لایه‌نی ئاسیشه‌وه سه‌ربه‌خۆ بێت.\nله‌و كاته‌دا كه سیسته‌می جیهانی بۆ زۆنێكی تازه ده‌گۆڕێت، به‌رگریكاره‌كان له به‌ها لیبڕالیه‌كان هه‌وڵ ده‌ده‌ن ئه‌و ماوه‌یه‌ی نه‌بوونی ئاسایش و سه‌قامگیریی تێپه‌ڕێنن. هه‌روه‌ها مه‌وداكانی جوڵه و تواناكانی وڵاتانی وه‌ك كه‌ندا و یابان بخرێنه بواری گفتوگۆكردنه‌وه.\nڕاپۆرته‌كه بایه‌خ به به‌ریتانیا ده‌دات وه‌ك وڵاتێك كه شوێنده‌ستی به‌سه‌ر سیسته‌می لیبڕاڵی جیهانه‌وه دیاربووه و زۆری له بواری ئاسایشدا پێشكه‌ش كردووه، به‌ڵام له ئێستادا گرفتی برێكزیتی هه‌یه. هه‌رچه‌ند له له‌نده‌ن و پاریس و به‌رلین به‌رده‌وام باس هاوكاریی له ئایینده‌دا ده‌كرێت، به‌ڵام دیاره كه برێكزیت هه‌ندێ برین له ماوه‌ی ساڵانی داهاتوو له هه‌ردوو لای ده‌ریای مانش دروست ده‌كات.\nپرسیاری گرنگ ئه‌وه‌یه، ئه‌ركی كێیه كه پارچه په‌رشبووه‌كانی سیسته‌می لێكهه‌ڵوه‌شاوه‌ی جیهان كۆبكاته‌وه؟ ڕاوێژكاری ئه‌ڵمانیا (ئه‌نجێلا مێركل) ده‌ڵێت كه ده‌بێت كار بۆ پاراستن و هێشتنه‌وه‌ی دامه‌زراوه نێوده‌وڵه‌تیه‌كان بكرێت، كه تا ئێستاش شوێنێكی گرنگیان هه‌یه، هه‌ر وه‌ك ئه‌و كاتانه‌ی كه له شه‌ڕی سارد هه‌بوون.\nوه‌رگێڕانی: ساسان عه‌ونی\nنووسینی:كریستیان تریپه، ماتیاس فۆن هاین\nسه‌رچاوه: وێبسایتی DW ی عه‌ره‌بی ١٥ی شوباتی ٢٠١٩\nئەم هەواڵە 1996جار خوێندراوەتەوە


پڕۆژه‌ی له‌زگه‌ی تاكسی راگه‌یه‌نرا\nماوه‌ی شه‌ش مانگ مۆڵه‌ت به شوفێران ده‌درێت بۆ ته‌واوكردنی كاره‌كانییان\nبه‌ڕێوه‌به‌ری گشتیی گواستنه‌وه‌ی ھه‌رێمی كوردستان له كۆنگره‌یه‌كی رۆژنامه‌وانییدا رایگه‌یاند كه له ئه‌مڕۆوه چه‌سپاندنی لۆگۆ به تاكسییه‌كان ده‌ستپێده‌كات و، جه‌ختیش له‌وه ده‌كاته‌وه كه پێویسته شوفێران پابه‌ندی بڕیار و رێنماییه‌كان بن.\nئه‌مڕۆ یه‌كشه‌ممه، سه‌ڵاح جه‌وهه‌ر، به‌ڕێوه‌به‌ری گشتی گواستنه‌وه‌ی ھه‌رێمی كوردستان له كۆنگره‌یه‌كی رۆژنامه‌وانیدا گوتی: له‌ئه‌مڕۆ پڕۆژه‌ی لێدانی لۆگۆ و ره‌نگی تایبه‌ت به تاكسی شاره‌كان ده‌ست پێده‌كات و ماوه‌ی شه‌ش مانگ مۆڵه‌ت ده‌درێت به شوفێران بۆ ته‌واوكردنی كاره‌كانییان.\nگوتیشی: پێویسته شۆفێران سه‌ردانی به‌ڕێوه‌به‌رایه‌تی گواستنه‌وه‌ی پارێزگاكانیان بكه‌ن بۆ وه‌رگرتنی فۆڕمی تایبه‌ت و ده‌ستكردن به جێبه‌جێكردنی ئه‌و پڕۆژه‌یه.\nهه‌ر له كۆنگره رۆژنامه‌وانییه‌دا، لیوا عه‌بدولقادر عه‌زیز، به‌ڕێوه‌به‌ری گشتی پۆلیسی هاتوچۆی هه‌رێم وه‌كو نوێنه‌ری وه‌زاره‌تی ناوخۆیی حكوومه‌تی هه‌رێمی كوردستان گوتی: ماوه‌یه‌كی زۆره له‌گه‌ڵ وه‌زاره‌تی گواستنه‌وه خه‌ریكی ئه‌و پڕۆژه‌یه‌ین كه هاووڵاتییان زۆرجار باسی ئه‌وه‌یان ده‌كرد كه كارمه‌ندانی وه‌زاره‌تی ناخۆ و پێشمه‌رگه هه‌ڵده‌ستن به كاری شوفێری تاكسی كه ئه‌مه‌ش رێگاپێدراونییه و ناكرێت كاری تاكسی بكه‌ن و رێگا له هاووڵاتییان بگرن، بۆیه‌ش ئه‌م پڕۆژه‌یه‌مان خسته واری جێبه‌جێكردنه‌وه.\nبه‌ڕێوه‌به‌ری گواستنه‌وه‌ی پارێزگای هه‌ولێر عه‌بدولخالق عه‌لی له كۆنگره رۆژنامه‌وانییه‌كه‌دا گوتی: "له شاری هه‌ولێر ٣٥ بۆ ٣٦ هه‌زار تاكسی هه‌یه و ده‌بێت له ماوه‌ی شه‌ش مانگ كاره‌كانییان ته‌واوبكه‌ن، ئه‌گه‌ریش زانرا كه به‌ڕێوه‌به‌رایه‌تییه‌كان فشارێكی زۆریان ده‌كه‌وێته سه‌ر ئه‌وا رێگاچاره‌یه‌كی گونجاو ده‌دۆزینه‌وه.\nبه‌پێی بڕیارێكی وه‌زاره‌تی گواستنه‌وه‌ی حكوومه‌تی هه‌رێمی كوردستان، له ئه‌مڕۆوه ره‌نگی له‌زگه‌ی تایبه‌ت به تاكسی بۆ شاره‌كان جیاواز ده‌بێت و، هاوكات رۆژی ٨/١٠/٢٠١٩ گوته‌بێژی وه‌زاره‌تی گواستنه‌وه‌ی حكوومه‌تی هه‌رێمی كوردستان ئومێد ساڵح رایگه‌یاند كه، ئه‌و پرۆژه‌یه وه‌كو سیاسه‌تی وه‌زاره‌ته بۆ ئه‌وه‌ی به شێوه‌یه‌كی پێشكه‌وتوو تاكسییه‌كانی ناوشار و ده‌ره‌وه‌ی شاره‌كان نێوان شاره‌كان له‌یه‌كتر جیا بكرێنه‌وه و دوای زنجیره‌یه‌ك كۆبوونه‌وه و دروستكردنی لیژنه و ھه‌ماھه‌نگی له‌گه‌ڵ وه‌زاره‌ته په‌یوه‌ندیداره‌كان، بڕیار له جێبه‌جێكردنی پرۆژه‌كه درا و پڕۆسه‌ی ته‌نده‌ری بۆ كرا، ئه‌و ره‌نگانه‌ی كه ده‌ستنیشانكراوه، له‌زگه‌ی تاكسییه‌كانی ناو شاری ھه‌ولێر ره‌نگییان سوور و شاری سلێمانی ره‌نگی شین و شاری دھۆك ره‌ش ده‌بێت، ئه‌وانه‌ی نێوان شاره‌كانیش ره‌نگی قاوه‌یی ده‌بێت.\nهه‌مان رۆژ وه‌زیری گواستنه‌وه و گه‌یاندن له حكوومه‌تی ھه‌رێمی كوردستان، ئانۆ جه‌وھه‌ر عه‌بدۆكا رایگه‌یاند: "ھه‌ر تاكسییه‌ك، ده‌بێت سێ له‌زگه له‌ناوه‌وه‌ی ئۆتۆمبێله‌كه‌ی بدات، ئه‌م له‌زگانه ناو و وێنه‌ی شوفێر و ژماره‌ی ته‌له‌فۆنه‌كانی، شوفێر، پۆلیس، ئاسایش و به‌ره‌نگاربوونه‌وه‌ی توندوتیژی ئافره‌تانی له‌سه‌ره و ھه‌ر كه‌س له ھه‌ر حاڵه‌تێكدا كه ھه‌ست بكات پێشێلكاری به‌رامبه‌ری ده‌كرێت، ده‌توانێت وێنه‌یه‌كی له‌زگه‌كه بگرێت و سكاڵا بكات.


بكوژی خێزانە كوردەكەی بەغداد له هه‌ولێر ده‌ستگیركرا\n16/09/2020 858 جار خوێندراوه‌ته‌وه\nسه‌رچاوه‌یه‌ك لە دەزگای هەواڵگری عێراق ئاشكرایكرد، بكوژی خێزانە كوردەكەی بەغدادی پایته‌خت لە هەولێر ده‌ستگیركران.\nسه‌رچاوه‌یه‌ك له دەزگای هەواڵگری عێراق رایگه‌یاند: تۆمەتبارێكی سەرەکی رووداوی کوشتنی خێزانە کوردەکەی بەغداد، له هه‌ولێر دەستگیرکرا، كه خزمی نزیکی کوژراوەکانن و لە هەولێر دەستگیرکراوه".\nبەگوێرەی زانیارییەكان، هێزه ئه‌منیه‌كانی هه‌رێم به‌هاوكاری توانیویانه ئه‌و كه‌سه وه‌ك تۆمه‌تباری سه‌ره‌كی بكوژانی خێزانه كورده‌كه‌ی به‌غداد ده‌ستگیربكه‌ن، بڕیاریش وایە تۆمەتبارەكە رادەستی هێزە ئەمنییەكانی بەغدا بكرێتەوە.\nئێواره‌ی ئه‌مڕۆ دەزگای دژەتیرۆری کوردستان له هه‌ژماری تایبه‌تی خۆی بڵاویكرده‌وه: "له‌باره‌ى ئه‌و خێزانه كورده‌ى دوێنێ شه‌و له به‌غدا كوژران له ماوه‌یه‌كى زۆر كورتدا زانیارى زیاتر بڵاوده‌كه‌ینه‌وه".\nباسی له‌وه‌شكردبوو: "له‌باره‌ى ئه‌و خێزانه كورده‌ى دوێنێ شه‌و له به‌غدا به‌شێوه‌یه‌كى دڕندانه كوژران، ده‌زگا ئه‌منییه‌كانى هه‌رێمى كوردستان سه‌ره‌داوى باشیان ده‌ست كه‌وتووه و له ماوه‌یه‌كى زۆر كورتدا زانیارى زیاتر بڵاوده‌كه‌ینه‌وه".


ئه‌مڕۆ بارسێلۆنا رووده‌كاته یاریگه‌ی بالایدۆس كه به دۆزه‌خ و كابووسی كه‌ته‌لۆنییه‌كه ناسراوه\nسه‌ردار محه‌مه‌د، ئه‌و زوڵمه ده‌گێڕێته‌وه كه به درێژایی …\nت یەکەم 04, 2020\nله گه‌ڕی 33ـه‌می لالیگا، یانه‌ی بارسێلۆنا له ده‌ره‌وه‌ی یاریگه‌ی خۆی ده‌بێته میوانی یانه‌ی سێلتا ڤیگۆ، له قۆناخی یه‌كه‌م بارسا له یاریگه‌ی كامپ نوو به یه‌كسانبوون به 2 گۆڵ بۆ هه‌رلایه‌كیان یارییه‌كه‌یان ته‌واو كرد.\nبارسێلۆنا دوایینجار كه سه‌ردانی یاریگه‌ی باڵایدۆسی تایبه‌ت به یانه‌ی سێلتاڤیگۆ كرد بێت له ده‌ستپێكی ئه‌مساڵ بوو كاتێك له جامی شا به گۆڵێك بۆ هه‌رلایه‌كیان به‌رامبه‌ربوون.\nدوایینجار كه بارسێلۆنا له‌م یاریگه‌یه سه‌ركه‌وتنی تۆمار كردووه پێش 1108 رۆژ له‌مه‌وبه‌ر بووه، بارسا له مێژووی خۆی له‌م یاریگه‌یه خاوه‌نی 21 سه‌ركه‌وتن و 21 شكسته.\nبارسێلۆنا ئه‌گه‌ر له یارییه‌كه‌ی ئه‌مڕۆ تووشی شكست نه‌بێت ژماره‌ی پێوانییه‌كی دیكه‌ی نوێ تۆمار ده‌كات و كه بۆ 40 یارییه له لالیگا نه‌دۆڕاوه.\nكارلۆس ئینزۆی راهێنه‌ری یانه‌ی سێلتا ڤیگۆ كه پێشتر بۆ ماوه‌ی 3 وه‌رز یاریده‌ده‌ری لویز ئێنریكی بووه له یانه‌ی بارسێلۆنا، له باره‌ی یارییه‌كه‌ی ئه‌مڕۆ گوتی: یارییه‌كه بۆ ئێمه قورس ده‌بێت، به‌ڵام ئامانجی ئێمه 3 خاڵی یارییه‌كه‌یه.\nیارییه‌كه ئه‌مڕۆ سێشه‌ممه له كاتژمێر 10:00ـی شه‌و ده‌كرێت، بارسێلۆنا 82 خاڵی هه‌یه و پێشه‌نگی لالیگای گرتووه و بۆ یه‌كلاكردنه‌وه‌ی ناسناوه‌كه له 6 یاری داهاتوو پێویستی به 7 خاڵه، له به‌رامبه‌ردا یانه‌ی سێلتا ڤیگۆ به كۆكردنه‌وه‌ی 43 خاڵ له خانه‌ی یازده‌یه‌م دێت، ئه‌گه‌ر یارییه‌كه‌ی ئه‌مرۆ له بارسا بباته‌وه هیوای بڕینی بلیتێكی یۆرۆپالیگی وه‌رزی داهاتووی زیندوو ده‌بێته‌وه.


دایکـێکی دلۆڤـان و بەخـشـندە.. و: رەزا شـوان – Giareng\nلە 2 ئیلول , 2020\nچـیرۆکێکی کارتێکەرە دەربارەی سۆز و دلۆڤانی و بەخشندەیی دایک. لاوێک چیرۆکی خۆی دەگێڕێتەوە، پەشیمان دەبێتەوە لەو دڵڕەقییەی کە بەرانبەر دایکی کردی، ئەم لاوە دەڵێ: دایکم یەک چاوی هەبوو، هەر لەبەر ئەوەی کە چاوێکی هەبوو رقـم لێی دەبۆوە. حەزم ناکـرد کە لەگەڵ هـاوڕێکانمـدا بیبـینم، تا گاڵـتە بە چـاو و بە رووخـساری نەکـەن.\nحـەزم ناکـرد کە بـۆ هـیچ شـوێنـێک لەگـەڵـمدا بێ. تـا کەس لەگەڵـیـدا نەمبـینێ، چونکە لە بـەردەم هـاوڕێکـانمـدا شەرمـەزاری دەکـردم.\nدایکم لە چێـشتخانەی ئەو قوتابخانەیەدا کاری دەکرد، کە لێی قوتابی بووم و دەمخوێنـد. چـێشـتی بـۆ قـوتـابییەکان و مامـۆسـتاکـان دەکـرد. رۆژێکـیان هـات بـۆ پـۆلەکـەمـان بـۆ دڵنیابـوون لە ئاستی خوێندنـم. لە بەردەم هـاوڕێکـانم هەستم بە شەرمەزاری کرد. دوای ئەوەی کە رۆیی، هـاوڕێکـانم پێکـەنین و وتیـان: هـەی هـەی دایکت یەک چـاوی هەیە.\nزیاتر و زیاتر رقـم لێی بۆوە، بۆیـە پێـم وت: جـارێکی تر نەیەیت بۆ لام و بۆ پـۆلـەکەم، چونکە لە بـەردەم هـاوڕێکانمـدا، بە هـۆی شێوەی چـاوتەوە، زۆر شەرەمەزارت کـردم. بەڵام ئـەو گـوێی لێـنەگـرتـم و وەڵامی نـەدامـەوە.\nگەورە بووم، دایکم بەجـێهـێشت و رۆییـم بۆ شارێکی دوور. لەوێ ژنم هـێنا و منداڵمان بـوو. ژیـانێکی خۆشـمان هەبـوو، ژنەکـەم و منـداڵەکـانم خۆشـدەویـست. هـیچ هـەواڵ و شتـێکـم لە بـارەی دایکـمەوە نـەدەزانی و نەشمـدەویـست کە بیـزانـم.\nرۆژێک لە ناکاودا، دایکـم هـات بۆ سەردانیم، بێ ئەوەی کە بزانـم و ئاگاداربـم. بۆ ئەوە هـات کە مـن و بـووکـەکەی و نەوەکـانی ببیـنێت. بـەڵام نەمهـێشت بێـتە ژوورەوە و پێ بە ماڵەکـەمـدا بکـات. منـداڵەکـانم لە بـەردەم دەرگـادا پێ پێکـەنـین.\nهـاوارم بەسەریـدا کرد و پێم وت: بۆ هـاتووی بۆ ئێرە. بۆ ئەوەی منداڵەکانم بترسێنیت؟ هـەر ئـێستا لـێرە مەمـێـنە و دووربکـەوە.\nدایکـم لە ماڵەکەمان دەرکـرد. پێی وتـم: رۆڵە گیـان ببـوورە، نەمـزانی و بە هەڵـە رووم لەم ناونیـشـانە کـرد.. دایکـم گەڕایـەوە بـۆ شـارەکەی و بـۆ مـاڵە کۆنـەکـەی خـۆی.\nرۆژێک لەو قوتابخانەیەی کە قوتابی بووم لێی، نامەیـەکـم بۆ هـات. بانگـیان کـردم، بۆ بەشداریکردن لە ئاهەنگێکی خێزانیدا. درۆم لەگەڵ ژنەکەمـدا کرد، کە بە کارێک دەڕۆم بۆ شوێنێک. رۆیـشتم بۆ ئاهـەنگەکە و هاوڕێکانـم بیـنی. لە دوای ئاهـەنگەکە رۆیـشتم بۆ ماڵە کۆنەکەمان، کە من و دایکـم لەوێـدا دەژیـاین. تا شێوەی ماڵە کۆنەکەمان ببـینم. بەڵام دایکم نەبیـنی! هاوسێکان پێـیان وتـم، دایکـت مـرد. بە هـیج کـلۆجـێک بۆ مـردنی دایـکـم خەمبـار و دڵتـەنـگ نەبـووم.\nهـاوسـێکان وتـیان: دایکـت ئەم نامـەیەی لە لای ئێـمە جـێهـێشتووە، وتی هەر کـاتێک کـوڕەکەمتـان بیـنی، ئـەم وەڵامـەی بـدەنێ.\nنامەکـەم وەرگـرت و کـردمەوە، دایـکم لـە نامەکەیـدا ئەم قـسانـەی بۆ مـن نووسیـبوو:\nکـوڕی شـیریـن و خۆشـەویستم، خۆشـم دەوێـی. ببـوورە کە بێ ئـەوەی بـزانیـت، هـاتم بۆ ماڵەکەتـان تا بتبـینم. ببـوورە گەر منـداڵەکانت لـێم ترسابـن، چونکە چـاوێکـم هـەیە. ببـوورە کە زۆر جـار لـە ژیـانتـدا شـەرمـەزارم کـردووی. لـە هـەمـوو شتـێکـم ببـوورە.\nبەڵام دەمەوێ ئـەم راستیـیە بـزانیت: کوڕی خـۆم، کاتێک کە منـداڵـێکی بچـووک بووی، کارەساتێکت بەسەر هات و چاوێکت لەدەست دا. منیش وەک هەر دایکـێک، یەکـێک لە چاوەکانی خۆمم بە تۆ بەخـشی. چونکە حەزم نەکرد کە بە تەنیا چاوێکەوە گەورە ببیت. بەڵی یەکێک لە چاوەکانی خۆمم پێشکەشت کرد. تا کوڕەکەم بە چاوێک لە چاوەکانی من لە جیهانی نوێ بـڕوانێت. کوڕە شیرینەکەم خۆشـتم دەوێ و هەموو کاتێک بیرت دەکەم.\nلەگـەڵ خـۆشـەویسـتـیـمـدا بـۆت\nئای///// ئای، کە ئەم نامـەیەی دایکـم داخ و کسـپە و کەسەرێکی زۆری خـستە دڵمەوە. زۆر دایکـم خۆشـدەوێ. زۆر پەشـیمان بوومەوە، لەو دڵـڕەقـییەی کە بەرانبەر بە دایکم کـردم. بـەڵام لە دوای چـی؟ پەشـیمانیـیەکی بێ هـوودەیـە.\nدایـک سـۆز و بەزەیـی و دلـۆڤـانی و هەمـوو شتـێکە.. پارێزگـاری لە دایکـتان بکـەن و هەرگـیز دڵـی مەشکـێـنن و مەڕەنجـێـنن.\nهـیوادارم کە نامەکەم ببـێت بە پەنـدێک، بـۆ هەمـوو کـوڕ و کچـێکی لاو. تا بە باشترین شـێواز، رەفـتـار لەگـەڵ دایکـیـانـدا بکـەن.\n(*) ئەم چـیرۆکە بە کەمێک دەستکارییەوە، لە ئینگـلیزییەوە وەرم گـێڕاوە بۆ کوردی. ناوی نووسەریشی لەسەر نییە. ناونیشانەکەی لە دەقـە ئینگـلیزییەکەدا بەم شێوەیەیە:\n(دایکـێکی یەکچـاو و کوڕەکـەی)\n(One Eeyed Mother and Son)


پەیامی سەرۆک بارزانی بۆ جەژنی نەورۆز\n2018-03-21 [08:43 AM]\nسێشەممە 20\_3\_2018، سەرۆک بارزانی بەبۆنەی جەژنی نەورۆز پەیامێکی بڵاو کردەوە و رای گەیاند، کە نەورۆز هەمیشە بۆ گەلی كوردستان مانای ئازادیخوازی و دەستپێكی نوێ دەدات. خەباتی گەلی كوردستان لەپێناو ئازادیدا بابەتێكی تازە نییە.\nلە پەیامەکەیدا سەرۆک بارزانی، ئەوەشی خستووەڕوو، کە ئەو بارودۆخەی لە كەركووك و ناوچەكانی تر لە ئەنجامی خیانەت و سەپاندنی بە زۆر هاتووەتە كایەوە بە هیچ شێوەیەك نابێ ببێتە ئەمری واقیع و پێویستە لە چوارچێوەی دەستوور و ماددەی 140 ڕەوشی ئەو ناوچانە ئاسایی بكرێتەوە و چارەسەر بكرێت و هەروەها دەبێ ئیجرائاتی پێویست لە بەرانبەر ئەو دەستدرێژی و قەتلوعام و ئاوارەكردنە بكرێت كە لە مانگی ئۆكتۆبەردا لەو ناوچانە و بە تایبەت لە خورماتو ئەنجام دراوە. ئێستا ئەو كرانەوەیەی لەنێوان حكوومەتی هەرێم و حكوومەتی بەغدا بە بابەتێكی ئیجابیی دەزانین و پێشوازیی لێ دەكەین و هیوادارین دیالۆگ و لێكتێگەییشتن بەردەوام بێت بۆ چارەسەركردنی كێشەكان.\nجەختیشی لەوە کردووەتەوە: ”ئومێد دەكەم لاپەڕەیەكی نوێی یەكڕیزی و تەبایی لایەنە سیاسییەكانی كوردستان بێتە ئاراوە و هیوای خۆشی بۆ تاك تاكی هاووڵاتیانی كوردستان دەخوازم“.\nئەم هەواڵە 2719جار خوێندراوەتەوە


Home›هەواڵ›کوردستان›بەڕێوەبەری پێشووی ئاسایشی سلێمانی: چەندین جار هەوڵی تیرۆرکردنم دراوە\nبەڕێوبەرى پێشووى ئاسایشى سلێمانى رایدەگەنێت: “لە ماوەى ساڵانى کارکردنم ئەوە بە دەستکەوت دەزانم کە ئەمنیەتیەکى تەواوم بۆ هاووڵاتیان بەجێهێشتووە و تاجى سەرى من متمانەى خەڵک بوو بە توانا و کارەکانم”.\nلیوا حەسەن نوورى، بەرێوەبەرى پێشووى ئاسایشى سلێمانى لە پاش خانەنشین بوونى بە SNN راگەیاند: “ئەوەى دەبێتە هۆى مەترسى لەسەر شار لە رووى ئەمنیەوە نەبوونى یەکڕیزی لایەنە سیاسیەکانە چونکە حزبەکان کاتێک یەکڕیز نەبوون هێزە ئەمنیەکانیش ناتوانن وەکو پێویست ئەرکى خۆیان جێبەجێ بکەن”.\nوتیشى: “لە ماوەى ساڵانى کار کردنمدا تۆمەتبارێکى زۆرمان دەستگیر کردوە بەڵام مەترسیدارترینیان ئەوانە بوون کە هەوڵى سەربڕنى خەڵکىان داوە و یان ئەو تیرۆرستانەى کە پشتێنى بۆمب رێژکراویان پێبووە ویستویانە خۆیان بە کەسایەتیە دیارەکاندا بتەقێننەوە”.\nهاوکات ئاماژەى بەوەش کرد” چەندین جار هەوڵى تیرۆرکردنى خۆم و خێزانەکەم دراوە ئەو هەوڵانەش بۆ ئەوە بووە کە من لە کارەکانم سارد ببمەوە بەڵام من زیاتر هەوڵەکانم خستە سەر یەک بۆ لە ناو بردنى ئەو دەستە رەشانە”.\nلە بارەى ئەوەى ئایا لە پاش خانەنشین بوونى دەیەوێت چ کارێک بکات؟ وەستا حەسەن ووتى”من ئێستا ئەندامى سەرکردایەتى یەکێتى نیشتیمانى کوردستانم و دەمەوێت لەسەر رێبازەکەى هەڤاڵ مام جەلال درێژە بە سیاسەت بدەم لە نێو حزبەکەمدا”.\nلە وەڵامى ئەو پرسیارەى کێ ناسناوى (پاشاى ئارامى)پێبەخشیەوە، رایگەیاند”ئەو ناسناوە لەلایەن هاووڵاتیانەوە پێم بەخشرا شەو رۆژم دەخستە سەر یەک لە پێناو ئاسایشى شاردا کاتێک سەرم هەڵبڕى وەک رێزێک لە ماندوو بوونم هاووڵاتیان تاجى پاشاى ئارامیان خستبووە سەر سەرم ئەوە دەبێتە هۆى ئاسودەیم لە پاش خانەنشین بوونم”.\nهاوکات لە بارەى ژیانى تایبەتى خۆیەوە و سەرقاڵى بە کارى رۆژانەى ئاماژەى بەوە کرد “یەکێک لە خولیاکانم ئەنجامدانى وەرزشە و بەیانیان لە کاتژمێر 6ى بەیانیەوە هەڵدەستام و پێش هەموو شتێک وەرزشى رۆژانەم ئەنجامدەدا دواتر دەچوومە سەر کارەکەم و دەمەوێت لە پاش خانەنشین بونیشم بەردەوام بم لە وەرزش کردن و کۆ کردنەوەى ئەرشیفەکانى رابردووم چونکە زیاتر کاتم بۆ دەمێنێتەوە”.\nزانیاری ورد لەبارەی دەستگیرکردنی ئەنجامدەرانی کردەوە تیرۆرستیەکانی شارەزوور ئاشکرادەکرێت\nتووشبووانی كۆرۆنا لە پێنجوێنەوە دەگوازرێنەوە بۆ نەخۆشخانەكانی سلێمانی\nلیوا قاره‌مان كه‌مال: ئه‌وه‌ى دوێنێ روویدا رووبه‌ڕووبوونه‌وه‌ى گه‌ریلا و پێشمه‌رگه نه‌بوو


(فێرمێر) و دوو تابلۆ بەناوبانگەکەی\n10:29 - 05/11/2019 474 جار خوێندراوەتەوە\nرزگار ئەمین - هۆڵەندا\nهونەرمەندێکی هۆڵەندی بە دوو تابلۆ ناوبانگێکی گەورەی پەیدا کردووە. فێرمێر ئەو هونەرمەندەیە کە بە دوو تابلۆ ئەو دەنگدانەوە گەورەیەی لە چەرخی هونەردا بەدەستهێناوە. ئەم هونەرمەندە له نێوان ساڵانی ۱٦۳۲ـ۱٦۷٥ له‌شاری دێڵفدت ژیاوە. سه‌ره‌ڕای شاکاره هونه‌رییه‌کانی ناوبانگی دەرکردووەو به دوو تابلۆش، ناوبانگەکەی زیاتر ده‌نگیداوه‌ته‌وه. تابلۆکانیش بە ناوەکانی(ئه‌و کچه‌ی شیر رۆده‌کات، ئه‌و کچه گه‌نجه‌ی گواره‌یه‌کی یاقووتی له گوێدایه)۰\nتابلۆی(ئه‌و کچه گه‌نجه‌ی گواره‌یه‌کی یاقووتی له گوێدایه) ئێستا وه‌ک تابلۆی مۆنالیزایه بۆ هۆڵەندییه‌کان، که له‌سه‌ر شێوه‌ی بارۆک دروستکراوه‌و جوانییەکی تایبەتی هەیە. له‌و سه‌رده‌مه‌دا، هه‌ر “فێرمێر” ئه‌م ستایله‌ی لە کاری هونەرییدا به‌کارنه‌هێناوه، به‌ڵکو هونه‌رمه‌ندانی سه‌رده‌می خۆیشی، وه‌ک گه‌وره هونه‌رمه‌ند (رێمبراند و فرانس هاڵس) شێوازی “بارۆکین” بۆ تابلۆکانیان بەکارهێناوە، بێگومان هەریەکەیان بە شێوازی خۆی.\nبه‌ڵام وه‌ک له دۆکۆمێنته‌کانیدا، کە پاش مردنی جێماوەو ئێستا پارێزراوە، ئاماژه‌ی به‌وه کردووه (فێرمێر) تابلۆی (ئه‌و کچه گه‌نجه‌ی گواره‌یه‌کی یاقووتی له گوێدایه) له‌چکه‌که‌ی سه‌ری بە ستایل و شێوازی وه‌ک شێوازی تورک کردویه‌تی، له‌گه‌ڵ ئه‌وه‌شدا فێرمێر له‌و سه‌رده‌مه‌شدا هاتووه ــ کامێره دیاـ یان شێوه‌ی کامێره پرۆیه‌ک به‌کارهێناوه. که له راستیدا هونه‌رمه‌ند فێرمێر پێویستی به‌و شێوه به‌کارهێنانه نه‌بووە، چونکه خۆی هونه‌رمه‌ندێکی به توانا بووه‌و ئاست بەرز بووە لە تەکنیکی هونەریی و شێوازی کارکردنی هونەریدا. ستراکتۆر و رووی پێکهاته‌ی تابلۆکه، زیاتر باڵی تاریکیی به‌سه‌ردا کێشاوه، وه‌ک کچەکە له‌نێوان ۲۰ ساڵدا ده‌بێت. تابلۆکه زۆر سه‌رنج راکێشه،  کچه‌که سه‌یرت ده‌کات و زه‌رده‌خه‌نه‌یه‌کی نه‌رم له‌سه‌ر لێوه‌کانیه‌تی، زۆر به ته‌نکی بۆیه‌که‌ی له‌سه‌ر ده‌موچاوی به‌کارهێناوه.


سه‌رۆكی په‌رله‌مان پیرۆزبایى له‌یه‌كێتیی نووسه‌رانی كورد ده‌كات\nبه‌بۆنه‌ی یۆبیلى زێڕینی یه‌كێتیی نووسه‌رانی كورد، د.رێواز فایه‌ق سه‌رۆكی په‌رله‌مانی كوردستان په‌یامێكی پیرۆزبایی ئاراسته‌ی ئه‌ندامانى ده‌سته‌ی باڵا له‌یه‌كێتیی نووسه‌رانی كوردو نووسه‌ران و ئه‌دیبان و رووناكبیرانی كوردستان كرد، كه ئه‌مه ده‌قه‌كه‌یه‌تی:\nبه‌ڕێزان ئه‌ندامانی ده‌سته‌ی باڵا له‌یه‌كێتیی نووسه‌رانی كورد\nنووسه‌ران و ئه‌دیبان و ڕووناكبیرانی كوردستان\nبه‌بۆنه‌ی یۆبیلی زێڕینی یه‌كێتیی نووسه‌رانی كورد له‌قووڵایی دڵمانه‌وه جوانترین و ڕازاوه‌ترین پیرۆزبایی ئاراسته‌ی سه‌رجه‌م نووسه‌ران و رووناكبیران و ڕۆشنبیرانی كوردستان ده‌كه‌ین و ئومێده‌وارین ئه‌م یاده مەزنە ببێته سه‌رەتایه‌كی نوێ بۆ خزمه‌تکردنی ئەدەب و فەرھەنگی کوردی.\nیه‌كێتیی نووسه‌رانی كورد هه‌ر له‌سه‌ره‌تای دامه‌زراندنییه‌وه وه‌ك مەڵبەندێکی ئه‌ده‌بی و ڕووناكبیری ڕۆڵێكی به‌رچاوی بینیوه له‌پاراستنی وشه‌و زمانی ڕەسەنی كوردی، كاریگه‌ریشی له‌مێژووی بنیادنان و پشتیوانیی ئه‌ده‌بی به‌ره‌نگاریدا بێوێنه‌یه‌و له‌په‌نجا ساڵی ته‌مه‌نیدا هه‌میشه به‌هه‌ڵوێسته جوانه‌كانی له‌به‌ره‌ی گه‌ل و شۆڕشدا هاتۆته مه‌یدان و له‌م پێناوه‌شدا خاوه‌نی ده‌یان نووسه‌ری شه‌هیده.\nئەم ڕێکخراوە ڕووناکبیری و ئەکادیمییە ھەر لەدامه‌زراندنیه‌وه له‌هێڵه گشتییه‌كانی شۆڕش لاینه‌داوه‌و نووسه‌رانی خاوه‌ن ئیراده‌و هه‌ڵوێستی نەتەوەیی وێڕای ئه‌وه‌ی کە تووشی جۆره‌ها ئازارو ئه‌شكه‌نجه‌و لێدان و گرتن و ڕاگواستن بوونه‌ته‌وه كه‌چی له‌به‌رامبه‌ر دوژمنه سه‌رسه‌خته‌كه‌ی ئه‌وێ رۆژێ خۆڕاگرانه له‌كۆڕی خه‌باتی شاخ و شاردا به‌نهێنی و به‌ئاشكرا وشه‌ی ئازادیان كردووە به‌دروشم و له‌ماوه‌ی ساڵانی كارکردن و بەخششی ڕۆشنبیریدا خه‌رمانێكی گه‌وره‌یان له‌شاكاری ئه‌ده‌بی و ڕووناكبیری پێشكه‌ش به‌كتێبخانه‌ی كوردی كردووه.\nئه‌م یاده شكۆداره له‌مێژووی ئه‌ده‌بی كوردیدا رۆژێكی جوان و پڕشنگداره، هیوای سه‌ركه‌وتنی به‌رده‌وامتان بۆ ده‌خوازین و ئومێد ده‌كه‌ین لە داھاتووشدا بەبەرنامەیەکی تۆکمەترو گشتگیرتر کاربکەن بۆ پێشخستنی فەرھەنگ و ئەدەبی کوردی و ئاراستەکردنی نەوەی داھاتوو بەبیرو ھزری قووڵ و پێشەنگانەتان لەپێناو ئایندەی گەش و پاراستنی به‌ها پیرۆزه مرۆڤایەتی و نه‌ته‌وه‌ییه‌كانمان.\nدووشەممە, 10 شوبات 2020 09:08


یەکەمەکانی زانکۆ و پەیمانگاکانی هەرێمی کوردستان سێ ساڵە بۆ دامەزراندن خوپێشاندان دەکەن\nزیاتر لە 20 جارە بە نوێنەرایەتی زیاتر لە 1300 قوتابی و خوێندکارانی یەکەمەکانی سەر ئاستی زانکۆ و پەیمانگاکانی هەرێمی کوردستان خوپێشاندان و گردبوونەوە دەکەن، وەک خویان دەڵێن تەنها یەک داواکاریان لە حکومەتی هەرێمی کوردستان هەیە ئەویش دامەزراندنە، کەچی تا ئێستا کە بۆ ماوەی چەندین ساڵە دانەمەزراون.\nیەکێک لە رێکخەرانی گردبوونەوەی پێش ئەنجومەنی وەزیران بە دەنگی ئەمەریکا دەڵێت ئەندامانی لیژنەی خوێندنی باڵا نوسراویان کردووە بۆ ئەنجومەنی وەزیران ئەوانیش ئێمە بە پێویستی دەزانن بەڵام ئەنجومەنی وەزیران وەڵامی نەداوەتەوە و سەرۆکی پەرلەمانیش باسی ئێمەی کردووە بەڵام وەڵامی ئەویش نەدراوەتەوە و خودی وەزیری خوێندنی باڵا کیتابی رەسمی کردووە وەڵامی کیتابەکەی ئەویش نەدراوەتەوە، ئەوان ناتوانن حکومەتی هەرێم بخەنە ژێر ئەو فشارەوە کە وەڵامی ئەوان بداتەوە، تاکید لەم کابینەیە وەزیریش دەسهەڵاتی نیە خودی سەرۆکی حکومەتە.\nشادی کاوە لە یەکەمەکانی زانکۆیە بۆ دەنگی ئەمەریکا گوتی "داوا دەکەین لە زانکۆکانی خومان دابمەزرێین سێ ساڵە زیاتر چاوەڕێ دەکەین، هەر دەڵێن دادەمەزرێن و هیچ بریارێک نیە، ئێمەش بەردەوام دەبین لە خوپێشاندان و گردبوونەوە."\nڕێگر یاسین یەکێک لەو خوێندکارانەیە کە لە یەکەمەکانی سەر ئاستی زانکۆیە بۆ دەنگی ئەمەریکا گوتی بەڵێنیان پێداوین کە دابمەزرێن بەڵام بەڵێنەکانیان ڕاست نەبوون تا ئێستا ئەو ئەمرە جێبەجێ نەکراوە، ئێمە نازانین لە کێ بپرسین ئێمە دەچینە لای خوێندنی باڵا دەڵێن سەرۆکی حکومەت دەچینە ئەنجومەن دەڵێن سەرۆکی حکومەت کەس نیە لە سەرۆکی حکومەت بپرسین بۆچی دانامەزرێین.\nبە مەبەستی وەرگرتنی ڕای حکومەت لەم بارەیەوە، دەنگی ئەمەریکا چەند جارێک هەوڵی دا پەیوەندی بکات بە عەباس ئەکرەم وتەبێژی وەزارەتی خوێندنی باڵا و توێژینەوەی زانستی، بەڵام وەڵامی نەدایەوە.


KHABAT media - هه‌واڵه‌كانى كوردستان و ئێران (٢٢ى بانه‌مه‌رِ)\nهه‌واڵه‌كانى كوردستان و ئێران (٢٢ى بانه‌مه‌رِ)\nتاریخ : Sunday, May 12 @ 16:03:10 UTC\n__ مردنی كرێكاران به‌هۆی رووداوی كاره‌وه له كرماشان ٩٠% زیادی كردووه\n__ كه‌سێكیتر له كرماشان ئێعدام كرا\n__ رێوره‌سمى ساڵیادى شه‌هید بوونى فه‌رزاد كه‌مانگه‌ر له كامیاران\n__ دایك و كورِێكی سه‌قزی له به‌نداوی "له‌گزی"دا خنكان\n__ دابه‌زین بۆ پله‌ى پێنجه‌م له به‌رهه‌مهێنانى نه‌وتى ئۆپێك\n__ ده‌ستبه‌سه‌ر كردنى رایلكه‌ى تیرۆریستى په‌یوه‌ندیدار به رژێمى تارانه‌وه\n__ ئاوردانى وێنه‌ى خامنه‌یى و ئه‌حمه‌دى نژاد له رێپێوانى خه‌ڵكى ئه‌نبارى عێراق\n__ ئه‌سه‌د و پۆتین و خامنه‌یى، به‌رپرسى مردنى ٨٠ هه‌زار كه‌س\nمردنی كرێكاران به‌هۆی رووداوی كاره‌وه له كرماشان ٩٠% زیادی كردووه\nله ساڵی رابردوودا مردنی كرێكاران به‌هۆی رووداوی كاره‌وه له ئوستانی كرماشان ٩٠.٦% چوونه سه‌رێی به‌خۆیه‌وه بینیوه. رێكخراوی پزیشكی قانوونیی ئوستانی كرماشان له راپۆرتێكدا بڵاوی كرده‌وه، له ماوه‌ی ساڵی رابرِدوودا ٦١ هاووڵاتی به‌هۆی رووداوی كاره‌وه گیانیان له‌ده‌ست داوه. له درێژه‌ی راپۆرته‌كه‌دا هاتووه، ئه‌و ژماره‌یه له ساڵی ١٣٩١ی هه‌تاوی ٣٢ كه‌س بووه كه له ساڵی ١٣٩٢دا بۆ ٦١ كه‌س زیادبوونی به‌خۆیه‌وه بینیوه. به‌پێی ئه‌و راپۆرته ساڵی ١٣٩٠ ی هه‌تاوی ٣١ پیاو و ١ ژن و له ساڵی ١٣٩١یشدا ٥٧ پیاو و ٣ ژن به‌هۆی رووداوی كاره‌وه بوونه‌ته قوربانی. له‌لایه‌كی دیكه‌وه و به‌پێی ئه‌و ئامارانه‌ی كه بڵاو بوونه‌ته‌وه، له هه‌ر رۆژێكدا له ولاتی ئێران ٥ كرێكار به‌هۆی رووداوی كاره‌وه گیانی خۆیان له‌ده‌ست ئه‌ده‌ن. به‌پێی ئاماری تۆمار كراو له ناوه‌ندی ئاماری ئاژانسی كوردپا، له سالی ١٣٩١دا ٣٧ كرێكاری كورد له ئوستانی كوردستان به‌هۆی رووداوی كاره‌وه بوونه‌ته قوربانی و ٥ كرێكاری دیكه‌ش له رووداوی هاتوچۆدا گیانیان داوه.\nكه‌سێكیتر له كرماشان ئێعدام كرا\nبه پێى ر اپۆ رتى هه‌واڵده‌رى هێرانا، هاوه‌لاتیه‌كى كرماشانى له‌سێداره درا. رۆژى شه‌ممه ٢١ى گۆلان مۆجته‌با مه‌له‌كى دادستانى گشتى و شۆرشى كرماشان ئیدعاى ئه‌وه‌ى كرد كه ئه‌و كه‌سه زۆرگیرى و ده‌ستردرێژ كردۆته سه‌ر خه‌ڵك و به هه‌ره‌شه‌ى چه‌ك قۆربانییه‌كانى كێشاوه‌ته شوێنى چۆڵ و له‌وى ده‌ستدرێژى كردووه‌ته سه‌ریان.وه‌لاتى ئێران له‌دواى وه‌لاتى چین گه‌وره‌ترین وه‌لاتى به‌رێوه‌به‌رى حوكمى ئیعدامه و رۆژانه ژماره‌یێكى به‌رچاو له خه‌ڵك به هۆكار وبیانوولا جۆراوجۆر له‌سێداره ده‌درێن.\nرێوره‌سمى ساڵیادى شه‌هید بوونى فه‌رزاد كه‌مانگه‌ر له كامیاران\nبه پێى راپۆرت ى هه‌واڵده‌رییه‌كان، مه‌راسمى سالیادى شه‌هید كردنى مامۆستا فه‌رزاد كه‌مانگه‌ر له شوێنى له دایكبوونى له كامیاران رۆژى پێنج شه‌ممه ١٩ى گۆلان به به‌شدارى بنه‌ماڵه‌كه‌ى و خزم و دۆستانى ئه‌و شه‌هیده به‌رێوه چوو و له‌و مه‌راسمه‌دا یادى ئه‌و شه‌هیده به‌رز راگیرا.\nدایك و كورِێكی سه‌قزی له به‌نداوی "له‌گزی"دا خنكان\nدایك و كورِێكی سه‌قزی كه هاورِێ له‌گه‌ڵ بنه‌ماڵه‌كه‌یان بۆ گه‌شت و سه‌یران روویان له به‌نداوی له‌گزی كردبوو له نزیك گو ندی "یاپشخان" له نێو ئاوی ئه‌و به‌نداوه‌دا گیانیان دا. به‌پێی راپۆرتی هه‌واڵده‌ریی كوردپا، رۆژی هه‌ینی رێكه‌وتی ٢٠ی بانه‌مه‌رِ كورِی بنه‌ماڵه‌یه‌كی سه‌قزی به‌ناوی " نه‌ریمان مورادی" ته‌مه‌ن ١٨ ساڵ كه‌وتۆته نێو ئاوی به‌نداوی له‌گزی و به‌هۆی ئاشنا نه‌بوون به مه‌له كردن له‌و ئاوه‌دا خنكاوه. هاوكات دایكی ئه‌و كورِه به‌مه‌به‌ستی رزگار كردنی رۆڵه‌كه‌ی خۆی خستۆته نێو ئاوی ئه‌و به‌نداوه و له ئه‌نجامدا ئه‌ویش گیانی دا. ساڵی رابردوش ٤ هاووڵاتیی سه‌قزی به‌هۆی ئاشنا نه‌بوون به مه‌له كردن له نێو ئاوی ئه‌و به‌نداوه‌دا گیانیان له‌ده‌ست دا.\nدابه‌زین بۆ پله‌ى پێنجه‌م له به‌رهه‌مهێنانى نه‌وتى ئۆپێك\nبه پێى راپۆرتى هه‌واڵده‌رییه‌كان، ئۆپێك له راپۆرتى مانگانه‌ى خۆى رایگه‌یاند، رژێمى تاران به دواى عه‌ره‌بستان، عێراق، كووه‌یت و ئیمارات گه‌یشتووه‌ته پله‌ى پێنجه‌م له به‌رهه‌مهێنانى نه‌وت له ئۆپێكدا، جێگه‌ى باسه كه رژێمى تاران تاكوو نیوه‌ى دووهه‌مى ساڵى ٢٠١٢ دووهه‌مین به‌رهه‌مهێنه‌رى گه‌وره‌ى نه‌وتى ئۆپێك بوو. وه‌زاره‌تى نه‌وتى رژێم رێژه‌ى به‌رهه‌مهێنانى نه‌وتى بۆ مانگى مارس ٣ میلیون و ٧٠٥ به‌رمیل راگه‌یاندووه كه به به‌راورد له‌گه‌ڵ رێژه‌ى باس كراوى ئۆپێك یه‌ك میلیون به‌رمیل جیاوازییان هه‌یه.\nده‌ستبه‌سه‌ر كردنى رایلكه‌ى تیرۆریستى په‌یوه‌ندیدار به رژێمى تارانه‌وه\nبه پێى راپۆرتى هه‌واڵده‌رییه‌كان، ده‌وڵه‌تى میسر رایگه‌یاند كه ئه‌ندامانى رایلكه‌یێكى تیرۆریستى ده‌ست به‌سه‌ر كردووه كه په‌یوه‌ندییان هه‌یه له‌گه‌ڵ رژێمى ئاخووندى، جێگه‌ى باسه كه ئه‌م سێ ئه‌ندامه‌ى ئه‌لقاعیده ده‌یانویست هێرش بكه‌نه سه‌ر باڵوێزخانه‌ى فه‌رانسه له قاهیره كه له لایه‌ن هێزه ئه‌منییه‌تییه‌كانى میسره‌وه ده‌ستبه‌سه‌ر كراون، به پێى ئه‌م راپۆرته ئه‌و سێ كه‌سه پێوه‌ندییان به ئه‌لقاعیده‌ى ئه‌لجه‌زاێره‌وه بووه و بۆ راهێنان رۆیشتونه‌ته ئێران و پاكستان.\nئاوردان ى وێنه‌ى خامنه‌یى و ئه‌حمه‌دى نژاد له رێپێوانى خه‌ڵكى ئه‌نبارى عێراق\nبه پێى راپۆرتى ته‌له‌فزیۆنى ئه‌لجه‌زیره، له رێپێوانى ناره‌زایه‌تى خه‌ڵك دژبه سیاسه‌ته‌كانى مالكى سه‌رۆك وه‌زیرانى عێراق له ئه‌نبار، لاوانى نارازى له دژكرده‌وه به ده‌ستێوه‌ردانه‌كانى رژێمى تاران له عێراق وێنه‌ى خامنه‌یى و ئه‌حمه‌دی نژادیان ئاور تێ به‌ردا.\nئه‌سه‌د و پۆتین و خامنه‌یى، به‌رپرسى مردنى ٨٠ هه‌زار كه‌س\nبه پێ ى راپۆرتى هه‌واڵده‌رى فه‌رانسه له به‌یره‌ه‌ت، چاودێرى مافى مرۆڤى سووریا ئه‌مرۆ رایگه‌یاند، له سه‌ره‌تاى ده‌ستپێكى ناره‌زایه‌تییه‌كان له سووریا تا به ئه‌مرۆ لانیكه‌م ٨٠ هه‌زار كه‌س له خه‌ڵكى سووریا كوژراون و زیاتر له ٥ میلیون و نیو له خه‌ڵكى ئه‌و ولاته ناچار به به‌جێهێشتنى ماڵه‌كانیان بوون، چالاكانى سوورى ده‌ڵێن رۆژانه لانیكه‌م ١٨٠ كه‌س له سووریا ده‌كوژرێن كه زیاتر له ٣٠ له‌سه‌دیان منداڵن.


فارس عومەر ئەحمەد\nزۆرجار رۆژنامەنوس لە هەرێمی کوردستان کە پێشێلکاری بەرانبەر دەکرێت هەرزوو دەزانێت باجی کارەکەیى و گواستنەوەى زانیارییەکان دەدات بەهۆی جێبەجێنەکردن و پشتگوێخستنی یاسای کاری رۆژنامەگەریی و بەدەستخستنی زانیاری، بەڵام هەندێکجار رۆژنامەنوسەکان لە دروستکردنی سیناریۆ و تۆمەتی جۆراوجۆر دەترسن.\nتوانا عومەر کە ئەزمونێکی درێژی رۆژنامەوانی هەیە و پەیامنێری کەناڵی کوردسات نیوزە، نمونەیەکی هاوشێوەى هەیە، بێ ئاگا لە هەموو شتێک، رۆژی 26ی تشرینی یەکەمی 2018 لەگەڵ هاوڕێیەکیدا دەیانەوێت لە مەرزی حاجی ئۆمەرانەوە بچنە ئێران بۆ کارێکی تایبەت.\nتوانای تەمەن 33 ساڵ دەڵێت، "دوای ئەوەى مۆری چوونەدەرەوە لە پاسپۆرتەکانمان درا، کارمەندەکە کەمێک وەستا و بانگی کردم، وتی کێشەیەک لە پاسپۆرتەکەت ھەیە و دەبێت کەمێک چاوەڕێ بکەیت، ئیتر تێگەیشتم شتێک لە ئارادایە و ھەستم کرد لە مەترسیدام".\nهەرزوو توانا مۆبایلەکەى دەداتە پێشەوای برادەری، "پێیان دەڵێم مۆبایلم پێ نییە و تۆش هەر ئەوە وەڵام بدەرەوە".\nدوای کاتژمێرێک چاوەڕێکردن تاوەکو رێگەیان بدەن، کارمەندی ئاسایشی خاڵە سنورییەکە بە توانا رادەگەیەنێت کە ناتوانێت گەشت بکات و دەبێت لەگەڵیاندا بڕوات، هەندێک پرسیاری لێ دەکەن و ئیتر دەیبەن، پێشەوای هاوڕێشی گەشتەکە ئەنجام نادات و خێرا هەواڵەکە بە هاوڕێ و کەسوکاری توانا دەگەیەنێت.\n"منیان بردە بنکەی ئاسایشی حاجی ئۆمەران، ئەفسەری ئەو بنکەیە بانگی کردم بۆ ژورەکەی خۆی، گوتی تۆ لەسەر چی قەدەغەی ھاتوچۆت لەسەرە؟ منیش لام سەیر بوو، چونکە من جگە لە کاری رۆژنامەنووسی ھیچ شتێکی ترم لە خۆم شک نەدەبرد، پێم گوت دەکرێ بزانم بۆچی من قەدەغەی ھاتوچۆم لەسەرە؟ گوتی ناتوانم پێت بڵێم، دواتر ھەموو شتێک دەزانی".\nپێم گوت دەکرێ بزانم بۆچی من قەدەغەی ھاتوچۆم لەسەرە؟ گوتی ناتوانم پێت بڵێم، دواتر ھەموو شتێک دەزانی\nئەو شەوە توانا لە بنکەی ئاسایشی حاجی ئۆمەران دەمێنێتەوە، "شەوێکی سارد و بێخەبەر لەھەموو ھەواڵێکی دەرەوە، بێ ئاگا لە ماڵ و ھاوڕێ، ناخۆشترین شەوی ژیانم بوو، ھەرگیز نەکەوتبومە حاڵەتێکی لەو جۆرەوە، بەڕاستی بەردەوام بیرم دەکردەوە و دەمگوت تۆ بڵێی من چیم کردبێ ئاوا دەست بەسەریان کردوم؟ ھەرچەند بیرم دەکردەوە، بێ سود بوو".\nبۆ بەیانییەکەی واتە 27ی تشرینی یەکەمی 2018، منیان بردە ئاسایشی سۆران، دوای چەند کاتژمێرێک "بە کەلەپچەکراوی خستمیانە ناو ئۆتۆمبیلێکی کەپس کە ھیچ جامێکی پێوە نەبوو جگە لە جامی پێشەوەی، لەناویشیدا قەفەزێک ھەبوو، کەلەپچەیان کردم، ئۆتۆمبێلەکە نەوەستا تاوەکو هەولێر".\n"نزیکی کاتژمێر سێی دوای نیوەڕۆی ئەو رۆژە گەیشتینە ئاسایشی گشتی هەولێر.\nکاتێک خستمیانە ژوری زیندانیەکە توشی شۆک بوم، ژورێک تەقریبەن 10 بە 5، سڵاوێکم کرد و کوڕێکی گەنج بەرەو روم ھات و بەخێرھاتنی کردم، گوتی لەسەر چی دەستگیرکراوی؟ راستییەکەی منیش ھێشتا نەمدەزانی لەسەر چی کەوتومەتە ئەو دۆخەوە، وتم من رۆژنامەنوسم، ئەویش بڕوای نەکرد.. ئێ منیش بومایە بڕوام نەدەکرد، ئەو ژورە 118 زیندانی تێدابوو، نزیکەى 60یان چەکداری داعش بون و ئەوانی تریش بکوژ، بازرگان و بەکارھێنەری ماددەی ھۆشبەر، تەزویرچیی و دزی گەورە و.. ھتد بون،" توانا وای گوت.\nکاتێک خستمیانە ژوری زیندانیەکە توشی شۆک بوم، ئەو ژورە 118 زیندانی تێدابوو، نزیکەى 60یان چەکداری داعش بون\n"ھەستێکی زۆر ناخۆش بوو، یەکەم جارم بوو زیندان ببینم و زیندانی بکرێم، ئەو ژورەش کە ئەو ژمارە زۆرەی زیندانی تێدا بوو تەنانەت توانای پشویەکیشت نەبوو، بۆ دانیشتن دەبوایە خۆت خڕ بکەیتەوە و لەسەر یەک لا دابنیشیت، لەولاشەوە کەڵەگایی مراقیبی زیندانیەکە کە خۆشی زیندانی کرابوو کەس نەیدەوێرا وشەیەکیش بڵێت، مراقیبەکە ھاواری دەکرد و دەیوت بێدەنگ، ئیتر ئەم ژورە کەس فزەی لێوە نەدەھات، بە ڕاستی ئەو شەوەم بە ساڵێک تێپەڕاند".\nبۆ بەیانییەکەى، 28ی تشرینی یەکەمی 2018، دەوروبەری کاتژمێر 10ی بەیانی، بردمیان بۆ ژوری لێکۆڵینەوە، ئەفسەرەکە ناوی خالید بوو، "نزیکی دوو سەعات لەو ژورە ماینەوە و لێکۆڵینەوەی لەگەڵ کردم، دەستی کرد بە سوکایەتی بە بەرپرسانی حزبی ئەو کەناڵەى من کارم تێدا دەکرد، دوای ماوەیەک گوتی بیبەنەوە ژوری زیندان".\n"کاتژمێر دوی نیوەڕۆ، دیسان بانگ کرامەوە، ئەفسەرەکە یەکسەر دەستی کرد بە قسە و گوتی "بەڕاستی بەختێکی باشت ھەیە، کەسێک لێرە بڕیاری ئازادکردنیشی دەرچێت نزیکی مانگێکی پێ دەچێت تاوەکو بینێرینە دەرەوەی زیندان، بەڵام تۆ لەئاستێکی بەرزی یەکێتی کارت بۆ کراوە و ئەمڕۆ دەتگوازینەوە بۆ زیندانی محەتەی پۆلیس".\nلە دوای گواستنەوەى بۆ زیندانی محەتەى پۆلیس لە هەولێر، "ئەفسەری بنکەکە بانگی کردم بۆ وەرگرتنی وتە لێم، منیش لێم پرسی قوربان من لەسەرچی گیراوم؟ گوتی لەسەر راپۆرتێکی گۆڤاری ھۆنیا، وتم دەتوانم بزانم سکاڵاکە لەسەر چییە، ئەویش رونکردنەوەی پێدام کە لە ژمارە (75)ی گۆڤارەکە راپۆرتێک لەسەر رەشید تاھیر، بریکاری ئەوکاتی وەزارەتی دارایی نوسراوە و سکاڵا لەسەر تەواوی ستافەکە تۆمار کراوە، منیش توشی شۆک بوم، چونکە من نوسەری راپۆرتەکە نەبوم، بەڵکو ھەم بەڕێوەبەری نوسین و ھەمیش ماوەیەک جێگری سەرنوسەری ئەو گۆڤارە بوم".\nلە دوای وەرگرتنی وتە لێی لەلایەن ئەفسەرەکەوە، لە شەودا توانا دەبرێتە بەردەم دادوەر و بەبێ هیچ پرسیارێک دەڵێت، بیبەن بەندی بکەن.\nتوانا لە زیندان دەمێنێتەوە تاوەکو 30ی تشرینی یەکەم، دواتر بەبێ رونکرنەوە ئازاد دەکرێت.\nتوانا دەڵێت "لە ھەرێمی کوردستان رۆژنامەنوس ھیچ ئازاد نییە، ھەمیشە مەترسی بۆ سەر گیانی ھەیە، ئەگەر سکاڵایەک لە دژی کارێکی رۆژنامەوانی، بۆچی من دەستگیرکرام و ئەو هەموو ئازارەم چەشت".\n"لە هەرێمی کوردستان یاسا تەنها بەرامبەر رۆژنامەنوسان جێبەجێ دەکرێت، گەر سکاڵاش تۆمار بکەیت هیچ کەس و لایەنێک گوێت لێ ناگرێت، بۆیە هیچ سکاڵایەکم تۆمار نەکردووە".


نەتەوە | 00:31:56 2018-09-23 | (721) جار خوێندراوەتەوە\nكۆمسیۆنی باڵای سەربەخۆی هەڵبژاردن و راپرسی هەرێم، "بردنی مۆبایل و ئامێرەكانی تری پەیوەندیكردن و هەموو جۆرە چەكێك بۆ بنكەو وێستەگەكانی دەنگدان قەدەغە دەكات".\nبه‌پێی بڕیاره‌كه‌ی كۆمسیۆنی باڵای سەربەخۆی هەڵبژاردن و راپرسی هەرێم بردنی مۆبایل و ئامێرەكانی تری پەیوەندیكردن بۆ ناو بنكە و وێستگەكانی دەنگدان هه‌روه‌ها بردنی هەموو جۆرە چەكێكی بۆ بنكەكانی دەنگدان قەدەغە كردووە و داوا لە وەزارەتی ناوخۆش دەكات، ئەفسەر و كارمەندان و بەرپرسانی پابەند بكات بەو بڕیارانە.\nكۆمسیۆن جه‌ختیشیكردۆته‌وه: لەكاتی بوونی هەر پێشێلكارییەك لەلایەن هەر یەكێك لە ئەندامانی هێزەكان لە بنكەكانی دەنگدان، ئەوا بەرپرسی هێزەكە و كەسی پێشێلكار بەرپرسیارن و لێپرسینەوەی یاسایی_یان لەگەڵدا دەكرێت.\nلەبارەی پابەندبوونی كۆمسیۆن بەو زانیاریانەی پێیاندراوە، كۆمسیۆن وەزارەتی ناوخۆی ئاگاداركردۆتەوەو رایگه‌یاندووه: "پابەند دەبین بە راستی و دروستی سەرجەم ئەو زانیاریانەی كە پێشكەش بە كۆمسیۆن كراوەو ئەو لیستانەی لەلایەن كۆمسیۆن هەن، دەنگدەری تەواوی كۆمسیۆنن".


بنەماڵەی مەزڵوم داغ و عەبدولڕەحمان ئەر لەگەڵ کەسایەتییەکانی باشور کۆبوونەوە – کوردی – RojNews.News\n28/10/2020 - 1:28:32 pm\nبنەماڵەی مەزڵوم داغ و عەبدولڕەحمان ئەر، لە دژی بڕیاری لە سێدارەدان بەسەر کوڕەکانیاندا هاتوونەتە باشوری کوردستان و لەگەڵ کەسایەتی، سیاسەتمەدار، ڕۆشنبیر و چالاکوانانی باشوری کوردستان کۆبوونەوەیەکیان ئەنجامدا و داوای پشتیوانیان لێکردن بۆ هەڵوەشاندنەوەی ئەو سزایە.\nلە هۆڵی بارەگای حزبی زەحمەتکێشانی کوردستان لە شاری سلێمانی، دایک و باوکی مەزڵوم داغ و عەبدولڕەحمان ئەر، کە لە دوای ڕووداوەکەی هوقەبازەوە لە باشوری کوردستان سزای لەسێدارەدان دراون، لەگەڵ ژمارەیەک لە کەسایەتی، سیاسەتمەدار، ڕۆشنبیر و چالاکوانانی باشوری کوردستان، کۆبوونەوە و لە نزیکەوە لە کەیسی کورەکانیان ئاگاداریان کردنەوە و داوای پاڵپشتیکردنیان لێکردن.\nلە کۆبوونەوەکەدا دایک و باوکی مەزڵوم داغ و عەبدولڕەحمان ئەر، بانگەوازی و داواکاری خۆیان بۆ ئامادەبووان خستەڕوو وتیان: هاتووین دەستمان بکەین بەیەک، چونکە ئێمەی کورد هەموومان یەکین، داواتان لێدەکەین پشتیوانمانبن ئەم سزا ناڕەوایە جێبەجێنەکرێت، ڕۆڵەکانی ئێمە دەستیان بە خوێنی هیچ کوردێک سوور نییە، ئەوەی کە کوژراوە دوژمنێکە شەرمە دوو گەنجی کورد لەسەر کوشتنی دوژمنێک بە دەستی کورد پەلکێشی لە سێدارەدان بکرێن.\nداوایان کرد، کە “هەموو گەلی کورد بە هەموو شێوەیەک پشتیوانمانبن و هەوڵبدەن بۆ ئەوەی جەرگی ئێمە بە ناهەق نەسووتێت و دڵی دوژمن خۆشنەبێت، کەس نابێتە دۆست و برای ئێمەی کورد مەگەر خۆمان ببین بە دۆست و برای یەک.\nهەر لە کۆبوونەوەکەدا ئامادەبووان دڵنەوایی کران و پێیان ڕاگەیاندن، کە بە ڕۆڵەی خۆیان دەزانن و لە دژی ئەو سزایەن و بە ناڕەوا لە قەڵەمیاندا، هەروەها بەڵێنی ئەوەیاندا کە بەڕێگای چالاکی و هەڵمەتی جۆراوجۆر کاربکەن بۆ بە ڕۆژەڤکردنی کەیسەکەیان و فشاردروستکردن بۆ هەڵوەشاندنەوەی سزاکەیان.\nمەزڵوم داغ و عەبدولڕەحمان ئەر، ئەو دوو کوردەی باکوری کوردستانن، کە بە تۆمەتی کوشتنی بەرپرسێکی میتی تورک لە شاری هەولێر لە ١٧ی مانگی ٧ی ساڵی ڕابردوو، لەلایەن دەسەڵاتداران و دادوەرانی هەرێمی کورستانەوە سزای لەسێدارەدانیان بۆ بڕدرایەوە و سزاکەش پێویستی بە واژۆی نێچیرڤان بارزانی سەرۆکی هەرێمی کوردستانە.


Analysis of Civil Society in Iraqi Kurdistan Region Pertaining to Habermas and Anthony Giddens Theories | Zanco Journal of Humanity Sciences\nAnalysis of Civil Society in Iraqi Kurdistan Region Pertaining to Habermas and Anthony Giddens Theories\nSalih Omar Issa College of Law / Salahaddin University-Erbil\nNihad Khidhir Hassan College of Law / Salahaddin University-Erbil\nKeywords: public opinion’s predominant, civil society, antagonize the government, Marxism thoughts\nIn Kurdistan region, the public opinion’s predominant view in regards to the civil society is to antagonize the government. This is owing to the impacts of Marxism thoughts as Karel Marx believed that the government is under the control of the Bourgeoisie class who exploits the poor class in the society. Hence, at the end, the government has to be abolished. This research employs the theories of two contemporary scientists: Jürgen Habermas and Anthony Giddens in a context that both the civil society and government could oversee each other and collaborate to have constructive dialogues to allow Kurdish society to develop multilaterally.\n1.\tئانتۆنی گیدێنز، ئاسۆ جیهانیەکان، و. عەتا جەماڵی، هەولێر، چاپخانەی هاوسەر، ٢٠٠٩.\n2.\tجین شارپ، لە دیکتاتۆریەوە بۆ دیمۆکراسی، و. کارزان محەمەد، مەکتەبی بیر و هۆشیاری (ی.ن.ک)، سلێمانی، ٢٠٠٧.\n3.\tدامەزراوەی میهەن، کۆمەڵگای مەدەنی؛ هێزێکی نوێ، و. کۆسار فەتاحی، هەولێر، چاپخانەی وەزارەتی پەروەردە، ٢٠٠٦.\n4.\tسەلیم پەترۆس ئەلیاس، سامی زوبەیدە، ڕەوشی کۆمەڵگای مەدەنی لە کوردستان و عێراقدا، و. دیدار ئەبو زێد، هەولێر، چاپخانەی هێڤی،٢٠١٢.\n5.\tستراتیژی کارکردن، فەرمانگەی رێکخراوە ناحکومیەکان، وەرگیراوە لە http://krgngo.org/files/articles/270113122146.pdf، رێککەوتی سەردان، ٢/٣/٢٠١٧.\n6.\tصالح عمر عیسی، " کاریگەری کۆمەڵگای مەدەنی لە سەر ڕەوشی سیاسی هەرێمی کوردستانی کوردستان" ، گۆڤاری القانون و السیاسة، کۆلێژی یاسا و ڕامیاری، زانکۆی سەڵاحەدین، ژمارە ١٠ ی ساڵی ٢٠١١.\nب_ یاساکان وبريارەكان\n7.\tیاسای کۆمەڵە و رێکخراوەکانی هەرێمی کوردستان _ عێراق، ژمارە (١٨)ی، ساڵی ١٩٩٣.\n8.\tیاسای رێکخراوە کوردستانییە غەیرە حکومیەکانی هەرێمی کوردستان _ عێراق، ژمارە ١٥، ساڵی ٢٠٠١.\n9.\tدستوری عێراق، مادەی٣٩، سالی ٢٠٠٥.\n10.\tیاسای رێکخراوە ناحکومیەکانی هەرێمی کوردستان_عێراق، ژمارە (١)ی، ساڵی ٢٠١١.\n11.\tیاسای ئەنجومەنی گشتی راژە لە هەرێمی کوردستان_عێراق، مادەی ٢، ژمارە (٧)ی ساڵی ٢٠١١.\n12.\tیاسای بودجەی سالی ٢٠١٣ پەرلەمانی عێراق.\n13.\tبریاری کارکردنی هاوڵاتیان لە رێکخراوە نێو دەوڵەتی و بیانییە غەیرە حکومیەکان، ژمارە (١٦)ی پەرلەمانی کوردستان، ٣/١٠/٢٠٠٢\n14.\tبڕیاری ژمارە (١)ی، مادەی ١٧، پەرلەمانی کوردستان، ساڵی ٢٠١١.\n15.\tEgbert Harmsen, Islam, Civil Society and Social Work, Leiden, Amsterdam University Press, 2008.\n16.\tJohn S. Dryzek (ed), Political Theory, New York, Oxford University Press, 2006.\n17.\tGiddens Defends Third-way politics, Available in https://www.timeshighereducation.com , visiting day, 25/6/2017.\n18.\tآنتونی گیدنز، راه سوم؛ بازسازی سوسیال دموکراسی، ترجمه منوچهر صبوری کاشانی، تهران، شیرازه، ١٣٧٨.\n19.\tامیل دورکیم، ده‌رباره‌ی تقسیم کار اجتماعی، ترجمه باقر پرهام، تهران، کتابسرای بابل، ١٣٦٩.\n20.\tحسینعلی نوذری، بازخوانی هابرماس، تهران، نشر چشمە، ١٣٨١، چ٢.\n21.\tحسین مسعود نیا و دیگران، " نقش رسانەهای الکترونیکی در میزان آگاهی سیاسی دانشجویان" ، پژوهشهای سیاسی، شمارە ٤، تابستان ١٣٩١.\n22.\tعبدالرحمن عالم ، علی پورپاشا کاسین،" دموکراسی گفتوگویی هابرماس: رابطە یا نسبت عاملها" ، فصلنامە سیاست، مجلە دانشکده حقوق و علوم سیاسی، دورە ٤١، شمارە ١، بهار ١٣٩٠\n23.\tعلیرضا سمیعی اصفهانی، سجاد میرالی، دموکراسی رایزنانە؛ جنبشهای اجتماعی و حوزە عمومی جهانی، فصلنامە سیاست، مجلە دانشکدە حقوق و علوم سیاسی،دورە ٢٤، شمارە ٢، تابستان ١٣٩٣.\n24.\tقاسم کرباسیان، "یورگن هابرماس " ، برگرفتە از http:// www.pajohe.com ، ٢٥/٦/٢٠١٧.\n25.\tمحمدجعفر جوادی ارجمند، محمد اکرم عارفی، " نقش گروههای سنتی و مدرن در شکل بندی قدرت در افغانستان" ، فصلنامە سیاست، دانشکدە حقوق ق علوم سیاسی، دورە ٤٣، شمارە١، بهار١٣٩٢\n26.\tمنصور انصاری، دموکراسی گفتگویی، تهران، نشر مرکز، ١٣٨٤.\n27.\tمحمود کریمی، آنتۆنی گیدنز و راه سوم، روزنامە رسالت، شمارە ٦٩٥٨، ١٣ آوریل ٢٠١٠.\nIssa S, Hassan N. Analysis of Civil Society in Iraqi Kurdistan Region Pertaining to Habermas and Anthony Giddens Theories. JAHS [Internet]. 20Apr.2019 [cited 20Sep.2020];23(2):30 -42. Available from: http://zancojournals.su.edu.krd/index.php/JAHS/article/view/2378\nCopyright (c) 2019 Salih Omar Issa, Nihad Khidhir Hassan


تەندروستی گەرمیان؛ 620 پشكنین بۆ ڤایرۆسی كۆرۆنا ئەنجامدراوە تا ئێستا هیچ حاڵەتێك تۆمارنەكراوە – تۆڕی میدیایی خەڵک\n2020/03/26 - 8:30 PM\nبەڕێوبەرایەتی گشتی تەندروستی گەرمیان ڕایدەگەیەنێت ، تا ئێستا لە گەرمیان پشكنینی تاقیگەیی ڤایرۆسی كۆرۆنا بۆ نزیكەی 620 هاووڵاتی ئەنجامدراوە، دەرەنجامی هەمووشیان نێگەتیڤ بوون و خۆشبەختانە كەسیان هەڵگری ڤایرۆسەكە نەبوون.\nبەڕێوبەرایەتی گشتی تەندروستی گەرمیان لە ڕاگەیەنراوێكدا، كە وێنەیەكی دەست (خەڵك) كەوتووە ڕایگەیاندووە، پشكنینی تاقیگەیی ڤایرۆسی كۆرۆنای نوێ (كۆڤید 19) بۆ نزیكەی (620) نمونە ئەنجامدراوە ، دەرەنجامی هەموشیان نێگەتیڤ بوون و خۆشبەختانە كەسیان هەڵگری ڤایرۆسەكە نەبوون.\nڕاشیگەیاندووە، ئەم زانیارییە دڵخۆشكەرە دەبێت هاندەرمان بێت بۆ بەردەوامبوون لە پابەندبوون بە مانەوە لە ماڵەكانمان و جێبەجێكردنی ڕێنماییە تەندروستییەكان، نەك بەپێچەوانەوە بە هەند وەرنەگرتنی ئەو ڕێنماییانە و حساب بۆ نەكردنیان، چونكە مەترسی ڤایرۆسەكە تائێستاش بە توندی بوونی هەیە و هیچ نەڕەویوەتەوە، بەڵكو تۆماركردنی بەردەوامی حاڵەتەكانی ڤایرۆسەكە لە ناوچە و شارەكانی دەوروبەر و نزیكی گەرمیان، ڕادەی مەترسیەكە لەسەر ناوچەكەمان زیاتر دەكات.\nڕاشیگەیاندووە، ئەزمونی وڵاتانی دیكە سەلماندویەتی، كە باشترین ئامراز بۆ ڕووبەڕووبوونەوەی ڤایرۆسەكە خۆپارێزیە، لەڕێگەی دووركەوتنەوە لە قەرەباڵغی و تێكەڵ نەبوون بە خەڵكی و مانەوە لە ماڵەوە، لەگەڵ ڕاگرتنی پاك و خاوێنی بەشێوەیەكی بەردەوام.\nبەڕێوبەرایەتی گشتی تەندروستی گەرمیانتەندروستی گەرمیانڤایرۆسی كۆرۆناگەرمیان


بە داخێکی زۆرەوە ” جەلال تاڵەبانی ” ناسراو بە ” مام جەلال ” سەرۆکی پارتی یەکیەتی نیشتمانی کوردستان و یەکەم سەرۆک کۆماری هەڵبژێردراوی کۆماری عێراق دوێنێ ڕێکەوتی 1396/07/11 کۆچی هەتاوی کۆچی دوایی کرد.\nمام جەلال یەکێک لە گەورەپیاوانی کورد بوو کە بە درێژایی تەمەنی دژ بە ناڕەوایی و زوڵم بەرامبەر بە خەڵکی کورد لە لایان زل هێزانەوە ڕاوەستا. زانا و سیاسەتمەدار بوو.\nبە ڕاپۆرتی ڕوداونێت :\nرۆژی هەینی تەرمی مام جەلال، سکرتێری گشتیی یەکێتی و سەرۆککۆماری پێشووی عێراق لە ئەڵمانیا دەگەڕێندرێتەوە کوردستان و شەممە یەکەم رۆژی پرسەکەی دەبێت.\nسەعدی ئەحمەد پیرە، گوتەبێژی یەکێتیی نیشتمانیی کوردستان لە کۆنگرەیەکی رۆژنامەڤانیدا رایگەیاند، رۆژی هەینی 6-10-2017 تەرمی مام جەلال لە نەخۆشخانەی شاریتەی ئەڵمانیا دەگەڕێندرێتەوە کوردستان و لە شاری سلێمانی بەخاک دەسپێردرێت.\nلەبارەی پرسەکەیشی گوتی: “ئەگەر کات بمێنێ هەینی یەکەم رۆژی پرسەی دەبێت، بەڵام ئەگەری بەهێز ئەوەیە رۆژی شەممە یەکەم رۆژی پرسەکەی بێت، رۆژی یەکەم تەنیا لە سلێمانی دەبێت، رۆژی دووەمیش لە سلێمانی، هەولێر، کەرکووک و شارەکانی دیکە بەڕێوەدەچێت”.\nگوتەبێژی یەکێتی باسی لەوە کرد کە تاوەکو هێنانەوەی تەرمەکەی، بارەگاکانی مەکتەبی سیاسی و مەڵبەند و دەزگاکانی یەکێتی لە سەرجەم شارەکانی کوردستان کراوە دەبن و بە نافەرمی پرسەی مام جەلالیان تێدا بەڕێوەدەچێت. هیوایشی خواست پرۆسەیەکی شکۆداری بۆ رێکبخەن و شایستەی خەبات و ماندووبوونی بێت.\nلە گوتەکانیدا سەعدی پیرە ئاماژەی بەوە کرد کە بەرپرسانی عێراق خوازیاری ئەوەن ئەگەر بکرێت تەرمەکەی بە بەغدادا بهێندرێتەوە و وەکو سەرۆکێکی کارا مەراسیمێکی شکۆداری بۆ رێکبخەن.\nلەبارەی ئەوەش بەکوێدا دەهێندرێتەوە و مەراسیمی بەخاکسپاردنی چۆن دەبێت؟ سەعدی پیرە گوتی: “جارێ نازانین، دوای گرتنەبەری رێوشوێنەکان زانیارییەکان ئاشکرا دەکەین و دەزگاکانی راگەیاندن ئاگادار دەکەینەوە”.\nکاژێر 03:00 ی پاشنیوەڕۆی سێشەممە 3-10-2017، مام جەلال تاڵەبانی دوای پێنج ساڵ لە نەخۆشکەوتنی لە نەخۆشخانەی شاریتەی ئەڵمانیا کۆچی دوایی کرد.\nجەلال تاڵەبانی، سکرتێری گشتیی یەکێتیی نیشتمانیی کوردستان و سەرۆککۆماری پێشووی عێراق، رۆژی 17-12-2012 لە بەغدا بەهۆی جەڵتەی مێشکەوە باری تەندروستی تێکچوو، دواتر رەوانەی نەخۆشخانەیەکی ئەڵمانیا کرا و دوای وەرگرتنی چارەسەری پزیشکی، رۆژی 19-7-2014 گەڕایەوە سلێمانی.\nپاشان جارێکی دیکە بۆ هەمان مەبەست برایەوە ئەڵمانیا، دواتر برایە نەمسا، لە مانگی ئەیلوولی ساڵی 2016ەش گەڕایەوە کوردستان و باری تەندروستی باشتر بوو، لەوکاتیشەوە ناوەناوە سەرکردە و کەسایەتییەکان سەردانیان دەکرد. مانگی تەمموزی ئەمساڵیش دوایین چالاکی نێودەوڵەتی سەردانێک بوو بۆ ئێران.\nجلال طالبانی جه لال تاله بانی جەلال تاڵەبانی فەوتی مام جەلال فوت جلال طالبانی فوت مام جلال کردستان کوردستان مام جەلال


لە تورکیا خۆپیشاندان دژ بە لادانی پەناپارێزی یاسادانەران ئەنجام دەدرێت\nڕۆژی یەکشەممە زیاتر لە هەزار کەس بەشداریان لە ڕیپێوانێکی پارتی ئۆپۆزسیۆنی سەر بە کوردەکان لە ئەستەنبوڵ کردووە بە مەبەستی ناڕەزایی بەرامبەر بە لێسەندنەوەی پەناپارێزی لە ژمارەیەک لە ئەندامانی پەرلەمانی تورکیا.\nلە مانگی ڕابوردوو، پەرلەمانی تورکیا بەندێکی نوێی دەستوری پەسەند کرد کە ڕێگا خۆش دەکات بۆ دەستگیر کردن و دادگایی کردنی نزیکەی 140 یاسادانەر کە زۆربەیان سەر بە پارتی دیموکراتی گەلان (هەدەپە)ن.\nهاوسەرۆکی هەدەپە سەڵاحەدین دمیرتاش ڕایگەیاند " لە چەند ڕۆژی داهاتوودا کە دادگایی کردنەکانمان دەستپێدەکات ئێمە لەوە ناترسین کە دادگایی دەکرێین بەڵام مافی خۆمانە کە چاوەڕوانی ئەوە بەکەین لەلایەن دەسەڵاتێکی دادوەری ڕاستەقینەوە دادگایی بکرێین. ئایە شتێکی لەو جۆرە هەیە؟ نەخێر نییە ."\nئەم بەندە دەستورییە لەلایەن پارتی دادو گەشەپێدانی دەسەڵاتدارەوە پێشنیاز کرا پاش ئەوەی سەرۆکی تورکیا ڕەجەب تەیب ئەردۆغان هەدەپەی تاوانبار کرد بەوەی بوون بە چەکی دەستی سەرهەڵداوە کوردەکان و داوای کرد بە تاوانی پەیوەست بە تیرۆرزم دادگایی بکرێن.\nدمیرتاش دەڵێت سەرۆک ڕەجەب تەیب ئەردۆغان هێشتا هەوڵی دەدا تۆڵەی سەرکەوتنەکانی هەدەپە بکاتەوە لە هەڵبژاردنەکەی مانگی 6 ی پارەکەدا.


نوكتوي خؤش تايبه ت به خؤشه ويستاني يانه\nكابرايه ك له به رده مى جيشتخانه يكدا ئه روا به خاوه ن جيشتخانه كه ئه لى بوقتان هه يه ئه لى نه خير\nكابرا ئه يكا به بيشه ى روزانه ى خوى هه موو روزى ئه م برسياره دووباره ئه كاته وه خاوه ن جيشتخانه كه\nبيزار ئه بى ئه لى ئه بى ئه مرو بوقى بودانيم بزانم ئه يخوا بوقى بوئاماده ئه كا كابراكه ديته وه ئه ئه رى بوقتان هه يه\nئه لين به لى....................كابراش ئه لى يععععععععععع جه ن بيسه\nجارێکیان مناڵێک له باوکی ئه‌پرسێت : باوه ئه‌وه بۆچی خه‌ڵکی ئه‌ڵێن -\nهه‌تیو و مه‌تیو . جاده‌و ماده . نان و مان و په‌نجه‌ره‌و مه‌نجه‌ره ? باوکیشی ئه‌ڵێت\n. کوڕم وازیان لێ بیهێنه ئه‌وانه خوێڕی و موێڕین\nدوو برا بەیەکەوە ئەبن لە هەمان پۆل .. رۆژێک هەردوکیان دوا ئەکەون ،کە مامۆستاکەیان ئەپرسێ بۆ ئەوەی یەکەم ئەڵێ باوه‌ڕبکه مامۆستا لە خەوێکی خۆش بوم نەمویست هەستم ،وتی خەوەکە چی بو ،وتی لە خەوما چوم بۆ خاریج ،، وتی دە باشە تۆ برۆ ،ئەوەی دوەم هات وتی ئەی تۆ بۆ دوا کەوتی ،وتی مامۆستا ئێ براکەم بروا بۆ خاریج نابێ منێش لە خەوما بەرێی کەم و خواحافیزی لێ بکەم !!!\nنوكتوي خؤش تايبه ت به خؤشه ويستاني يانه :: تعاليق\nرد: نوكتوي خؤش تايبه ت به خؤشه ويستاني يانه\nفي 2011-09-20, 13:34 من طرف ibn islam


ڕاپۆرتێکی نێونەتەوەیی: لەساڵی ڕابردوودا ئێران زیاتر لە 250 کەسی لەسێدارەداوە - Zarnews : زارنیوز\nڕاپۆرتێکی نێونەتەوەیی: لەساڵی ڕابردوودا ئێران زیاتر لە 250 کەسی لەسێدارەداوە\nڕاپۆرتێکی نێونەتەوەیی ئاشکرایکردووە، کە تەنها لە ساڵی ڕابردوودا زیاتر لە 250 کەس لەلایەن دەسەڵاتی کۆماری ئیسلامیی ئێرانەوە لەسێدارەدراون و لانیکەم چواریان منداڵ بوون.\nجاوید ڕەحمان بڕیاردەری ڕێکخراوی لێبوردنی نێودەوڵەتی بۆ مافەکانی مرۆڤ لەبەردەم لیژنەی مافەکانی مرۆڤی نەتەوە یەکگرتووەکان ڕایگەیاند، ئەو تێکڕایەی ئێران لە سزای لەسێدارەداندا جێبەجێیکردووە “ئاگادارکردنەوەیەکی مەترسیدارە”.\nئاماژەی بەوەشکردووە، لەساڵی ڕابردوودا زیاتر لە 250 کەس لە ئێران لەسێدارەدراون و لانیکەم چواریان منداڵبوون، تەنها لەمساڵیشدا تائێستا 230 سزای لەسێدارەدان جێبەجێکراون و نۆ لەوانە ژن و یەکێکیان منداڵ بوون.\nڕێکخراوی لێبوردنی نێودەوڵەتی ڕایگەیاندووە، لەساڵی ڕابردوودا ئێران لە پلەی یەکەمی وڵاتانی ڕۆژەهەڵاتی ناوەڕاستبووە لە زۆرترین بڕیار و جێبەجێکردنی سزای لەسێدارەداندا.\nجاوید ڕەحمان وتیشی، سەرەڕای زۆریی لەسێدارەدان لەو وڵاتە، بەگشتی دۆخی مافی مرۆڤ لە ئێران “تائێستا تاریکە”.\nڕاپۆرتەکە باس لەوەدەکات، نیگەرانییەکان سەبارەت بەبڕیارەکانی لەسێدارەدان لە ئێران زۆر لەیەنی هەیە، دیارترینیان ئەو بنەمایەنەیە کە بڕیارەکەی لەسەر دەدرێت، کە بە “تۆمەتی ناڕوون و پەیوەستکردنی بە ئاسایشی نیشتمانی”یەوە دەردەکرێن.\nڕەخنە لە سیستمی دادوەریی وڵاتەکەش دەگرێت بەوەی خاوەنی “سیستمێکی دادوەریی شەرمهێنەرە”، کە تەنانەت “بچوکترین بنەماکانی دادپەروەری و سەلامەتیی تێدانییە”.\nجاوید ڕەحمان دەڵێت، “دادگاکان پشت بەو دانپێدانانە دەبەستن کە لە زیندانەکان و لەکاتی لێکۆڵینەوەدا بەزۆر و لەژێر ئەشکەنجەدا وەردەگیرێن، هەر لەسەر ئەو بنەمایەش سزای لەسێدارەدان بەسەر ئەو کەسانەدا دەسەپێنن و جێبەجێی دەکەن”.


دەروازە:ژن/ژیاننامەی ھەڵبژێردراو - ویکیپیدیا، ئینسایکڵۆپیدیای ئازاد\nڤێرجینیا وولف (٢٥ی کانوونی دووەمی ١٨٨٢ – ٢٨ی ئازاری ١٩٤١)، نووسەر و وتارنووسی ئینگلیز بوو، و یەکێک لە نوێخوازی پێشەنگی (پۆست سەدەی بیستەم و فێمینیست بوو، چیرۆکەکانی بەوە ناوبانگیان دەرکردووە کە ویژدانی مرۆڤ دەھەژێنێت و بەیەکێک لەگرنگترین ئەدیبەکانی سەدەی بیستەم دەژمێردرێت. لە ٢٥ یەنایری ساڵی ١٨٨٢ لە لەندەن لەدایک بووە، باوکی مێژوو نووس و نوسەر و ڕەخنەگر و شاخەوان بووە، دایکیشی نمونەیەک بووە لەجوانی و بەجوانێکەی ماوبانگی دەرکردووە، لەماڵێکی ڕۆشنبیر و لەسەر دەستی دایک و باوکی خوێندوێتی.\nڤێرجینیا وولف ساڵی ١٩١٢ ھاوسەرگیری لەگەڵ ڕەخنەگر و نووسەری ئابووری لیونارد وولف کردووە، یەکێک بووە لەو ئافرەتانەی زۆر کاریگەریان لەسەر ھەستی مرۆڤ ھەیە، لەساڵی ١٩١٩ بۆ یەکەم جار چیرۆکێکی تەقلیدی بڵاوکردۆتەوە بەڵام دواتر ڕێبازی ڕەوتی وێژدان و ھەستی گرتۆتەبەر و ژمارەیەک چیرۆکی تەعبیری بڵاوکردۆتەوە، ھەروەھا وەکو ڕەخنەگریش کاری کردووە و ووتار و کورتە چیرۆکیشی نووسیوە.\nڕۆزا لویس پارکس (بە ئینگلیزی: Rosa Louise Parks) کە بە ناوی ڕۆزا لویس ماکولی (بە ئینگلیزی: Rosa Louise McCouley) لەدایک بووە. لە ٤ی شوباتی ساڵی ١٩١٣ ژیاوە ھەتا ٢٤ی تشرینی یەکەمی ٢٠٠٥ کە بە ڕەچەڵەک ئەفریقی ئەمریکییە، داواکاری مافی ھاوڵاتیانی ئەمریکی ئەفریقی بووە. لە ڕێکەوتی ١ی کانوونی یەکەمی ١٩٥٥دا لە مۆنتۆگمرمی سەر بە ویلایەتی ئەلەباما پارکس داوای شۆفێری پاسێکی (جەیمس بلیک) ی ڕەت کردەوە بە دەست ھەڵگرتن لە کورسی دانیشتنەکەی لە "بەشی ڕەش پێستەکان" دا بۆ کەسێکی سپی پێست بەھۆی پڕ بوونی بەشی سپی پێستەکان. پارکس یەکەم کەس نەبوو بۆ بەگژداچوونەوەی ڕەگەزپەرستی بەڵام ئەوە بوو دوای ئەم بەگژداچوونەوە و بەرھەڵستی کردنەی یاساکانی جیاکردنەوەی ویلایەتی ئەلەباما بووە ھۆی گرنگی پێدانێکی زۆر بە پارکس لەسەر ئاستی نەتەوەیی و نێودەوڵەتی.\nپارکس بووە نیشانەیەکی گرنگی جوڵانەوەی مافی مرۆڤ و مافی شارستانیەتی و نیشانەیەکی نێودەوڵەتی بۆ بەرەنگاری کردنی ڕەگەزپەرستی.\nڕۆزا لویس مکاولی لە تۆسکیجی ویلایەتی ئەلەبامای (Tuskegee, Alabama) ویلایەتە یەکگرتووەکانی ئەمریکا لە دایک بووە لە ٤/٢/١٩١٣ دا. دایکی ناوی لیۆنا بووە و مامۆستا بووە و باوکی دارتاش بە ناوی جەیمس ماوکلی. دوای جیابوونەوەی دایک و باوکی لەگەڵ دایکی دا گواستیانەوە بۆ پاین لێڤل (Pine Level) و لە کێڵگەی خێزانی دایکی دا گەورە بوو کە ھەموو خێزانەکەی ماڵی دایکی ئەندام بوون لە (کلێسای پیاوانی ئایینی میسۆدی ئەفریقی - African Methodist Episcopal Church - AME).\nزەھا حەدید (بە ئینگلیزی: Zaha Hadid)، لەدایکبووی ٣١ـی تشرینی یەکەمی ١٩٥٠، نژیاروانێکی عێراقی-بریتانیایییە. زەھا حەدید ساڵی ٢٠٠٤ توانی خەڵاتی نژیاروانیی پریتزکەر مسۆگەڕ بکات. زەھا حەدید، شاژنی دیزاین و بیناسازی ئەگەر لە لیستی ١٠٠ بیناسازە گەورەکەی جیھان بڕوانیت، تەنھا ناوی ژنێکی تێدایە کە ئەویش عێراقیە‌و زەھا حەدیدە. ئەو ژنەی کە بەپێی گۆڤاری تایم یەکێکە لە ١٠٠ کەسایەتییە ھەرە بەھێزەکەی جیھان و بەپێی گۆڤاری فۆربسی ئەمەریکیش یەکێکە لە ١٠٠ ژنە ھەرە بەھێزەکەی جیھان. زەھا دوای تەواوکردنی خوێندنی ئامادەیی، دەچێتە زانکۆی ئەمەریکی لە بەیروت و ساڵی ١٩٧١ بڕوانامەی بەکالۆریۆس بەدەستدەھێنێت و پاشان بۆ درێژەدان بەخوێندن دەچێتە کۆلیجی ئەندازیاریی لە لەندەن. زەھا لەکۆتایی دەیەی ١٩٧٠ەوە دەستدەکات بە بیناسازی و دیزانەکانی سەرنجی زۆربەی پسپۆڕانی ئەو بوارە بەرەو لای خۆی دەبات، کاتێک کە لەپێشبڕکێیەکدا لە ئەڵمانیا بەشداری دەکات و دیزاینەکەی خەڵاتی یەکەم دەباتەوە.\nماری کوری (ماوەی ژیان: ٧ی تشرینی دووەم١٨٦٧ لە پۆڵەندا تاکوو ٤ی تەمموزی ساڵی ۱۹۳٤ لە فەڕەنسا). کەسایەتی زانای فیزیک و کیمیایە ، سەرەتای ژیانی لە وارساو بووە ئەمەش تا ئەوکاتەی ماری کوری تەمەنی ٢٤ ساڵان بووەدوایش چۆتەفەڕەنسا لەوێ ژیاوە ، ماری لەتەمەنی دە ساڵانی خوشکەکەی دەمرێت کەناوی زۆفیا بوو وە کاتێ تەمەنی گەیشتە دوازدە ساڵان دایکیشی دەمریت لەدوای ئەو ڕووداوانە دەچێتە پاریس لای خووشکەکەی بەمەستی تەواوکردنی خوێندنی و لەوێش نمرەکانی بەرز بوو لەوانەکانی زانست ، ژنە زانای بوارەکانی فیزیک و کیمیا بوو. ماری لەگەڵ ھاوسەر(مێرد)ەکەیدا کە ناوی پیری کوری بوو توانیان تووخمی کیمیایی پۆلۆنیۆم و ڕادیۆم بدۆزنەوە. خاتوو ماری یەکەم ژن بوو کە خەڵاتی نۆبێلی پێ بەخشراوە. وە تەنھا ژنێکە لە دوو بوواری جیاوازدا و تەنھا کەسێکیشە لە دوو بواری زانستیدا خەڵاتی نۆبڵی بەدەست ھێناوە.\nدەروازە:ژن/ژیاننامەی ھەڵبژێردراو/٩ دەروازە:ژن/ژیاننامەی ھەڵبژێردراو/٩\nدەروازە:ژن/ژیاننامەی ھەڵبژێردراو/١٠ دەروازە:ژن/ژیاننامەی ھەڵبژێردراو/١٠\nدەروازە:ژن/ژیاننامەی ھەڵبژێردراو/١١ دەروازە:ژن/ژیاننامەی ھەڵبژێردراو/١١\nدەروازە:ژن/ژیاننامەی ھەڵبژێردراو/١٢ دەروازە:ژن/ژیاننامەی ھەڵبژێردراو/١٢\nدەروازە:ژن/ژیاننامەی ھەڵبژێردراو/١٣ دەروازە:ژن/ژیاننامەی ھەڵبژێردراو/١٣\nدەروازە:ژن/ژیاننامەی ھەڵبژێردراو/١٤ دەروازە:ژن/ژیاننامەی ھەڵبژێردراو/١٤\nدەروازە:ژن/ژیاننامەی ھەڵبژێردراو/١٥ دەروازە:ژن/ژیاننامەی ھەڵبژێردراو/١٥\nدەروازە:ژن/ژیاننامەی ھەڵبژێردراو/١٦ دەروازە:ژن/ژیاننامەی ھەڵبژێردراو/١٦\nدەروازە:ژن/ژیاننامەی ھەڵبژێردراو/١٧ دەروازە:ژن/ژیاننامەی ھەڵبژێردراو/١٧\nدەروازە:ژن/ژیاننامەی ھەڵبژێردراو/١٨ دەروازە:ژن/ژیاننامەی ھەڵبژێردراو/١٨\nدەروازە:ژن/ژیاننامەی ھەڵبژێردراو/١٩ دەروازە:ژن/ژیاننامەی ھەڵبژێردراو/١٩\nدەروازە:ژن/ژیاننامەی ھەڵبژێردراو/٢٠ دەروازە:ژن/ژیاننامەی ھەڵبژێردراو/٢٠\nدەروازە:ژن/ژیاننامەی ھەڵبژێردراو/٢١ دەروازە:ژن/ژیاننامەی ھەڵبژێردراو/٢١\nدەروازە:ژن/ژیاننامەی ھەڵبژێردراو/٢٢ دەروازە:ژن/ژیاننامەی ھەڵبژێردراو/٢٢\nدەروازە:ژن/ژیاننامەی ھەڵبژێردراو/٢٣ دەروازە:ژن/ژیاننامەی ھەڵبژێردراو/٢٣\nدەروازە:ژن/ژیاننامەی ھەڵبژێردراو/٢٤ دەروازە:ژن/ژیاننامەی ھەڵبژێردراو/٢٤\nدەروازە:ژن/ژیاننامەی ھەڵبژێردراو/٢٥ دەروازە:ژن/ژیاننامەی ھەڵبژێردراو/٢٥\nدەروازە:ژن/ژیاننامەی ھەڵبژێردراو/٢٦ دەروازە:ژن/ژیاننامەی ھەڵبژێردراو/٢٦\nدەروازە:ژن/ژیاننامەی ھەڵبژێردراو/٢٧ دەروازە:ژن/ژیاننامەی ھەڵبژێردراو/٢٧\nدەروازە:ژن/ژیاننامەی ھەڵبژێردراو/٢٨ دەروازە:ژن/ژیاننامەی ھەڵبژێردراو/٢٨\nدەروازە:ژن/ژیاننامەی ھەڵبژێردراو/٢٩ دەروازە:ژن/ژیاننامەی ھەڵبژێردراو/٢٩\nدەروازە:ژن/ژیاننامەی ھەڵبژێردراو/٣٠ دەروازە:ژن/ژیاننامەی ھەڵبژێردراو/٣٠\nدەروازە:ژن/ژیاننامەی ھەڵبژێردراو/٣١ دەروازە:ژن/ژیاننامەی ھەڵبژێردراو/٣١\nدەروازە:ژن/ژیاننامەی ھەڵبژێردراو/٣٢ دەروازە:ژن/ژیاننامەی ھەڵبژێردراو/٣٢\nدەروازە:ژن/ژیاننامەی ھەڵبژێردراو/٣٣ دەروازە:ژن/ژیاننامەی ھەڵبژێردراو/٣٣\nدەروازە:ژن/ژیاننامەی ھەڵبژێردراو/٣٤ دەروازە:ژن/ژیاننامەی ھەڵبژێردراو/٣٤\nدەروازە:ژن/ژیاننامەی ھەڵبژێردراو/٣٥ دەروازە:ژن/ژیاننامەی ھەڵبژێردراو/٣٥\nدەروازە:ژن/ژیاننامەی ھەڵبژێردراو/٣٦ دەروازە:ژن/ژیاننامەی ھەڵبژێردراو/٣٦\nدەروازە:ژن/ژیاننامەی ھەڵبژێردراو/٣٧ دەروازە:ژن/ژیاننامەی ھەڵبژێردراو/٣٧\nدەروازە:ژن/ژیاننامەی ھەڵبژێردراو/٣٨ دەروازە:ژن/ژیاننامەی ھەڵبژێردراو/٣٨\nدەروازە:ژن/ژیاننامەی ھەڵبژێردراو/٣٩ دەروازە:ژن/ژیاننامەی ھەڵبژێردراو/٣٩\nدەروازە:ژن/ژیاننامەی ھەڵبژێردراو/٤٠ دەروازە:ژن/ژیاننامەی ھەڵبژێردراو/٤٠\nدەروازە:ژن/ژیاننامەی ھەڵبژێردراو/٤١ دەروازە:ژن/ژیاننامەی ھەڵبژێردراو/٤١\nدەروازە:ژن/ژیاننامەی ھەڵبژێردراو/٤٢ دەروازە:ژن/ژیاننامەی ھەڵبژێردراو/٤٢\nدەروازە:ژن/ژیاننامەی ھەڵبژێردراو/٤٣ دەروازە:ژن/ژیاننامەی ھەڵبژێردراو/٤٣\nدەروازە:ژن/ژیاننامەی ھەڵبژێردراو/٤٤ دەروازە:ژن/ژیاننامەی ھەڵبژێردراو/٤٤\nدەروازە:ژن/ژیاننامەی ھەڵبژێردراو/٤٥ دەروازە:ژن/ژیاننامەی ھەڵبژێردراو/٤٥\nدەروازە:ژن/ژیاننامەی ھەڵبژێردراو/٤٦ دەروازە:ژن/ژیاننامەی ھەڵبژێردراو/٤٦\nدەروازە:ژن/ژیاننامەی ھەڵبژێردراو/٤٧ دەروازە:ژن/ژیاننامەی ھەڵبژێردراو/٤٧\nدەروازە:ژن/ژیاننامەی ھەڵبژێردراو/٤٨ دەروازە:ژن/ژیاننامەی ھەڵبژێردراو/٤٨\nدەروازە:ژن/ژیاننامەی ھەڵبژێردراو/٤٩ دەروازە:ژن/ژیاننامەی ھەڵبژێردراو/٤٩\nدەروازە:ژن/ژیاننامەی ھەڵبژێردراو/٥٠ دەروازە:ژن/ژیاننامەی ھەڵبژێردراو/٥٠\nدەروازە:ژن/ژیاننامەی ھەڵبژێردراو/٥١ دەروازە:ژن/ژیاننامەی ھەڵبژێردراو/٥١\nدەروازە:ژن/ژیاننامەی ھەڵبژێردراو/٥٢ دەروازە:ژن/ژیاننامەی ھەڵبژێردراو/٥٢\nدەروازە:ژن/ژیاننامەی ھەڵبژێردراو/٥٣ دەروازە:ژن/ژیاننامەی ھەڵبژێردراو/٥٣\nدەروازە:ژن/ژیاننامەی ھەڵبژێردراو/٥٤ دەروازە:ژن/ژیاننامەی ھەڵبژێردراو/٥٤\nدەروازە:ژن/ژیاننامەی ھەڵبژێردراو/٥٥ دەروازە:ژن/ژیاننامەی ھەڵبژێردراو/٥٥\nدەروازە:ژن/ژیاننامەی ھەڵبژێردراو/٥٦ دەروازە:ژن/ژیاننامەی ھەڵبژێردراو/٥٦\nدەروازە:ژن/ژیاننامەی ھەڵبژێردراو/٥٧ دەروازە:ژن/ژیاننامەی ھەڵبژێردراو/٥٧\nدەروازە:ژن/ژیاننامەی ھەڵبژێردراو/٥٨ دەروازە:ژن/ژیاننامەی ھەڵبژێردراو/٥٨\nدەروازە:ژن/ژیاننامەی ھەڵبژێردراو/٥٩ دەروازە:ژن/ژیاننامەی ھەڵبژێردراو/٥٩\nدەروازە:ژن/ژیاننامەی ھەڵبژێردراو/٦٠ دەروازە:ژن/ژیاننامەی ھەڵبژێردراو/٦٠\nدەروازە:ژن/ژیاننامەی ھەڵبژێردراو/٦١ دەروازە:ژن/ژیاننامەی ھەڵبژێردراو/٦١\nدەروازە:ژن/ژیاننامەی ھەڵبژێردراو/٦٢ دەروازە:ژن/ژیاننامەی ھەڵبژێردراو/٦٢\nدەروازە:ژن/ژیاننامەی ھەڵبژێردراو/٦٣ دەروازە:ژن/ژیاننامەی ھەڵبژێردراو/٦٣\nدەروازە:ژن/ژیاننامەی ھەڵبژێردراو/٦٤ دەروازە:ژن/ژیاننامەی ھەڵبژێردراو/٦٤\nدەروازە:ژن/ژیاننامەی ھەڵبژێردراو/٦٥ دەروازە:ژن/ژیاننامەی ھەڵبژێردراو/٦٥\nدەروازە:ژن/ژیاننامەی ھەڵبژێردراو/٦٦ دەروازە:ژن/ژیاننامەی ھەڵبژێردراو/٦٦\nدەروازە:ژن/ژیاننامەی ھەڵبژێردراو/٦٧ دەروازە:ژن/ژیاننامەی ھەڵبژێردراو/٦٧\nدەروازە:ژن/ژیاننامەی ھەڵبژێردراو/٦٨ دەروازە:ژن/ژیاننامەی ھەڵبژێردراو/٦٨\nدەروازە:ژن/ژیاننامەی ھەڵبژێردراو/٦٩ دەروازە:ژن/ژیاننامەی ھەڵبژێردراو/٦٩\nدەروازە:ژن/ژیاننامەی ھەڵبژێردراو/٧٠ دەروازە:ژن/ژیاننامەی ھەڵبژێردراو/٧٠\nدەروازە:ژن/ژیاننامەی ھەڵبژێردراو/٧١ دەروازە:ژن/ژیاننامەی ھەڵبژێردراو/٧١\nدەروازە:ژن/ژیاننامەی ھەڵبژێردراو/٧٢ دەروازە:ژن/ژیاننامەی ھەڵبژێردراو/٧٢\nدەروازە:ژن/ژیاننامەی ھەڵبژێردراو/٧٣ دەروازە:ژن/ژیاننامەی ھەڵبژێردراو/٧٣\nدەروازە:ژن/ژیاننامەی ھەڵبژێردراو/٧٤ دەروازە:ژن/ژیاننامەی ھەڵبژێردراو/٧٤\nدەروازە:ژن/ژیاننامەی ھەڵبژێردراو/٧٥ دەروازە:ژن/ژیاننامەی ھەڵبژێردراو/٧٥\nدەروازە:ژن/ژیاننامەی ھەڵبژێردراو/٧٦ دەروازە:ژن/ژیاننامەی ھەڵبژێردراو/٧٦\nدەروازە:ژن/ژیاننامەی ھەڵبژێردراو/٧٧ دەروازە:ژن/ژیاننامەی ھەڵبژێردراو/٧٧\nدەروازە:ژن/ژیاننامەی ھەڵبژێردراو/٧٨ دەروازە:ژن/ژیاننامەی ھەڵبژێردراو/٧٨\nدەروازە:ژن/ژیاننامەی ھەڵبژێردراو/٧٩ دەروازە:ژن/ژیاننامەی ھەڵبژێردراو/٧٩\nدەروازە:ژن/ژیاننامەی ھەڵبژێردراو/٨٠ دەروازە:ژن/ژیاننامەی ھەڵبژێردراو/٨٠\nدەروازە:ژن/ژیاننامەی ھەڵبژێردراو/٨١ دەروازە:ژن/ژیاننامەی ھەڵبژێردراو/٨١\nدەروازە:ژن/ژیاننامەی ھەڵبژێردراو/٨٢ دەروازە:ژن/ژیاننامەی ھەڵبژێردراو/٨٢\nدەروازە:ژن/ژیاننامەی ھەڵبژێردراو/٨٣ دەروازە:ژن/ژیاننامەی ھەڵبژێردراو/٨٣\nدەروازە:ژن/ژیاننامەی ھەڵبژێردراو/٨٤ دەروازە:ژن/ژیاننامەی ھەڵبژێردراو/٨٤\nدەروازە:ژن/ژیاننامەی ھەڵبژێردراو/٨٥ دەروازە:ژن/ژیاننامەی ھەڵبژێردراو/٨٥\nدەروازە:ژن/ژیاننامەی ھەڵبژێردراو/٨٦ دەروازە:ژن/ژیاننامەی ھەڵبژێردراو/٨٦\nدەروازە:ژن/ژیاننامەی ھەڵبژێردراو/٨٧ دەروازە:ژن/ژیاننامەی ھەڵبژێردراو/٨٧\nدەروازە:ژن/ژیاننامەی ھەڵبژێردراو/٨٨ دەروازە:ژن/ژیاننامەی ھەڵبژێردراو/٨٨\nدەروازە:ژن/ژیاننامەی ھەڵبژێردراو/٨٩ دەروازە:ژن/ژیاننامەی ھەڵبژێردراو/٨٩\nدەروازە:ژن/ژیاننامەی ھەڵبژێردراو/٩٠ دەروازە:ژن/ژیاننامەی ھەڵبژێردراو/٩٠\nدەروازە:ژن/ژیاننامەی ھەڵبژێردراو/٩١ دەروازە:ژن/ژیاننامەی ھەڵبژێردراو/٩١\nدەروازە:ژن/ژیاننامەی ھەڵبژێردراو/٩٢ دەروازە:ژن/ژیاننامەی ھەڵبژێردراو/٩٢\nدەروازە:ژن/ژیاننامەی ھەڵبژێردراو/٩٣ دەروازە:ژن/ژیاننامەی ھەڵبژێردراو/٩٣\nدەروازە:ژن/ژیاننامەی ھەڵبژێردراو/٩٤ دەروازە:ژن/ژیاننامەی ھەڵبژێردراو/٩٤\nدەروازە:ژن/ژیاننامەی ھەڵبژێردراو/٩٥ دەروازە:ژن/ژیاننامەی ھەڵبژێردراو/٩٥\nدەروازە:ژن/ژیاننامەی ھەڵبژێردراو/٩٦ دەروازە:ژن/ژیاننامەی ھەڵبژێردراو/٩٦\nدەروازە:ژن/ژیاننامەی ھەڵبژێردراو/٩٧ دەروازە:ژن/ژیاننامەی ھەڵبژێردراو/٩٧\nدەروازە:ژن/ژیاننامەی ھەڵبژێردراو/٩٨ دەروازە:ژن/ژیاننامەی ھەڵبژێردراو/٩٨\nدەروازە:ژن/ژیاننامەی ھەڵبژێردراو/٩٩ دەروازە:ژن/ژیاننامەی ھەڵبژێردراو/٩٩\nوەرگیراو لە «https://ckb.wikipedia.org/w/index.php?title=دەروازە:ژن/ژیاننامەی_ھەڵبژێردراو&oldid=666310»